
„Simbolul anunţă un alt plan de 
conştiinţă decât cel înfăţişat de evidenţa 
raţională; el reprezintă CIFRUL unui mister, 
fiind singurul mod de a spune ceea ce nu 
poate fi exprimat cu alte mijloace” 


Henry Corbin’ 


EI 


' Henry Corbin, L'imagination créatrice dans le sufisme d'Ibn 
Arabi, Paris, 1958, p. 13. Apud Jean Chevalier şi Alain Geerbrant 
în Dicţionar de simboluri, vol. 1, Ed. Artemis, Bucureşti, 1984, p. 
22. 

Introducere 


Arta apelează deseori la simbol, fie figurat, fie 
geometric. De ce este nevoie de această modalitate de 
comunicare? Cum să înţelegem simbolul? Ce însemna el 
pentru omul medieval? Şi ce semnificaţie are simbolul în 
artă? Lucrarea de faţă încearcă să demonstreze că simbolul 
reprezintă posibilitatea de transmitere a ceva ce altfel 
rămâne imposibil de exprimat. Textul este structurat într- 
un prim capitol, teoretic, unde se încearcă o clarificare a 
noţiunii de simbol, urmat de alte patru, care sunt constituite 
din exemplificări ale utilizării simbolului în artele 
medievale. 

În prima parte am încercat să arăt că simbolul ne face 
să înţelegem o realitate cu ajutorul alteia”. Procesul 
simbolizării se sprijină, după Augustin (De Doctrina 
1,1,2), pe o triadă. Avem mai întâi cuvântul (sau imaginea 
în artă) care sunt semne pentru o anumită realitate (leu, 
vultur, piatră..,) care, la rândul ei, trimite spre o alta”. 


? Augustin, „la création symbolique est de faire comprendre une 
réalité au moyen d'une autre”: «alud dicitur ut aliud 
intelligatur » (De Doctrina christiana 3,37,56). 

? Suzanne Poque, Le langage symbolique dans la predication 
d Augustin d'Hippone, tome I, Etudes Augustinienes, Paris, 1984, 
p. XXI: „Pour faire comprendre une réalité (res) on commence en 
effet par nommer une « autre »realite (resl) et le premier signe 
est donc un signe vocal (uox , uerbum) , de cette « autre » réalité 

Această „altă” realitate este de fapt esența simbolului, 
deoarece prin mijlocirea imaginilor cunoscute, accesibile, 
cel ce interpretează simbolul reuşeşte să aibă acces la 
necunoscut, la ceea ce altfel ar rămâne inaccesibil. 
Simbolul devine punte între vizibil şi invizibil, epifanie a 
Celui Necreat în lumea creată. Orice lucru din lumea 
materială poate să aibă la un moment dat o semnificaţie 
spirituală (M. Eliade credea că orice acţiune umană îşi avea 
originea într-un gest divin, iar simbolul mărturisea despre o 
dimensiune secretă a omului). Chiar lumea însăşi poate fi 
un simbol pentru Cel ce a creat-o. Însă înţelegerea unui 
simbol cere o participare activă din partea celui care îl 
descifrează. S. Poque afirmă că intuiţia este esențială în 
gândirea simbolică, deoarece aceasta are rațiunile sale pe 
care raţiunea nu le cunoaşte“. 

Capitolele următoare ale lucrări se apleacă asupra 
câtorva simboluri frecvente în iconografia, arhitectura şi în 
decorația medievală. Culoarea şi forma fac din realitatea 
reprezentată în iconografia bizantină o non-realitate, o 
imagine de dincolo de realitate. Numărul, înţeles ca 
principiu divin care structurează întreg universul, devine 
element principal în arhitectura catedralelor, atât prin 
simbolistica cifrelor, cât şi prin raporturile şi proporțiile pe 
care le generează şi care se constituie ca expresii ale 
armoniei universale. Transmise din generaţie în generaţie 
şi păstrate ca un mare secret, aceste proporţii oglindesc 
imaginea lumii, a omului şi a lui Dumnezeu. Simbolurile 
figurative, întruchipate în imagini variate, sunt fie pozitive, 


susdite (res=cgnitio), qui est à son tour signe de la réalité que l’on 
veut faire saisir (res2) : signum (uox) — res 1 — res 2”. 

* Suzanne Poque, Le langage symbolique dans la predication 
d Augustin d'Hippone, tome I, Etudes Augustinienes, Paris, 1984, 
p. XIX. 

ca simbolurile celor patru evanghelişti, fie negative, ca 
materializările  duhurilor întunericului în  garguii 
catedralelor. 

Înțelegerea nivelului simbolic al artei conduce la 
depăşirea concretului şi la trăirea anagogică a artei. 

Capitolul I 


Simbolul în gândirea medievală 


1. Etimologie. Simbolul - nevăzutul care dă 
sens văzutului 


De-a lungul timpului ceea ce s-a înţeles prin simbol a 
avut diferite sensuri. La greci symbolon era un obiect care, 
tăiat în două, devenea semn de recunoaştere pentru două 
persoane despărțite o vreme. Potrivirea celor două părți 
iniţiale (sym-ballo) mărturisea vechea relație de prietenie, 
ospitalitate, alianță... Ulterior, o dată cu apariţia 
helenismului şi apoi a creştinismului, simbolul capătă 
semnificaţia de „semn de recunoaştere inițiatic, secret”. În 
vechile comunităţi creştine, veşnic amenințate cu 
reprimarea şi nevoite permanent să se ascundă, Credo-ul 
„Simbolul credinţei”, devine, în plan lingvistic, semn de 
recunoaştere. El este cel care va aduna o comunitate care 
împărtăşeşte aceleaşi valori, aceeaşi credință. În plan 
figurativ, aceeaşi funcție de semn de recunoaştere au 
îndeplinit-o diferite imagini cum sunt cele zugrăvite pe 
pereţii catacombelor romane. 


5 Jean Chevalier şi Alain Geerbrant în Dicţionar de simboluri, 
vol. 1, Ed. Artemis, Bucureşti, 1984, p. 30 şi Paul Barbăneagră, 
Textele filmelor Arhitectură şi geografie sacră, Mircea Eliade şi 
redescoperirea sacrului, traducere de Mihaela Cristea şi Marcel 
Tolcea, Ed. Polirom, 2000, p.217. 

Lintou al porţii de la Farj gravat cu semne iudeo-creştine. 


Să luăm doar câteva exemple: în aceste cimitire 
subterane, săpate în piatră la marginea oraşelor şi folosite 
adesea ca loc de întâlnire pentru comunităţile creştine, au 
fost incizate sau pictate candelabre cu şapte braţe, peşti, 
ancore, nave ş.a. Candelabrul cu şapte braţe este, în 
Apocalipsa Sfântului loan (1,20 şi 2,1-5), simbol pentru 
cele şapte biserici ale Asiei Mici. Devine repede un simbol 
pentru iudeo-creştini şi va fi asimilat crucii şi catargului de 
navă, aşa cum se întâmplă la Farj, în Golan-ul oriental, 
unde Claudine Dauphin€ a identificat mai multe simboluri 
iudeo-creştine incizate pe lintoul porţii: două frunze de 
palmier, un peşte, un plug răsturnat. Candelabrul cu şapte 
braţe simbolizează lumina, iar pentru creştini va deveni 
lumina care luminează umanitatea, Biserica lui Hristos 


6 Claudine Dauphin’ Archeologia 297, 1994, pp. 54-64. 

Imaginea peştelui a fost folosită de creştini ca 
ideogramă. Fiecare literă din cuvântul grec Ichtus (peşte) 
trimite la inițialele altor cuvinte care formează sintagma 
Jesu Kristos Theou Uios S6ter (lisus Hristos, Fiul lui 
Dumnezeu, Mântuitorul) : 


IXOY> 
Inoovg Xproroş Oeov Yos Zornp 


În catacomba lui Domitille, la Roma, doi peşti sunt 
alăturaţi unei ancore. În Epistola către Evrei speranţa în 
înviere este pentru Sfântul Apostol Pavel ancora care 
împiedică rătăcirea pe mări învolburate şi neliniştitoare, 


Ancoră, compas şi peşti. Catacomba lui 
Domitille, Roma 


străbătute de furtunile vremelniciei lumii. În vâltoarea 
nestatorniciei şi efemerului, credinţa într-o lume stabilă, 
fermă, neschimbătoare, unde sufletul îşi găseşte liniştea, 
este singura ancoră care ne poate scăpa de derivă: „să avem 

îndemn puternic ca să ţinem nădejdea pusă înainte, / Pe 
care o avem ca o ancoră a sufletului, neclintită şi tare, 
intrând dincolo de catapeteasmă, / Unde lisus a intrat 
pentru noi ca înaintemergător, fiind făcut Arhiereu în veac, 
după rânduiala lui Melchisedec” (Evrei, 6, 18-20). 

Peştele, emblemă a apei, este pentru popoarele indo- 
europene simbol al fecundității şi al înţelepciunii. El 
pătrunde în profunzimea întunecată şi misterioasă a 
oceanului, aşa cum cunoaşterea încearcă să străpungă 
necunoaşterea înţelepciunii divine. 


ERIE 


Iona aruncat în mare, lona aruncat în mare, 


capela Sacramentelor în catacomba Saints-Pierre-et- 
Catacomba St. Calliste, Marcellin, Roma, sfârşitul sec. al 
Roma III-lea. 


Peşti şi pescari apar des în Noul Testament 
(Matei 4,18-20; 7,10; 13,47; Luca 24,42; loan 21,3-14). 
Clement din Alexandria aminteşte de inelele purtate de 
creştini, pe care erau gravate simbolurile credinţei: peştele, 
nava, lira sau ancora. Atunci când peştele apărea pe 
inscripțiile funerare, trimitea la credința în înviere şi 
speranţa în viaţa de dincolo. 

Ke 


Pâine Euharistică şi peste Pâine şi peşte într-un 
în catacomba Saint-Calliste, mozaic din Tabgha 
Roma; 


Peştele uriaş care l-a înghiţit pe Iona, reprezentat ca 
un monstru marin în catacombe, a fost uneori interpretat ca 
un salvator al profetului, deoarece îl protejează şi îl depune 
lângă Ninive, unde lona trebuia să anunţe cuvântul 
Domnului. 

Imaginea peştelui poate fi şi un simbol baptismal. 
Aşa apare în tratatul De Baptismo al lui Tertullian”. 
Ritualul botezului care se practica prin imersiune, 
simbolizează naşterea din nou, iar imaginea lui Hristos 
călăuzitor, asemenea peştelui în apă, este asociată acestei 
renaşteri spirituale. Imaginea peştelui cu semnificație 
euharistică apare atât în Tratatul asupra Evangheliei lui 
Ioan, vers 416 al Sfântului Augustin, cât şi zugrăvit în 
catacombele romane (la Saint-Calliste peştele este alături 
de coşul cu pâine). Acestea sunt câteva exemple ale 
primelor simboluri figurative creştine. 


7 « Nous, petits poissons, à l'image de notre Ichthys, Jésus-Christ, 
nous naissons dans l'eau. » (De baptismo, c. 1). 

Semnificaţia care va fi conferită simbolului, de 
acum înainte, va fi una ascensională, anagogică. Urmând o 
expresie a Sfântului Pavel, per visibilia ad invisibilia, 
această interpretare după care simbolul este nevăzutul care 
dă sens văzutului va urmări întreaga perioadă medievală. 
Simbolul apare ca o realitate vizibilă, accesibilă simţurilor, 
care invită la descoperirea unei realităţi invizibile. Toma 
d'Aquino scria că „simbolul este ceva care, în afara 
aparențelor cu care este perceput de simţurile noastre, 
aduce gândirii umane altceva decât ceea ce purcede de la 
ea, aşa cum urma unui animal ne arată că pe acolo a trecut 
o fiară”. 

Gândirea analogică medievală se dezvăluie ca o 
gândire ce stabilea o legătură între vizibil şi ascuns, „între 
ceea ce este prezent în lumea aceasta şi ceea ce-şi are locul 
printre adevărurile eterne de dincolo””. Granita între real şi 
imaginar nu era la fel de prezentă ca în mentalitatea 
contemporană. Pentru medieval, imaginarul era 
întotdeauna parte integrantă din realitate. 

În timp, simbolul a fost sinonim cu „imagine”, 
„semn”, „alegorie”, „emblemă”, „parabolă”, „mit”, 
„figură”, „icoană”, „idol”!0. Diversitatea şi subtilitatea 
termenilor folosiți de autorii medievali latini dezvăluie 


8 Summa teologiae, ITI, a.l ad.2. 

” Michel Pastoureau, Simbolul, în Dicţionar tematic al Evului 
Mediu Occidental, coordonatori Jacques Le Goff şi Jean-Claude 
Schmitt, traducere Denisa Burducea, Nadia Farcaş, Marius 
Roman, Mădălina Roşioru, Gina Puică, laşi, Polirom, 2002, 
p.747. 

F. Edeline, Le symbol et l’image selon la théorie des codes, 
apud Gilbert Durand, Aventurile imaginii, imaginația simbolică, 
imaginarul, traducere de Muguraş Constantinescu şi Anişoara 
Bobocea, Nemira, 1999, p. 13. 

importanţa acordată simbolului în Evul Mediu. Termeni cu 
nuanţe diferite, signum, figura, exemplum, similitudo, au 
fost deseori traduşi prin simbol. La fel s-a întâmplat şi cu a 
însemna, pentru care latina foloseşte o multitudine de verbe 
ca exprimere, denotare, figurare, monstrare, 
repraesentare. „Această varietate subliniază faptul că în 
cultura medievală simbolul face parte din instrumentul 
mental”, iar cuvântul este cel care adăposteşte „adevărul 
despre făpturi şi lucruri: aflând originea şi istoria fiecărui 
cuvânt, se poate deci accede la adevărul ontologic al fiinţei 


á E x»ll 
sau obiectului pe care-l desemnează”. 


Căderea lui Adam, Adam şi Eva, icoană pe 
Hugo van der Goes, ca. sticlă, model din cheii 
1440 — 1482. Braşovului. Pomul cunoaşterii 


binelui şi răului este un măr. 


Concepţia aceasta, chiar dacă pare atât de străină 
filologului actual, va fi reluată în fenomenologia 


1 Michel Pastoureau, Simbolul, op. cit., p. 745 şi 748. 

heideggeriană, pentru care limba devine păstrătoarea unor 
adevăruri de dincolo de fenomenalitate, a unor adevăruri 
esenţiale. M. Heidegger subliniază „apartenenţa originară a 
cuvântului la fiinţă”, iar sărăcirea limbii (care este „casă a 


fiinţei”) şi neorânduiala folosirii ei, observată la toate 
nivelurile şi extinsă cu repeziciune peste tot, nu este o 


simplă  neîngrijire estetică sau formală, ci este o 
»12 


„primejduire a esenței omului 
degradare a structurii ontologice. 


provenită dintr-o 


Notre Dame, Chartres, 1145-1220, oraşe în 
miniatură care simbolizează Ierusalimul Ceresc. 


Un exemplu ce ilustrează credința după care adevărul 
şi-ar afla sălaş în cuvânt este numele latin al mărului, 
malus, nume ce evocă răul. Aceasta pare a fi cauza pentru 


2? M. Heidegger, Scrisoare despre umanism, în Repere pe drumul 
gândirii, traducere de Th. Kleininger şi G. Liiceanu, Bucureşti, 
Editura Politică, 1988, p. 301. 

care, în tradiția iconografică, mărul va deveni pomul 
fructului oprit, origine a păcatului şi a căderii. 

Ca modalităţi medievale de simbolizare mai amintim, 
o dată cu Michel Pastoureau, apropierea extremelor (spre 
exemplu, în iconografie, roşul, care caracterizează figura 
lui Iuda în momentul sărutului trădător, se va reflecta 
uneori şi în părul şi barba Mântuitorului) sau simbolizarea 
întregului prin parte. 

Acest ultim procedeu se sprijină pe ideea că omul, 
împreună cu lumea întreagă, formează universuri în 
miniatură care imită Universul în totalitatea sa: un turn 
poate reprezenta un castel, o casă trimite la un oraş, un 
copac întruchipează o pădure. În sculptura catedralelor 
gotice vom întâlni adesea imagini în piatră ale unor oraşe 
în miniatură, imagini ce se constituie ca simboluri pentru 
Ierusalimul Ceresc. Iconografia bizantină cunoaşte de 
asemenea această sinecdocă plastică: în locul muntelui nu 
este pictată decât o stâncă, un zid substituie un întreg palat. 

Acelaşi simbol poate fi descifrat pe mai multe niveluri. 
De o importanță majoră pentru înţelegerea unei imagini 
este contextul în care ea apare, deoarece acelaşi lucru poate 
fi înţeles atât negativ, cât şi pozitiv: 


„verdele poate fi foarte bine culoarea speranţei şi cea 
a disperării; albastrul, culoarea ştiinţei şi cea a prostiei; 
galbenul, culoarea adevărului şi cea a minciunii; negrul, 
culoarea moderaţiei şi cea a păcatului. Cât priveşte roșul, 
paleta sa simbolistică foarte bogată se articulează în jurul 
a patru poli. Roşul este aproape întotdeauna asociat fie 
focului fie sângelui; or, există un foc bun şi unul rău, cum 
există un sânge bun şi unul rău. Roşul, semn al focului 
pozitiv, este cel al Cincizecimii şi al Duhului Sfânt; este 
purificator, în timp ce la polul opus se află roşul distructiv 
al flăcărilor infernului. În acelaşi mod, roşul, semn al 

sângelui salvator şi mântuitor al Patimilor, se opune 
roşului impur şi mortal al păcatului şi al crimelor legate 
de acesta”!?. 


O altă trăsătură specifică simbolului ar fi aceea că el 
funcţionează după o ordine ierarhică strictă, de sus în jos, 
simbolul aflându-se întotdeauna la un nivel inferior 
simbolizatului: 


„legile unui domeniu inferior pot fi întotdeauna 
considerate ca simbolizând realităţile unui ordin superior, 
unde îşi au raţiunea lor profundă care le este în acelaşi 
timp principiu şi scop (...) Inferiorul poate simboliza 
superiorul dar invers este imposibil” 


(de unde şi diferenţa faţă de alegorie care funcționează 
la acelaşi nivel). Principiul rămâne întotdeauna 
nonsimbolizabil şi inexprimabil, deasupra a tot ce este 
simbolizabil'*. 


2. Niveluri de interpretare 


Simbolul ca suport 
Gândirea medievală considera că realitățile superioare 
nu se pot manifesta decât sub forma simbolului, care este 
„mijlocul cel mai bine adaptat transmiterii adevărurilor de 
ordin superior, religioase şi metafizice”, şi care este „exact 


13 Michel Pastoureau, op. cit., p. 752. 
"Criterii ale lui Roger Payot, Reflexions philosophiques sur la 
symbolisme selon Guenon, în Cahiers de l'Herne. Rene Gucnon, 
p. 224. 

contrariul raționalismului”. În analiza simbolului, R. 
Gu&non, descoperă două laturi, una umană şi cealaltă 
divină. Din punct de vedere uman, simbolul este un 
„suport”, aşa cum îl consideră învăţătura hindusă, un 
„punct de sprijin pentru meditaţie”, un simplu „adjuvant”, 
o „bază sensibilă” care permite omului, care nu este o 
natură pur intelectuală, a se înălța spre sferele superioare. 
Pentru o inteligență pură nu ar fi nevoie de această formă 
exterioară, de această expresie materială pentru a înţelege 
adevărul. Dar omul nu este doar inteligenţă. Orice expresie, 
orice formulare, limbajul însuşi, devin simboluri în măsura 
în care traduc în exterior gândirea. R. Guenon trimite la un 
text vedic pentru a compara această forma exterioară cu un 
cal. Animalul permite omului să călătorească mai repede şi 
cu mai puţin efort. În lipsa lui, călătoria ar fi mult mai grea, 
dacă nu cumva chiar imposibilă. În acelaşi fel simbolul 
facilitează înţelegerea adevărurilo care, altfel, ar rămâne 
inaccesibile. El este legătura dintre vizibil şi invizibil, este 
modalitatea prin care universalul devine inteligibil. 


Lumea, simbol al Creaţiei 

A doua latură a simbolului, cea divină, se referă tot la 
materialitatea acestuia, materialitate care, de această dată, 
este văzută ca manifestare a voinţei cereşti. Dacă simbolul 
îşi are originea în natura însăşi a fiinţelor şi a lucrurilor, 
dacă se află în concordanţă cu legile naturale, care la 
rândul lor nu sunt decât o expresie, o exteriorizare a 
Voinţei divine, atunci simbolul este de origine 
„nonumană”, îşi are principiul dincolo de umanitate. 


'SRen6 Guenon, Simboluri ale ştiinţei sacre, traducere de Marcel 
Tolcea şi Sorina Șerbănescu, Bucureşti, Editura Humanitas, 


Bucureşti, 1997, p. 13. 

Logosul evangheliei ioanide este Gândire şi Cuvânt în 
acelaşi timp, este Intelectul divin, „locul posibilelor” 
manifestate prin Creaţie, opera Verbului, afirmarea lui 
exterioară. De aceea lumea e ca un limbaj divin pentru cei 
ce ştiu să-l înțeleagă. „Dacă Logosul este Gândire în 
interior şi Cuvânt în exterior, şi dacă lumea este efectul 
Cuvântului divin rostit la originea vremurilor, întreaga 
natură poate fi considerată ca un simbol al realității 
supranaturale”S. 

Lumea văzută ca simbol apare şi la Emile Mâle care, 
comentând o lucrare a lui Vincent de Beauvais, 
interpretează sculpturile catedralelor franceze din secolul al 
XIII-lea pe mai multe niveluri, primul fund „matematica 
sacră”, apoi „oglindă a naturii”, „oglindă istorică” şi 
„oglindă morală”. Reflectată în decoraţiile bisericilor 
franceze, natura capătă un alt înţeles decât cel strict literal. 
Ea devine un simbol al Creaţiei, o imagine a universului 
văzut ca „un gând pe care Dumnezeu îl purta în sine de la 
început, aşa cum artistul îşi poartă ideea operei”. Lumea 
este o idee a lui Dumnezeu realizată prin Verb (Fiul), este 
o carte imensă scrisă de mâna Domnului, unde fiecare 
fiinţă e un cuvânt plin de sens. Citind natura citeşti în 
gândul divin!8. Orice lucru din universul concret, mineral, 
vegetal, animal, uman, „cosmic”, „oniric” sau „poetic” 
poate să se constituie ca loc al epifaniei. „Sacrul” sau 


1% René Guenon, Simboluri ale ştiinţei sacre, p. 17-18. 
"Emile Mâle, L'art religieux du XIII-eme siecle en France, Paris, 
Librairie Armand Colin, 1931. 
'5 Ibidem. 

„divinitatea” pot fi semnificate prin orice!”. Fiecare lucru 
se poate constitui într-un simbol în măsura în care trimite 
spre Principiul său creator, în măsura în care se constituie 
ca o mărturie pentru actul Creaţiei sale. R. Guenon, la 
rândul său, vede natura ca un simbol: „în natură, sensibilul 
poate simboliza suprasensibilul; ordinea naturală poate fi, 
la rândul ei, un simbol al ordinii divine”. Omul însuşi e un 
simbol pentru faptul că a fost făcut „după chipul şi 
asemănarea lui Dumnezeu” (Facerea, 1, 26-27). 


Simbolul, epifanie a invizibilului 

Dincolo de aceste două dimensiuni materiale, cea care 
ține de necesitatea umană şi cea care este o manifestare 
divină în concret, esenţa simbolului rezidă tocmai în ceea 
ce se ascunde şi se dezvăluie în acelaşi timp, în spatele 
materialităţii: cele mai presus de fire, cele ce nu pot fi 
înfăţişate minţii omeneşti decât în forme care se supun 
acestei firi. De aceea 


„scriitorii Scripturii, când s-au gândit la 
prezentarea trupească a celor netrupeşti, au trebuit să 
plăsmuiască pentru acesta, pe cât le-a fost cu putinţă, 
forme proprii şi înrudite lor (scriitorilor) de la fiinţele 
ce ne sunt nouă mai vrednice întrucâtva mai 


nemateriale”%. 


"Gilbert Durand, Aventurile imaginii, imaginaţia simbolică, 
imaginarul, traducere de Muguraş Constantinescu şi Anişoara 
Bobocea, Nemira, 1999, p.19. 

“Dionisie Pseudo-Areopagitul, Ierarhia cerească, traducere de 
Pr. Dumitru Stăniloae, Ed. Paideia, Bucureşti, 1996, p. 16-17. 

Simbolul este astfel o înfăţişare a celor nevăzute cu 
mijloacele celor văzute. 

Ierarhia strictă a simbolului în raport cu simbolizatul 
este amintită de Dionisie Areopagitul: „cele mai divine şi 
mai nobile dintre lucrurile reale sunt numai nişte simboluri, 
care înfăţişează cele ce sunt mai prejos de Acela care 
întrece toate”?! 

Semnificatul simbolului, spre deosebire de semn şi 
alegorie (unde, alături de semnificant este dată şi imaginea 
semnificatului), nu mai este deloc prezentabil. Se referă 
doar la un sens şi scapă oricărei experienţe: „parabolele” 
evanghelice pot fi interpretate ca simboluri ale Împărăției 
sau pot fi văzute doar ca simple „exemple” morale”. C. G. 
Jung vorbeşte tot despre sens atunci când spune că 
„simbolul nu restrânge, nu explică. Trimite doar dincolo, 
către un sens aflat încă „dincolo”, un sens „insesizabil şi 
doar vag presimţit pe care nici un cuvânt din limba pe care 
o vorbim nu-l poate exprima în mod satisfăcător”. 
Simbolul devine astfel „orice semn concret care evocă, 
printr-un raport natural, ceva absent sau imposibil de 
perceput”. Este o epifanie a unui mister, crede G. Durand, 
şi face să apară un sens secret. Termenul vizibil, accesibil, 
singurul concret cunoscut, este epifanie a indicibilului, a 
invizibilului, a inaccesibilului. Domeniul de predilecție al 
simbolismului este cel al non-sensibilului. „Aceste lucruri 


”! Dionisie Pseudo-Areopagitul, Despre Numele Divine. Teologia 
mistică, traducere de Cicerone Iordăchescu şi Theofil Simenschy, 
Iaşi, Institutul European, 1993. 
Gilbert Durand, Aventurile imaginii, p.16. 
a C.G.Jung, Psychologie et religion, Paris, 1958. 
%4 A. Lalande, Vocabulaire critique et technique de la 
philosophie, apud Gilbert Durand, Aventurile imaginii, p.16. 

absente sau imposibil de perceput prin definiţie vor fi în 
mod privilegiat subiectele înseşi ale metafizicii, artei, 
religiei”. Fiecare imagine artistică trimite la ceva ce nu 
poate fi văzut. Altarele bisericilor sunt Cina cea de taină şi 
Golgota, iar o pictură profană trimite la modelul ei 
invizibil: „portretul [Mona Lisei] face prezentă această 
absenţă definitivă””S. O lucrare artistică posedă acel „Înger 


s Si ; s . 27 
al Operei” care „tăinuieşte ceva din lumea de dincolo”. 


3.  Hermeneutul şi simbolul 


Înțelegerea unui simbol ţine în primul rând de 
capacitatea noastră de cunoaştere prin analogie. Aşa cum 
susține Simonne Poque, toate cunoştinţele noastre se 
sprijină pe două logici, una a identităţii şi alta a analogiei. 
Dionisie Areopagitul, vorbind despre simbol, trimite tot la 
analogie: 


„În mod cuvenit ni s-au propus deci chipuri ale 
celor fără chipuri şi forme ale celor fără forme. Un 
motiv pentru aceasta ar putea fi [...] cunoaşterea 
noastră prin analogie, care nu poate să se înalțe 
nemijlocit la vederile (contemplaţiile) spirituale şi 
are nevoie de ajutoare potrivite cu firea noastră, care 
ne duc la vederile minţilor fără formă şi mai presus 
de lume, prin forme ce ne sunt apropiate”. 


25 Gilbert Durand, Aventurile imaginii, p.17. 
26 
Idem, p.17. 
* E. Souriau, L’ombre de Dieu, Paris, 1995, p.197. 
3 Dionisie Pseudo-Areopagitul, Ierarhia cerească, traducere de 
Pr. Dumitru Stăniloae, Ed. Paideia, Bucureşti, 1996, p. 17. 

În al doilea rând, înţelegerea unui simbol ţine, aşa cum 
am mai spus, de interpretarea pe care i-o dă cel ce-l 
receptează. Relaţia dintre simbol şi receptorul său poate fi 
privită din ambele sensuri. Din punctul de vedere al celui 
ce interpretează, simbolul este descifrat în funcţie de 
„Fiecare din noi vede ceea ce capacitatea lui vizuală îi 
permite să perceapă. Cine nu poate privi în adâncime nu va 
putea percepe nimic”. Simbolul nu este doar pentru vulg. 
Pe fiecare „îl ajută să înţeleagă, mai mult sau mai puţin 
complet, mai mult sau mai puţin profund, conform 
propriilor posibilităţi intelectuale”*. 

Înțelegerea nu este determinată doar dinspre interpret, 
ci şi dinspre simbolul însuşi, căci acesta „acţionează asupra 
structurilor mentale  (...), mobilizează psihismul în 
totalitatea lui”!. Putem vorbi despre o transformare pe care 
o determină hermeneutica unui simbol, deoarece acesta nu 
implică doar o înţelegere intelectuală şi un interes de ordin 
estetic, „ci trebuie să suscite un anumit mod de viață”? . 
Simbolul cere o participare activă pentru înțelegerea lui, 
dar are în acelaşi timp şi un sens anagogic, generând 
schimbarea celui care îl percepe. „Nu se poate face de fapt 


? O, Wirth, Le Tarot des Imagiers du Moyen-Age, Paris, 1966, p. 
111. 
30 René Guénon, Simboluri ale ştiinţei sacre, p. 16. 
3 Jean Chevalier şi Alain Geerbrant în Dicţionar de simboluri, 
vol. 1, Ed. Artemis, Bucureşti, 1984, p. 25. 
»C.G. Jung, Types psychologiques, Geneve, 1950. 

o hermeneutică veritabilă fără o transformare în termeni 
reali, ontologici, a subiectului cunoscător”? 

În analiza pe care o face gândirii simbolice, Mircea 
Eliade consideră că aceasta este consubstanțială ființei 
umane, precedă limbajul şi gândirea discursivă. Imaginile, 
simbolurile şi miturile fac parte din însuşi felul de a fi al 
omului. Ele nu sunt creații arbitrare, ci răspund unei 
necesități şi îndeplinesc o funcție, aceea de a dezvălui cele 
mai secrete modalităţi ale fiinţei. Studierea lor ne îngăduie 
o mai bună cunoaştere a „omului pur şi simplu”, a 
primitivului neafectat de curgerea istorică“. Pentru acesta 
Realitatea nu este cea de aici, dată imediat simţurilor, ci 
cea de „dincolo”, intuită, visată, întrezărită doar. Accesul la 
această realitate „adevărată” se face doar prin mijlocirea 
simbolurilor, punți între două lumi, între cer şi pământ, 
între materie şi spirit. 

Această gândire simbolică nu caracterizează doar 
mentalitatea primitivului. Aparţinând înseşi constituţiei 
fiinţei umane, o vom întâlni în toate epocile, uneori mai 
vizibilă, alteori mai ascunsă. Medievalismul este perioada 
în care simbolul devine element de referință. Analizând un 
text din acea vreme, C. G. Jung dezvăluie o anumită 
mentalitate a epocii după care simbolul, acea „imaginatio” 
medievală nu ţine de lumea empirică, ci este un apriori de 
natură arhetipală. Locul sau mijlocul său de actualizare este 
acel domeniu intermediar al realităţii subtile care nu ţine 
nici de materie nici de spirit. 


33 Paul Barbăneagră, Textele filmelor Arhitectură şi geografie 
sacră, Mircea Eliade şi redescoperirea sacrului, traducere de 
Mihaela Cristea şi Marcel Tolcea, Ed. Polirom, 2000, p.220. 
34 Mircea Eliade, Imagini şi simboluri, Bucureşti, Editura 
Humanitas, 1994, p. 15. 

„Simbolul nu este nici abstract nici concret, nici 
raţional nici irațional, nici real nici ireal. Este de 
fiecare dată ambele, (...) preocuparea aristocratică a 
celui izolat, (...) a celui ales şi desemnat de 
Dumnezeu încă de la început”. 


Valorizarea imaginarului ca o parte din realitate este o 
trăsătură definitorie pentru gândirea medievală”, pentru 
care nu există o frontieră clară între real şi imaginar. 

Pentru omul medieval (la fel ca şi pentru primitiv) 
actele umane, ca şi obiectele lumii exterioare (putem 
include aici şi operele de artă) nu au valoare intrinsecă, 
autonomă. Ele capătă valoare, devin reale doar în măsura 
în care participă la un fapt care le transcende „îmbibându- 
se astfel de Fiinţă”. Lumea materială nu face decât să 
mărturisească existența adevăratei lumi, cea de „dincolo”. 
Orice act, orice fapt din viaţa curentă nu se împlineşte 
decât în lumina acestei concepţii. Existenţa omului nu are 
un scop în sine, întotdeauna un altceva o determină şi o 
structurează. Acest altceva care călăuzeşte mentalitatea 
medievală este Principiul absolut revelat în Sfânta 
Scriptură, este „gândul lui Hristos” (Pavel I Cor. 2.16) 
văzut ca unic material ideatic. Sorin Dumitrescu numeşte 


sc... Jung, Opere complete, Vol. 12, Psihologie şi alchimie, 
traducere de Carmen Oniţi şi Maria Magdalena Anghelescu, 
Universitas, 1998, p. 252. 
36 Jacques Le Goff şi Jean-Claude Schmitt, Dicţionar tematic al 
Evului Mediu Occidental, traducere Denisa Burducea, Nadia 
Farcaş, Marius Roman, Mădălina Roşioru, Gina Puică, laşi, 
Polirom, 2002, p. 748. 
37 Mircea Eliade, Eseuri, Mitul eternei reintoarceri, traducere de 
Maria Ivănescu şi Cezar Ivănescu, Ed. Ştiinţifică, Bucureşti, 
1991, p. 13. 

omul medieval un „om fără idei” deoarece el este în special 
preocupat de „cum”-ul lucrurilor, „ce”-ul lor fiind integral 
acoperit de Scriptură’. Este omul care trăieşte în virtutea 
credinţei într-un Principiu Suprem care îi ordonează viaţa. 
Subiectivitatea nu-şi are rostul, deoarece subiectul în sine 
nu înseamnă nimic în afara Principiului. Aşa cum spune 
Meister Eckhart 


„« Eu » înseamnă mai întâi că Dumnezeu este fiinţa 
sa-însăşi, că numai Dumnezeu este, căci toate lucrurile 
sunt în Dumnezeu şi prin El; În afara Lui şi fără El nimic 
nu este cu adevărat; toate creaturile sunt lucru jalnic şi pur 
neant în raport cu Dumnezeu, aşadar numai Dumnezeu 


este cu adevărat”? 


Acest „Eu” subiectiv este total contopit cu Fiinţa 
ultimă, cu Dumnezeu. 


38 Sorin Dumitrescu, Chivotele lui Petru Rareş şi modelul lor 
ceresc, Bucureşti, Anastasia, 2001, p. 23. 

* Meister Eckhart, în Alain de Libera, Mistica renană, de la 
Albert cel Mare la Meister Eckhart, Amarcord, Timişoara, 1997, 


p. 130. 

Capitolul II 


Icoana, punte între vizibil şi invizibil 


1.  Negarea vizibilului 


Cine priveşte pentru prima dată o icoană sau o pictură 
bizantină poate părea surprins de multitudinea 
inexactităților, a imperfecțiunilor şi a simplităţii unor 
figuri. 

E imposibil să înţelegi această artă judecând-o după 
criterii estetice valabile astăzi. Medievalul vedea altfel 
lumea. Pentru el totul era plin de sens, totul avea 
semnificaţii. Existenţa lui nu se oprea la suprafaţa acestei 
lumi vizibile, ci trecea într-un dincolo abstract şi real în 
acelaşi timp. Însăşi percepţia lucrurilor era alta. Un 
exemplu ne oferă Jacques Le Goff atunci când pune în 
discuție modalitatea contemporană şi cea medievală de a 
privi culorile. Albastrul este o culoare rece în cromatologia 
actuală. Pentru medieval era o culoare caldă, fiind culoarea 
aerului, care era cald şi uscat. Diferenţa esențială însă nu 
ținea de aceste amănunte, ci de concepţia generală asupra 
existenţei. Nu vizibilul este cel cu adevărat real, ci 
invizibilul, imaterialul. Conflictul între spirit şi materie este 
soluționat prin valorizarea primului în detrimentul celui de- 
al doilea. Existenţa nu capătă valabilitate decât în măsura 
în care tinde spre renunţarea la corporalitate, cauză a 

tuturor relelor. Această concepţie este cât se poate de 
vizibilă în iconografia bizantină, care nu este decât o 
negare a vizibilului şi o afirmare a unei viziuni cereşti. 
Perpetuarea cu stricteţe a canoanelor mărturiseşte că, la 
origine, icoana nu era rodul originalității unui pictor, ci 
urmă a viziunii unui călugăr: „O viziune iconografică nu 
poate lua naştere decât din« coasta» unei vedenii 
precursoare”. Această imagine a celor cereşti, care apare 
în revelaţie unui suflet credincios, este transpusă apoi pe 
hârtie, pe lemn sau pe zid. 


MaA ici 


Ga 
$ S 


Mănăstirea Voroneț, peretele vestic. Tronul Salvei 
este reprezentat în perspectivă inversă 


Formele vizibile într-o icoană nu trimit spre ceea ce ar 
părea să reprezinte, ci se constituie tocmai ca o negare a 


4 Sorin Dumitrescu, Chivotele lui Petru Rareş..., p. 30. 

elementelor pe care le înfăţişează. Ele sunt o lume pe dos, 
o non-lume. Din această perspectivă, imaginile iconice 
devin un simbol pentru altul absolut al lumii, pentru 
transcendență, care nu poate găsi forme adecvate de 
expresie decât tot dintre formele deja cunoscute, existente 
în lume. 


~ 
Í 

| 

| 

A 

Í 


Aceste forme sunt însă în aşa măsură transformate, 
interpretate, schimbate, încât devin opusul materialității 
lucrurilor sau corpurilor reprezentate. Spațialitatea şi 
temporalitatea sunt negate în icoană. Un obiect (un scaun, 
un tron, o carte) sunt recognoscibile, însă reprezentarea lor 
este o negare a tuturor legilor percepției vizuale normale. 

Negarea spațialității în icoană se realizează prin mai 
multe procedee: perspectiva inversă, perspectiva ierarhică, 

policentrarea, eclerajul, fundalul, veşmintele. 
Temporalitatea este negată prin simultaneitatea scenelor. 
Ne vom apleca mai atent asupra câtorva dintre aceste 
procedee. 

Perspectiva inversă este negare a perspectivei liniare, 
a percepţiei naturale după care toate lucrurile îşi află un 
punct de fugă în fundal, pe linia orizontului. În icoană 
perspectiva este inversată, iar lucrurile par răsturnate. În 
mod normal, ochiul nostru percepe liniile paralele ale 
obiectelor din spaţiu ca având un punct de întâlnire comun 
pe linia orizontului, la nivelul privirii. 


Pogorârea în iad Pogorârea în iad, 


Anastasis, Biserica Chora, 
Constantinopol 


In icoană nu mai există acest punct de întâlnire al 
linilor în fundal, pe orizont, ci înspre privitor. Muchiile 
paralele în realitate, liniile tronurilor cereşti, muchiile 

Evangheliilor, picioarele scaunelor converg toate spre 
provitor, ca şi cum perspectiva nu ar săpa spaţialitatea în 
depărtare, dinspre cel care priveşte spre zenit, ci invers, 
înspre persoana care contemplă icoana. Acest lucru poate fi 
perceput ca o „greşeală” de desen: piciorul din spate al 
tronului cerest este mai mare decât piciorul din faţă, 
muchia mai îndepărtată a Evangheliei este mai groasă 
decât muchia mai apropiată, marginea din spate a 
mormântului lui Adam din Icoana Pogorârii la iad este mai 
mică decât cea din faţă. „Greşelile” acestea se dovedesc 
însă o calitate pentru icoană, deoarece, aşa cum remarcă P. 
Florenski, o icoană cu o valoare artistică mai mare este 
întotdeauna cea care contrazice mai evident regulile 
perspectivei: 


„Icoanele care par cele mai reuşite din punct de 
vedere al unei percepții artistice imediate se 
dovedesc a fi totdeauna cele cu «defecte» de 
perspectivă. lar icoanele ce sunt în concordanţă cu 
regulile manualului de perspectivă apar lipsite de 


viaţă şi plictisitoare””!. 


Liniile de fugă ce se îndreaptă spre privitor se 
constituie ca un fel de invitaţie la participare, ca o 
modalitate de implicare a celui ce contemplă o icoană. 

Anularea legilor spațialităţii provine şi din aşa numita 
perspectivă ierarhică. Aceasta vizează raporturile stabilite 
între figurile umane, pe de o parte, şi clădiri, munţi sau 
arbori pe de altă parte. În percepţia naturală, obiectele sau 


+1 Pavel Florenski, Perspectiva inversă şi alte scrieri, traducere 
de Tatiana Nicolescu, Alexandra Nicolescu, Ana Maria 
Brezuleanu, Bucureşti, Editura Humanitas, 1997, p. 26. 

oamenii aflați mai departe sunt perceputi mai mici decât 
cei poziţionați mai aproape de ochiul privitorului, iar ce 
aflaţi în acelaşi plan au raporturi comparabile cu cele din 
realitate. Astfel, un om sau o clădire aflate mai departe ar 
trebui reprezentate mai mici decât cele aflate mai aproape, 
iar, dacă sunt în acelaşi plan, clădirile sau copacii ar trebui 
să fie mai mari decât oamenii. Nu acest lucru se întâmplă 
în icoană, unde putem vedea pe Hristos răstignit, spre 
exemplu, pictat foarte mare. La picioarele crucii, în acelaşi 
rând cu Hristos, Maica Domnului şi Sfântul loan au 
dimeniuni mai mici, iar în faţa crucii, deci mai aproape de 
noi, soldaţii şi alţi oameni aflați în prim plan sunt desenaţi 
foarte mici. 


îi 
Răstignirea, Goreme, Cappadocia, perspectivă ierarhică 


De asemeni, acest raport straniu se poate observa şi în 
ceea ce priveşte proporțiile oamenilor şi ale clădirilor. 
Sfinţii în icoane sunt uneori înfăţişati alături de clădiri sau 
chiar locuindu-le, ori în preajma copacilor. Personajele 

sunt însă foarte mari în comparaţie cu dimensiunile 
clădirilor sau cu cele ale arborilor. Acelaşi lucru se 
întâmplă cu stâncile sau cu munţii. Aceste deformări stranii 
țin, de fapt, de perspectiva ierarhică, modalitate 
compoziţională prin care personajele mai importante din 
punct de vedere spiritual sunt reprezentate mai mari decât 
cele mai puţin desăvârşite, iar obiectele neînsuflețite, mai 
puţin importante, sunt mult mai mici în raport cu 
dimensiunile oamenilor. Pe lângă ideea superiorității fiinţei 
asupra lucrului, aceste imagini neagă percepţia optică a 
spaţiului neglijând proporția. Prin acest mijloc, icoana 
impune ca principiu fundamental valoarea spirituală, şi nu 
proporțiile fizice ale materiei. 

Un alt mijloc prin care călugărul pictor respinge optica 
naturală este policentrarea. Unele lucruri, sau chiar unele 
figuri, sunt reprezentate ca şi cum ar fi privite din mai 
multe unghiuri deodată: Evanghelia lui Hristos are trei sau 
chiar patru muchii, ambii pereţi laterali ai unei clădiri 
reprezentate frontal devin vizibili. Toate aceste modalităţi 
de respingere a percepţiei naturale nu sunt stângăcii sau 
nepriceperi ale artiştilor, ci, dimpotrivă, ele 


„demonstrează maturitatea, ba chiar 
îmbătrânirea artei [...] mai degrabă decât o infantilă 
lipsă de experienţă. Eliberarea de perspectivă sau 
nerecunoaşterea iniţială a autorităţii ei [...] se afirmă 
în numele obiectivităţii religioase şi al metafizicului 
suprapersonal””. 


Analiza  negării spațialității şi a respingerii 
materialităţii vizibile prin inversarea sau anularea 


42 Pavel Florenski, Perspectiva inversă şi alte scrieri, 1997, p. 33. 

evidenţelor naturale se poate urmări şi la nivelul formei şi 
al culorii. Spaţiul icoanei nu mai este un spaţiu luminat 
natural, dintr-o sursă exterioară (soarele sau o lumină 
artificială) care să determine apariţia zonelor de lumini şi 
umbre. Nu este o lumină reală care să provină dintr-o 
singură sursă, exterioară figurilor, care să se lipească de 
chipuri asemenea unei pete deschise, creând umbre 
puternice. In icoane, figurile nu au umbre. Lumina care le 
învăluie nu provine din afară, ci dinăuntru. Este o lumină 
duhovnicească, spirituală, care luminează personajele din 
interior, anulând orice fel de poziţionare în lumea reală. 
Lumina, suma tuturor culorilor, devine subiect principal în 
toate icoanele şi mozaicurile bizantine. 


Andrei Rubliov 


O accentuare a luminozităţii culorilor se naşte din 
folosirea aurului în icoane. Spaţiul este, din nou, anulat. 
Fundalul în care se mişcă persoanele icoanelor nu este unul 
real. El este adesea aurit în întregime. Simbol al lumii 
cereşti, aurul invadează şi alte zone ale icoanei. Trăsături 
fine aurite se regăsesc pe veşmintele lui Hristos, ale Maicii 
Domnului, ale pruncului lisus sau pe aripile îngerilor. 

Asiso, această tehnică prin care fâşii fine de aur inundă 
icoana, trimite la ideea divinității ca izvor al luminii. Ele 
acoperă tot ceea ce se află în slava dumnezeiască şi fac 
separaţia față de ceea ce nu a ajuns la această stare. 
Icoanele ruseşti ale Adormirii Maicii Domnului sunt un 
exemplu evident pentru diferenţa între lumea terestră şi cea 
divină, realizată prin asiste. Aureolele sfinţilor, cât şi 
fundalurile icoanelor sau ale mozaicurilor, sunt, şi ele, 
aurite. 


= ae i Ò C 
Mânăstirea Suceviţa 


„Prin calitatea sa de lumină pură, spre deosebire 
de culorile ce nu fac altceva decât să reflecte lumina, 


SRE Trubeţkoi în 3 eseuri despre icoană, traducere de Boris 
Buzilă, Editura Anastasia, 1999, p. 60, descrie câteva din cele mai 
reprezentative icoane în care apare această distincţie între cele 
două lumi. 

aurul simbolizează dumnezeirea care, ca un metal 


topit, curge prin trupurile transfigurate”". 


La aceeaşi dumnezeire se referă şi E. Trubeţkoi atunci 
când consideră că aurul, culoarea soarelui, semnifică 
centrul vieții divine. „Numai Dumnezeu, cel ce străluceşte 
«mai tare decât soarele», este izvor de lumină 
împărătească”. 

Folosirea aurului îl determină pe gânditorul rus să 
vadă în iconografie o mistică solară, înțeleasă ca redare a 


luminii dumnezeieșşti. 


„Oricât de minunate ar fi celelalte culori celeste, 
aurul soarelui la amiază rămâne culoarea culorilor şi 
minunea minunilor. Toate celelalte culori se află față 
de aceasta într-o relaţie ancilară, părând să formeze 
în jurul său o familie, un cin al culorilor [...] culorile 
focalizează — într-o ierarhie inconfundabilă — în jurul 


luminii celei neînserate a soarelui”"€. 


Aurul simbolizează viața veşnică, dumnezeirea şi pe 
Hristos însuși, văzut ca soare, lumină, răsărit. Inexistent în 
natură sub formă de culoare, aurul, folosit ca fundal al 
icoanelor sau mozaicurilor, va elibera personajele de orice 
element pământesc, material, conferindu-le spiritualitate. 
Simbol al dumnezeirii, aurul este şi simbol al Logosului. 

Culorile, derivate toate din lumină, capătă, la rândul 
lor, în iconografie, o valoare simbolică. Felul în care sunt 


* Michel Quenot, Icoana, fereastră spre absolut, traducere de 
Vasile Răducă, Bucureşti, Editura Enciclopedică, 1993, p. 75. 
45 E, Trubeţkoi, 3 eseuri despre icoană, traducere de Boris 
Buzilă, Editura Anastasia, 1999, p. 58. 
“ E, Trubetkoi, 3 eseuri despre icoană, p. 57. 

folosite se sprijină pe credința Părinților că „vederea 
transformă”. Luate din natură, inspirate din „cerul de 
deasupra noastră”, deschis în faţa ochilor trupeşti, culorile 
simbolizează cerul celălalt, cerul lumii de dincolo, 
contemplat cu ochii minţii“. Michel Quenot analizează 
semnificaţia celor mai uzuale culori din icoane. 


aine ? A 
| Pa 
A „PAR 


cateii 


Învierea lui Lazăr 

Albul, culoare a zeităților în multe credinţe antice, 
poate fi în creştinism semn al revelaţiei, al harului şi al 
teofaniei, dar şi vestitor al morţii (respectând ambivalenţa 
simbolisticii medievale). Albastrul, „cea mai profundă şi 
mai imaterială dintre culori”, simbol al credinței, al 
smereniei şi al infinitului, este culoarea preferată a 
vitraliilor, întruchipând lumea cerească. Alături de alb, 
trimite la transcendenţă şi se opune altor două culori, roşu 
şi verde, simboluri ale pământului. Albastrul întunecat este 


Ibidem. 56. 

semn al tainei dumnezeieşti şi va fi culoarea centrului 
aureolei în icoanele Schimbării la Faţă, a veşmintelor 
Pantocratorului şi Maicii Domnului. 

Albastre sunt şi veşmintele persoanelor Sfintei Treimi 
pictată de Andrei Rubliov. Roşul, semn al pământului şi al 
vieţii, va trimite însă şi la foc. Am arătat mai sus cum 
fiecare culoare putea primi o semnificaţie dublă. Şi roşul 
poate trimite la focul dumnezeiesc sau la cel al iadului. 
Poate fi simbol al jertfei, al iubirii şi al altruismului, 
colorând hlamida Mântuitorului în pretoriu, veşmintele 
martirilor sau cel al Arhanghelului Mihail, dar poate fi şi 
simbol al egoismului, al urii şi al flăcărilor luciferice. 
Complementarul roşului, verdele este simbol al regenerării 
spirituale. Va fi folosit la veșmintele profeților şi ale 
evanghelistului loan. Negrul evocă absența, haosul și 
moartea. Diavolii sunt pictaţi în negru. Însă negrul poate 
sugera şi locul renașterii, al misterului, al originii vieții, 
căci peştera naşterii Domnului este neagră, la fel şi 
mormântul lui Lazăr din Învierea lui Lazăr, peştera de la 
picioarele crucii în icoana Răstignirii sau iadul în icoana 
Învierii. În dubla lor semnificaţie, culorile se dovedesc 
mereu ambivalente. Albul nu este doar lumina necreată ce 
trimite la iubirea divină şi la Duhul Sfânt. El poate fi şi 
lumina raţiunii lui Lucifer, îngerul care străluceşte ca 
soarele. Iar negrul nu este întotdeauna semnul răului, al 
haosului întunecat, al iadului şi deznădejdii, ci poate sugera 
şi noaptea necunoaşterii divine, misterul creației originare, 
sâmburele începutului. 

Veşmintele pe care le poartă în icoane Hristos, Maica 
Domnului, sfinţii şi îngerii nu se supun legilor naturale, nu 
se mulează, în virtutea gravitaţiei, pe corpurile pe care le 

îmbracă. „Aceste mantii nu mai acoperă trupuri, ci suflete, 


A . i 4 
preluând «culorile » lor diafane” 8 


Icoana naşterii din Zvenigorod 
Moscova sec XV 


Timpul, 
alături se spațiu, 
este pus în discuție 
în icoanele unde 
apar reprezentate în 
acelaşi cadru scene 
care s-au petrecut în 
realitate într-o 

succesiune 
temporală. Această 
narare a mai multor 
episoade în acelaşi 
timp neagă 
desfăşurarea lor în 
durată, afirmându-le 
existența în timpul 
sacru, în timpul 
absolut. Un 
exemplu îl întâlnim 
în icoana Naşterii 


Domnului. În centrul icoanei, Maica Domnului, mai mare 
decât toate celelalte personaje, chiar dacă nu este în prim 
plan, are pruncul lângă ea, în iesle. În acelaşi timp, în 
partea de jos se văd două moaşe care spală pruncul. Scene 
ce se petrec succesiv sunt reprezentate în aceeaşi imagine. 
O altă trăsătură a persoanelor icoanelor este faptul că 


mişcarea şi gesturile agitate 


lipsesc aproape total. 


48 Michel Quenot, Icoana, fereastră spre absolut, p. 64. 

Neliniştea şi tulburarea, traduse în mişcări pripite şi repezi, 
definesc fiinţele supuse devenirii şi trecerii, distrugerii şi 
morţii, sau, aşa ca în mozaicurile de la Sant Apollinare 
Nuovo de la Ravenna, personaje care aparţin lumii vechi, 
trecutului. 


Sant Apollinare Nuovo, Ravenna 


Cei trei magi de la Răsărit de pe peretele nordic al 
aceste basilici sunt reprezentaţi în mişcare, din profil, cu 
veşmintele mulate pe corp şi supuse unduirilor palelor de 
vânt, cu umbre şi cu nuanţe foarte fine ale chipurilor şi ale 
decoraţiilor veşmintelor. Ei întruchipează nu personaje 
negative, ci personaje care nu sunt creştini, care fac parte 
dintr-o lume a trecutului. Alături de ei, aceeaşi meşteri 
mozaicari au realizat imaginile şirului de martire în forme 
specifice artei bizantine, artei icoanei. Sfintele creştine nu 
mai aparțin acestei lumi terestre, umane, ca cei trei magi. 
Acest lucru este marcat de poziţiile hieratice, drepte, 
frontale, aproape identice (cu toate că artiştii bizantini 
evitau cu măiestrie monotonia), de veşmintele schematice, 
de liniile stilizate, atât ale corpului cât şi ale chipului, de 
ochii mari, conturaţi, de aureola aurie. Liniştea şi calmul 

personajelor trimit la biruinţa pe care au avut-o asupra 
acestei lumi şi la dobândirea celeilalte, neschimbătoare, 
veşnică şi nealterabilă. 


2. Sensul anagogic al icoanei 


Redarea acestei lumi invizibile, neschimbătoare, are 
un anumit sens în călăuzirea propriu-zisă a privitorului. 
Michel Quenot crede că „Omul e modelat progresiv de 
ceea ce contemplă”””. În acest caz şi icoana poate schimba 
treptat pe adoratorul ei, iar imaginea capătă sens anagogic. 
Rostul acestei imagini călăuzitoare, al acestui chip salvator 
îşi află justificarea în condiţia însăşi a omului. 

Majoritatea miturilor de origine povestesc despre o 
vârstă de aur în care existenţa umană nu era alterată de 
căderea în timp şi în devenire. În urma unui păcat originar, 
această stare de grație va fi pierdută, iar statutul ontologic 
al ființei umane, radical alterat. În credinţa creştină, această 
existență originară apare ca o stare de sănătate absolută, 
atât a spiritului cât şi a trupului: la origine „Dumnezeu l-a 
creat pe om împodobit cu toate virtuțile şi plin de tot 
binele”, spune loan Damaschinul”. Virtutea este în natura 
omului, căci „prin fire avem virtuțile, care ne-au fost 


# Michel Quenot, Icoana, fereastră spre absolut, traducere de 
Vasile Răducă, Bucureşti, Editura Enciclopedică, 1993, p. 101. 
50 Toan Damaschinul, Dogmatica, II, 12. vezi şi Jean-Claude 
Larchet, Terapeutica bolilor spirituale, traducere de Marinela 
Bojin, Bucureşti, Editura Sophia, 2006, p. 18. 

43 


Codrina Laura loniţă 

dăruite de Dumnezeu” . Cunoscând prezența energiilor 
dumnezeieşti, omul nu avea „a se teme înlăuntrul lui de 
nici o boală”, iar această viaţă lipsită de întristare şi grijă 
era fără nici un fel de „aprindere sau o mişcare sau vreo 
nebunie şi poftă iraţională a pântecelui”?. 

Această existenţă ideală a fiinţei umane va fi curmată 
prin căderea în păcat, ruptură ontologică ce va genera 
îndepărtarea treptată de Creatorul său. Chipul divin 
întipărit în om, strălucitor prin luminarea Duhului Sfânt, se 
întunecă şi distruge legătura cu Dumnezeu. Căderea 
înseamnă căderea în materie, în durată, în timp. 
Consecințele sunt cele ale materialităţii afectate de 
devenire: o dată pierdută sănătatea originară, distrugerea, 
descompunerea şi moartea atacă ființa umană în esenţa sa, 
iar maladiile se instalează în golul de unde năzuinţa spre 
absolut a fost alungată. Oglinda sufletului omenesc 
încetează să-L mai oglindească pe Dumnezeu”, iar boala, 
această îndepărtare de realitate, această ieşire din fire, 
această rătăcire din sănătate, nu se cuibăreşte doar în 
corpul omului, ci şi în sufletul său, pentru că şi el poate fi 
ros şi surpat de întunecimea maladiilor care îl îndepărtează 
pe om de Dumnezeu. 

Relele, nenorocirile şi bolile, străine de natura omului 
duhovnicesc, apar ca urmare a păcatului şi sunt pedepse ale 
lui sau semne ale condiţiei umane. Păcatele care afectează 
sănătatea spirituală şi scot fiinţa din adevărata sa existenţă, 
din adevărata realitate, sunt descrise de Sfinţii Părinţi ca 
patimi ce se manifestă în exterior, fie în trup, fie în suflet. 


51 


`l Dorotei de Gaza, Învăţături de suflet folositoare, XII, 134; vezi ŞI 
Jean-Claude Larchet, Terapeutica bolilor spirituale, p. 16. 
52 Sf. Simeon Noul Teolog, , Cateheze, XXV, 92-94; vezi şi Jean- 
Claude Larchet, Terapeutica bolilor spirituale, p. 20. 
5 Jean-Claude Larchet, Terapeutica bolilor spirituale, p. 20. 

Năruirea fiinţei spirituale începe prin decăderea 
cunoaşterii şi a organelor ei. Omul căzut nu mai caută să Îl 
cunoască pe Dumnezeu, iar necunoaşterea se alătură 
nebuniei“, devenind boală a sufletului. Opoziția între 
cunoaştere şi necunoaştere, mai precis între cele două feluri 
de cunoaştere, cunoaşterea duhovnicească şi cunoaşterea 
aparenţei sensibile, îşi are cauza în păcatul originar care 
închide ochii duhovniceşti ai lui Adam, pentru a-i deschide 
pe cei trupeşti. Ochii sufletului, care îi dădeau vederea 
celor nevăzute şi cunoaşterea spirituală, sunt orbiţi de 
păcat, prin care sunt deschişi ochii trupului. Aşa se face că 
Adam şi Eva se văd pentru prima dată goi. Pentru prima 
dată ei se văd în trupul material. Copacul interzis, pomul 
cunoștinței binelui şi răului, este înţeles de către Sfântul 
Maxim Mărturisitorul ca fiind creația văzută: 
„Contemplată duhovniceşte, ea oferă cunoştinţa binelui, iar 
luată trupeşte, oferă cunoştinţa răului. Căci celor ce se 
împărtăşesc din ea trupeşte li se face dascăl în ale 
patimilor, făcându-i să uite de cele dumnezeieşti”*”. 
Materia se dezvăluie cu un dublu sens. Ea poate fi văzută 
ca rod al Creaţiei, ca însoțitoare a omului în calea spre 
dumnezeire, sau poate fi înțeleasă ca sursă a răului, ca 
origine a păcatului: în locul cunoaşterii lui Dumnezeu omul 
se umple de cunoaşterea pătimaşă dată de simţuri. 

Dorinţa şi plăcerea, sădite în firea omului pentru a-L 
dori pe Dumnezeu, suprema bucurie şi plăcere nemărginită 
se îndreaptă, la omul căzut, spre lucrurile necuvenite, spre 
realitatea sensibilă, de care Dumnezeu, prin porunca sa, 


54 Sf. Maxim Mărturisitorul, Capete despre dragoste, în Philocalie 
des Peres neptiques, t. 2, Paris, 1995, III, 3; vezi şi Jean-Claude 
Larchet, Terapeutica bolilor spirituale, p. 41. 
55 Sfântul Maxim Mărturisitorul, Răspunsuri către Talasie, 59. 

voise să-l apere. Denaturarea dorinței şi plăcerii inițiale 
devine rădăcină a patimilor simţurilor, a plăcerilor şi a 
desfătărilor trupeşti. 

Agresivitatea şi mânia, fireşti în starea de sănătate a lui 
Adam şi în aceea a omului restaurat în Hristos, unde aveau 
menirea de a se împotrivi tuturor ispitelor care îl 
îndepărtează pe om de Dumnezeu, devin, după cădere, 
nefireşti şi iraționale, deoarece se exercită nu pentru 
dobândirea celor duhovniceşti, ci împotriva semenilor şi 
pentru păstrarea celor materiale. 

Patimile sau viciile se nasc din întoarcerea facultăţilor 
spiritului şi trupului de la cunoaşterea lui Dumnezeu spre 
plăcerea şi dorirea lumii sensibile. Ele nu sunt în firea 
omului, nu se află în chipul ce a fost dat omului de la bun 
început, prin creaţie“, ci sunt „cu totul străine şi în nici un 
fel proprii firii sufletului”. Lăcomia, desfrâul, orgoliul, 
zgârcenia, mânia, frica, tristeţea, slava deşartă şi multe 
altele distrug şi îndepărtează spiritul de izvorul sănătăţii şi 
al bucuriei. 

Creat după chipul şi asemănarea divină, omul are 
libertatea alegerii şi a voinţei. Patimile nu ating chipul 
divin din om. El există potențial în firea umană. 
Asemănarea cu Dumnezeu este însă împiedicată de viciu să 
ajungă la deplinătatea chipului. Singură voinţa umană este 
cea care poate împlini în act ceea ce se află în potenţă şi 
poate curăţi sufletul de negura păcatului. Iar rostul adevărat 
al vieţii nu este altul decât restaurarea legăturii pierdute 
între om şi absolut. „Omul adevărat este omul duhovnicesc 


5 Vasile cel Mare, Cuvintul I despre facerea omului, |, 16, vezi şi 
Jean-Claude Larchet, Terapeutica bolilor spirituale, p. 109. 
57 Sf. Nichita Stithatul, Despre suflet, 69, vezi şi Jean-Claude 
Larchet, Terapeutica bolilor spirituale, p. 109. 

care este în noi”. Adevăratul destin al omului, adevărata 
sa natură este de a primi Duhul atât în trup cât şi în suflet, 
de a trăi înduhovnicit şi în Dumnezeu cu toată fiinţa. 
Sănătatea înseamnă, după Sfinţii Părinți, ajungerea la 
desăvârşirea fiinţei aşa cum a voit-o Dumnezeu, înnoită 
după chipul lui Hristos şi în Duhul Sfânt. Viaţa în Hristos 
şi unirea cu Dumnezeu sunt starea firească a omului. 
Aceasta este adevărata sănătate pe care o avea Adam şi pe 
care Hristos a venit să o reamintească oamenilor rătăciți în 
negurile păcatelor. Iubirea de Dumnezeu este singura cale 
pe care, urmând-o, omul reuşeşte să se asemene cu El. În 
gândirea tradiţională, viaţa nu are alt scop decât regăsirea 
acelei stări inițiale de sănătate duhovnicească prin 
vindecarea de maladia devenirii şi a vremelniciei. 

Locuri sau obiecte sfinte au îndeplinit dintotdeauna 
rolul de mediatori între om şi Dumnezeu şi au facilitat 
restabilirea relației cu absolutul, văzut ca singură realitate 
valabilă. Icoana, imagine a lumii divine, este unul dintre 
aceste obiecte sacre care se afirmă ca o negare a lumii 
materiale văzută ca sursă a păcatului şi a patimii. Expresie 
a sacrului, ea devine mijloc de tămăduire a sufletului şi 
instrument de vindecare spirituală. Prin urmare, toate 
nivelurile la care ea poate fi descifrată nu fac decât să 
justifice această funcție. 

Lumea din icoană pare o lume cunoscută. Totuşi ea nu 
este la fel de familiară ca lumea vizibilă din jurul nostru, ca 
lumea care ne înconjoară şi cu care ne-am obişnuit. Este 
aceeaşi lume şi totuşi alta. Este altfel. Este lumea 
duhovnicească, este lumea aşa cum se vede cu ochii 
curăţaţi de urâciunile patimilor. Nu ochilor trupeşti, nu 


58 Clement Alexandrinul, Stromate, II, IX, 42, 1; vezi şi Jean- 


Claude Larchet, Terapeutica bolilor spirituale, p. 29. 

privirii alterate de păcat şi de negurile vizibilului i-a fost 
îngăduită vederea şi înţelegerea icoanei. Lumea icoanei 
este lumea ce ne înconjoară, are munți, clădiri, oameni, 
arbori, stele, lucruri. Dar toate acestea nu sunt privite cu 
ochiul robit de senzorial, de crusta sticloasă a materialităţii 
vizibile. Materia în icoană nu se mai supune legilor 
vizibilului. Nu materia în sine este rea, ci felul în care ne 
raportăm la ea. Omul a uitat privirea duhovnicească, 
spirituală, si a păstrat doar privirea trupească, fenomenală, 
senzorială. Icoana se dovedeşte nu o negare a materiei în 
sine, pentru că imaginea lumii se regăseşte în iconografie, 
ci o negare a senzorialității ei, a superficialității şi a 
efemerităţii ei. Lumea nu mai este privită cu ochiul trupesc, 
ci cu cel duhovnicesc. Spaţiul, timpul, lucrurile nu se mai 
supun legilor obişnuite ale unei optici naturale. 

Prin toate aceste procedee plastice de negare a 
percepţiei naturale, obişnuite, senzoriale a spaţialităţii şi a 
temporalităţii, icoana devine o afirmare a spaţiului şi 
timpului duhovnicesc, absolut. Privitorul este îndemnat să 
nu mai mângâie cu privirea doar superficialitatea 
lucrurilor, ci să treacă într-un dincolo al lor, să presimtă 
chipul slavei pe care fiecare creatură îl poartă cu sine. 

Din perspectiva omului obişnuit, lumea icoanei este o 
lume inversată, o lume răsturnată, o non-lume. Nimic din 
ceea ce se vede în mod normal nu se mai recunoaşte 
aidoma în icoana devenită o negare a lumii vizibile. 
Aceasta este o privire de „jos în sus”, dacă putem imagina 
o astfel de ierarhie, dinspre omul căzut, pentru care lumea 
normală, reală este lumea alterată, căzută o dată cu el. El 
va cere unei reprezentări picturale să redea cât mai fidel 
aparenţa acestei lumi înşelătoare, coaja ei fenomenală, 
crusta de suprafață peste care privirea noastră lunecă, 
socotind tot ce vede ca fiind real. Lumea icoanei, lumea 

slavei, îi apare în această situaţie ca o lume pe dos, ca o 
negare a realului, deoarece nimic din aceste reprezentări nu 
mai urmăresc să redea lumea aşa cum o vedem cu ochii 
trupului. 

Privită din sens invers, de „sus în jos”, adică din 
perspectiva Sfinţilor Părinţi, lumea adevărată, reală este 
cea a icoanei, este lumea îndumnezeită, înduhovnicită. 
Acesta este punctul originar de la care a pornit ulterior 
alienarea, distrugerea şi degradarea percepţiei, ajungându- 
se la simpla lume vizibilă, senzorială. În acest caz lume pe 
dos este tocmai lumea în percepţia ei naturală, senzorială, 
corporală, iar lumea icoanei devine adevărată, reală, divină, 
lume din care omul a căzut şi spre care tânjeşte mereu. 
Ceţurile groase ale patimilor îl împiedică să mai vadă clar, 
distingând între bine şi rău, între valorare şi non-valoare, 
între adevăr şi minciună. El consideră reală aceasta lume a 
nevoilor şi a bunurilor materiale, însă abia aceasta este o 
lume inversată: „Dorinţa rătăcită a omului îl face să 
trăiască într-o lume pe dos, în care valorile sunt răsturnate, 
în care lucrurile şi-au pierdut ordinea şi adevăratele 
proporţii”? 

Lumea, de fapt, este aceeaşi. Ochiul care o vede este 
diferit. Un ochi orbit de întunericul păcatului se va opri la 
suprafața lucrurilor, privirea sa va rămâne una strict 
senzorială, superficială, iar redarea iconică îi va apărea ca 
o deformare stângace şi nepricepută. Un ochi curat va 
distinge în lume mâna nevăzută a Creatorului, iar curăția 
sufletului îi va permite să vadă dincolo de contingent şi să 
distingă realitatea ultimă a slavei. 


5 Jean-Claude Larchet, Terapeutica bolilor spirituale, p. 63. 

Ca imagine a lumii de slavă a lui Hristos, icoana 
respinge nu doar vizibilitatea lumii acesteia, ci şi toate 
patimile care însoțesc privirea pervertită a omului căzut. 
Patimile se trag din îmbolnăvirea celor trei puteri 
fundamentale ale sufletului, iuţimea, pofta şi cugetarea 
minţii“. Îndreptate toate, la origine, spre cunoaşterea şi 
dorirea lui Dumnezeu, puterile acestea se vor perverti în 
momentul căderii, pierzând sensul lor inițial. Vindecarea 
acestor trei puteri duce la redobândirea virtuţilor de 
căpetenie, iar prin ele, a tuturor celorlalte virtuţi. Partea 
poftitoare se tămăduieşte prin virtutea cumpătării sau a 
înfrânării. Cea irascibilă prin virtutea bărbăţiei, iar partea 
raţională se vindecă prin chibzuinţă. 

Contemplarea cu credință a unei icoane adevărate 
poate duce la înţelegerea greşelii şi la începutul tămăduirii. 
Fiecare maladie a spiritului îşi poate găsi alinarea în 
imaginea sacră. 

„Puterea poftitoare” a sufletului trebuie îndreptată de 
la lucrurile pământeşti spre dorirea bunurilor duhovniceşti. 
Canoanele icoanelor, prin felul în care sunt realizate 
diferitele elemente plastice, sugerează acest lucru. Desfrâul 
şi patimile trupeşti sunt negate prin ascetismul chipurilor, 
prin uscăciunea corpurilor şi prin abstracţia veşmintelor. 
Înainte de cădere, toate mădularele fiinţei omeneşti aveau 
rostul de a lucra în Domnul. Toate facultăţile şi toate 
simţurile erau îndreptate spre slujirea voii dumnezeieşti. 
Corpurile personajelor din icoane sunt trupuri 
îndumnezeite, lipsite de patima materialității şi de ispitele 
cărnii. Chipurile sunt spiritualizate, cu ochi mari, cu nas 


60 Sfântul Nichita Stithatul, Cele 300 de capete despre făptuire, fire 
şi cunoştinţă, I, 15; vezi şi Jean-Claude Larchet, Terapeutica 
bolilor spirituale, p. 371. 

fin, cu buze subţiri. Corpurile sunt în general ascunse sub 
greutatea veşmintelor, care totuşi nu se mulează pe trupuri, 
ci le acoperă, formând mari pete de culoare aproape 
abstracte. Senzorialitatea cărnii este în totalitate părăsită, 
iar imaginea înfăţişează făpturi sfințite de asceză şi 
rugăciune, sănătoase duhovniceşte, eliberate de patimi, 
temple ale Duhului Sfânt (1 Cor. 6, 19). 

Mânia sau agresivitatea sunt respinse prin calmul 
tuturor personajelor. Chiar şi atunci când icoana înfăţişează 
sfinți luptând cu 
dragoni şi balauri, 
gesturile lor rămân 
liniştite ŞI 
armonioase. Doar 
personajele care 

întruchipează 
ispita şi păcatul, 
diavoli sau oameni 
stăpâniți de «ei, 
sunt străbătuţi de o 
agitație bolnavă, 


haotică ŞI 
distructivă. La 
Mănăstirea 


Dobrovăț în fresca 
de pe peretele 
vestic al naosului, 
unde sunt pictate 
patimile lui 
Hristos, Mântuitorul, încoronat cu spini şi înveşmântat cu 
mantia roşie, drept, calm, liniştit, este de două ori mai înalt 
decât celelalte personaje ale scenei. În total contrast cu 


Icoana Schimbării la Faţă 

imaginea verticală a lui lisus, personaje pipernicite şi 
agitate dansează grotesc în jurul său, într-un dezmăţ al 
batjocurii, cu mişcări împrăştiate violent. 

Mândriei şi slavei deşarte i se opun smerenia şi 
blândeţea chipurilor cu priviri senine, tămăduitoare. 
Culorile, împreună cu lumina, sumă a lor, accentuează 
ideea de lume opusă celei vizibile. Aşa cum am mai arătat, 
lumina este una lăuntrică, christică, iar culorile au 
înțelesuri simbolice. În icoana Schimbării la Faţă, 
mandorla lui Hristos este neagră. Lumina necreată care în 
înconjoară este de nevăzut pentru ochi şi de neînțeles 
pentru mintea omenească, de aceea iconarul a zugrăvit-o ca 
simbol al întunericului divin. Folosirea pietrelor preţioase, 
a fildeşului sau a perlelor sunt simboluri pentru bogăţia 
interioară, spirituală. Imaginile icoanelor se dovedesc a fi 
bune călăuze pentru sufletele care au rătăcit calea spre 
adevărata lume duhovnicească, nepătimitoare şi luminoasă. 

Însă nu doar formele vizibile imediat pot îndrepta 
sufletul rătăcit prin călăuzirea lui spre înţelegerea celor cu 
adevărat importante. Structuri mai puţin vizibile, folosite 
cu multă abilitate în icoane, au aceeaşi menire; printre ele, 
numărul şi proporția de aur, forme geometrice perfecte, 
cerc, pătrat, triunghi, ritmuri şi simboluri. În plan formal, al 
elementelor care compun plastic imaginea, sacralitatea este 
sugerată de anumite scheme geometrice, de culori cu 
valoare simbolică sau de raporturi considerate perfecte, 
raporturi şi proporţii regăsite în structura intimă a alcătuirii 
întregului univers şi a omului însuşi. De aceea 
contemplarea unei icoane determină rezonanţa cu ritmurile 
încifrate, împlineşte nevoia de sacru şi armonizează fiinţa 
umană. 

Cel ce poate să vindece cu adevărat fiinţa umană din 
ghearele păcatului şi ale morții este Hristos. „Numai prin 

venirea lui Hristos omenirea a fost pe deplin restaurată în 
natura sa originară, iar omul şi-a redobândit capacitatea de 
a ajunge la desăvârşirea pentru care fusese creat”“!. Doar 
Hristos este cel care poate să îl facă pe om să revină la 
starea sa inițială, aceea de a fi unit cu Dumnezeu. Nu este 
altă desăvârşire decât în unirea cu Dumnezeu, iar cel ce ne 
poate călăuzi pe această cala este doar Mântuitorul: 
„numai prin asemănarea cu Hristos omul poate realiza în el 
însuşi desăvârşirea teantropică” deoarece „în persoana lui 
Hristos, natura omenească s-a desăvârşit prin unirea cu 
natura dumnezeiască”. Prin Patimi, moarte şi Înviere, 
Hristos îl face pe om să redobândească folosinţa firească a 
puterilor sale pământeşti. Patimile Celui ce s-a făcut om 
pentru noi vindecă patimile noastre şi reînnoieşte în Duhul 
puterile sufletului nostru, făcându-le să se întoarcă spre 
Dumnezeu. Restaurarea ontologică a firii umane se 
realizează prin însăşi jertfa lui Dumnezeu făcut om, nu 
pentru că omenirea ar fi avut o datorie atât de mare faţă de 
Dumnezeu încât doar Fiul său o putea plăti, ci pentru că 
singur Dumnezeu este cel ce poate lecui din patimi neamul 
omenesc „şi numai primind să moară El, « Cel ce singur 
are nemurire » (1 Tim. 6,16), putea să-l izbăvească pe om 
din moarte, căci altfel, cum spun Sfinţii Părinţi, ceea ce nu 
este asumat, nu poate fi vindecat”. Dumnezeu se face om 
pentru a-i salva pe oameni, pentru a-i mântui de patimi si 
de moarte şi pentru a le reda nemurirea. Trupul lui Hristos 
este muritor şi stricăcios. Dar fiind Dumnezeu, trupul său 
nu a putut fi ținut de moarte sau atacat de stricăciune. lar 
Sufletul său a pogorât în iad dar nu a putut fi ţinut de rău. 


6l Jean-Claude Larchet, Terapeutica bolilor spirituale, p. 21. 
© Ibidem. 
S5 Ibidem, pp. 245-246. 

Moartea şi păcatul sunt amăgite şi se reped să nimicească 
trupul de om al Mântuitorului, dar sunt străbătute de fiorul 
dumnezeirii şi sunt biruite de Hristos Dumnezeu. „Moartea 
se apropie şi, înghițind momeala corpului, este străbătută 
de undița Dumnezeirii; şi gustând din trupul lipsit de păcat 
şi făcător de viaţă, este distrusă”. Prin moarte Hristos 
distruge moartea, „cu moartea pe moarte călcând”, şi îl 
eliberează pe om din tirania păcatului, iar prin Înviere, 
făptura nouă se naşte în Hristos. Asemănarea cu Hristos 
este calea pe care omul o are, de acum înainte, pentru 
învingerea morţii, a păcatului, şi pentru renaşterea în Duh. 

Icoana nu este altceva decât imagine a lui Hristos care 
a biruit patima prin firea sa nepătimitoare. Chipurile 
sfinților sau ale martirilor în icoane sunt chipuri ale 
oamenilor nevoitori pentru Hristos. Este tot chipul lui 
Hristos, reflectat în oameni sau, mai precis, chipul 
oamenilor care trăiesc în Hristos şi pentru Hristos. Privirea 
unei icoane vindecă prin contemplarea chipului divin, a 
chipului Mântuitorului care străbate din orice imagine, prin 
armonii şi ritmuri, prin culori şi simboluri. 

Însă dincolo de această interpretare a formelor şi 
culorilor, icoana poate fi interpretată dintr-o perspectivă 
fenomenologică, perspectivă ce ia în considerare în 
principal felul în care privitorul este influențat de 
contemplarea unei icoane, felul în care imaginea este 
resimțită, trăită de către credincios.  Frontalitatea, 
caracteristică esențială în pictura bizantină, este ceea ce 
face din icoană o prezență. Chipul este reprezentat, în 
general, din faţă: „în icoană, numai personajele care nu au 
ajuns la sfinţenie apar din profil [...]Aceasta scoate în 


S Toan Damaschinul, Dogmatica, III, 27; vezi şi Jean-Claude 
Larchet, Terapeutica bolilor spirituale, p. 247. 
54 


Simboluri ale artei medievale 


evidență importanța  frontalităţii care înseamnă o 
Prezentă’”®. Chipul văzut frontal devine un interlocutor, iar 
între icoană şi privitor se stabileşte un contact direct. 
Această relație eu-tu nu mai este posibilă în reprezentarea 
din profil, unde se poate vorbi despre un fel de absenţă a 
personajului. Privitorul nu mai este invitat să participe, nu 
se mai stabileşte un contact direct, o relaționare deschisă. 
În faţa unui chip din profil, el rămâne simplu privitor ce 
asistă la o scenă, fără a putea interveni afectiv. 

Icoana ca loc al întâlnirii între două persoane, cea a 
privitorului şi cea a sfântului sau a divinității, ca punct al 
intersecţiei a două priviri, este analizată fenomenologic de 
J-L Marion în studiul dedicat fenomenelor saturate. 


3. Privirea care te priveşte 


Ideea principală de la care pleacă interpretarea lui J-L 
Marion se bazează pe faptul că icoanele bizantine 
îndeplinesc cel mai bine rolul de trimitere spre altceva 
decât spre propria imagine. Ele poartă în sine „mesajul 
imanent al unei transcendenţe, niciodată explicit”*€. 

Sunt „|termenii] vizibili ai realităţilor invizibile şi 
neîntipărite, [de acum înainte] întipărite în chip trupesc 


A SS: . 3 es, 7 
spre a îngădui o cunoaştere nedesluşită”“”. 


65 Michel Quenot, Icoana, fereastră spre absolut, pp. 65-66. 
66 Gilbert Durand, Aventurile imaginii, p.22. 
67 Joan Damaschinul, Despre credința ortodoxă, apud Jean-Luc 
Marion, Crucea vizibilului, Tablou, televiziune, icoană, o privire 
fenomenologică, traducere de Mihail Neamţu, Deisis, Sibiu, 
2000, p. 111. 

Sunt loc al întâlnirii şi transmit „o învăţătură despre 
vizibilitatea imaginii, mai exact despre uzul acestei 
vizibilităţi”" deoarece vederea unei icoane presupune, 
după J.-L. Marion, trei termeni: privirea spectatorului, 
vizibilul obiectiv şi un prototip, care nu este nici un 
original, nici „o fantomă” din lumea de dincolo. 


Andrei Rubliov. Chipul 
Mântuitorului este lipsit de umbre 
care să provină de la o lumină 
naturală. Privirea îndreptată direct 
spre privitor se constituie ca o 
interogare şi o chemare a Acestuia. 


* Jean-Luc Marion, Crucea  vizibilului, Tablou, televiziune, 
icoană, o privire fenomenologică, traducere de Mihail Neamţu, 
Deisis, Sibiu, 2000, p. 95. 

56 


Simboluri ale artei medievale 


Acest prototip nu se prezintă ca un al doilea vizibil în 
spatele primului, ci ca o a doua privire care străpunge 
materialitatea icoanei şi „priveşte în față prima faţă, cea a 
spectatorului privitor”. Icoana nu este un ecran închis, 
opac, nu este o oglindire sau o reflectare a unei imagini, ca 
în cazul idolului. În icoană privirea mea se încrucişează cu 
privirea care mă priveşte, iar aceste două priviri sunt, prin 
esenţă, invizibile. Icoana nu este imaginea care se 
înfăţişează ochilor, vizibilul prezent, concret, ci invizibilul 
privirii care mă priveşte şi care străbate de dincolo de 
material. Această privire invizibilă, care străpunge bucata 
de lemn sau frescă, este cea care distinge icoana de orice 
alt fel de imagine, este cea care permite ca o imagine să nu 
se oprească doar la trăsături şi forme concrete, ci să vizeze 
originea acelei priviri care mă priveşte prin icoană. 

Nu oricine poate percepe însă această privire. Pentru a 
o sesiza trebuie să te laşi văzut, să te simţi privit de către 
această instanţă ordonatoare: „prin imaginea vizibilă 
trebuie să urcăm şi să ne expunem contra-privirii invizibile 
a prototipului”S?. Icoana ca materialitate, ca imagine, nu 
mai este decât un loc în care se realizează un „tranzit 
vizibil”, un schimb între două priviri. 

Vizibilul sau esteticul devin intermediari pentru 
„parcursul încrucişat a două priviri”. 

Ca mediator, vizibilul trebuie să se şteargă, să se 
estompeze, să nu se afirme pe sine să nu fie un ecran, 
deoarece icoana nu există prin ea însăşi (de unde şi 
respingerea reprezentării naturaliste prin deformări şi 
disproporţii care neagă orice percepţie naturală). 


© Jean-Luc Marion, Crucea vizibilului, p. 97. 
7 Ibidem, p. 9%. 
57 


Codrina Laura Ioniță 
Ea este „manifestare văzută a ceea ce nu se poate 
vedea”! şi facilitează trecerea, trimiterea, intersectarea 
celor două priviri. „Icoana nu ne pretinde să o vedem, ci ne 
oferă faptul de a o vedea sau de a ne lăsa văzuţi prin ea””. 
Ea se debarasează de propria vizibilitate pentru a lăsa să se 
ivească prin ea o altă privire. Mai precis o altă prezenţă. 
ET EI 253 Aceasta este 
b esența icoanei, a 
imaginii care renunță 
la ea însăşi, renunță la 
propria vizibilitate 
pentru a face prezentă 
voia lui Dumnezeu, 
pentru a arăta slava 
Lui. Chipul lui Hristos, 
desfigurat de cruzimea 
umană, devine prototip 
al icoanei, deoarece, 
dincolo de chipul său, 
trebuie văzută slava lui 
Dumnezeu invizibil. 
Acesta este înțelesul 


kenozei imaginii. 
VE tă Imaginea dispare 
Fecioara din Vladimir pentru a lăsa loc 


vederii şi prezenței 
Celui nevăzut. Nu imaginea trebuie văzută, nu ceea ce se 
vede în mod concret, ci Acela ce nu se vede, privirea ce te 
priveşte de dincolo de imagine, prezența invizibilă a 


71 Michel Quenot, Icoana, fereastră spre absolut, p. 57. 
72 Jean-Luc Marion, Crucea vizibilului, p. 97. 

Creatorului. Acest lucru poate fi pus în evidenţă nu doar 
printr-o interpretare fenomenologică, ci şi printr-o analiză a 
vizibilului însuşi, a stratului pictural, a culorilor şi formelor 
din imaginea pictată, aşa cum am arătat în capitolul 
precedent. Ceea ce se vede în icoană, chiar daca are unele 
asemănări cu formele vizibile, nu trimite totuşi la acestea, 
ci dimpotrivă, le neagă. Chipurile, veşmintele, munţii, 
clădirile, copacii, totul poate fi recunoscut în icoană, însă 
ceea ce este reprezentat este atât de îndepărtat de formele 
din lumea materială, încât e imposibil să nu te gândeşti că 
ele nu sunt reprezentări ale acestei lumi concrete, ci negări 
ale ei. 


4. Simbolismul arborelui 


Deseori în icoane apar imagini ale arborilor. 
Semnificaţia lor poate fi diversă. Prezent în multe 
mitologii, arborele este unul dintre cele mai importante şi 
răspândite imagini ale gândirii mitice. În ciuda 
polimorfismului său în diferite ritualuri, arborele păstrează 
totuşi o anumită coerenţă în structura sa semnificativă. 
Mircea Eliade clasifică aceste semnificații în şapte 
categorii °: ansamblul  piatră-arbore-altar ; arborele- 
imagine a Cosmosului; arborele-teofanie cosmică ; 
arvorele Vieţii, sursă a nemuririi ; arborele-centru al Lumii 
şi suport al Universului ; legături mistice între arbori şi 
oameni ; arborele-simbol al reânvierii (vegetației). 


75 Mircea Eliade, Tratat de istora religiilor, trad. de Mariana Noica, 
Bucureşti, Humanitas, 1992, p. 252. 

Cea mai veche reprezentare a arborelui în viaţa 
religioasă pare să fie cea care evocă macrocosmosul şi 
alătură arborelui, piatra şi altarul. Piatra reprezintă 
stabilitatea, iar arborele, devenirea”. Este o imagine a 
peisajului cosmic, devenind centru al lumii şi constituindu- 
se ca o imago mundi. O întâlnim în Australia, China, India, 
Indochina sau în spaţiul egeean. Cu timpul, urmând 
credinţa după care fiecare fragment semnificativ trimite, de 
fapt, la tot, imaginea se va reduce la un singur arbore care 
va ajunge să exprime Cosmosul întreg. Aşa se ajunge la 
gândirea arhaică ce va concepe Cosmosul ca pe un arbore 
gigantic. În această concepţie, Arborele este Cosmosul, el 
este Universul în regenerare. Într-o mentalitate mai târzie, 
Arborele nu va mai fi decât o imagine, un simbol al 
Universului. 

Stâlp între Cer şi Pământ, ax cosmic şi supracosmic, 
arborele exprimă, în primul rând, legătura între două lumi, 
între doi poli ai manifestării, cel activ şi cel pasiv. Din 
punct de vedere cosmologic, acest arbore creşte în centrul 
Pământului şi reuneşte trei regiuni cosmice : crengile sale 
ating Cerul, rădăcinile se afundă în Infern, iar trunchiul 
creşte pe Pământ. Spre exemplu, Mircea Eliade aminteşte 
cazul mongolilor, care cunosc Arborele zambu, arbore cu 
rădăcinile la poalele munţilor Sumer şi cu crengile în vârful 
lor. Zeii Tengeri se hrănesc cu fructele lui”. 

Ca simbol al reînvierii, arborele trimite la principiul 
însuşi al vieţii, dar şi la ceea ce o regenerează. O viziune 
biblică a lui lezechiel dezvăluie un izvor care izbucneşte 


7 G. Durand, Structurile antropologice ale imaginarului, tr. rom. 
Marcel Aderca, Bucureşti, Ed. Univers Enciclopedic, 2000, p. 331. 
15 M. Eliade, Samanismul si tehnicile arhaice ale extazului, tr. rom. 
Brandusa Prelipceanu şi Cezar Baltag, Bucuresti, Ed. Humanitas, 
1997, p. 252. 

chiar de sub „pragul templulu”, coboară până la Marea 
Moartă şi dă viaţă peste tot pe unde apele lui ajung. EI face 
să crească arbori ce vor produce fără întrerupere, tot timpul 
anului: 


„La râu, pe amândouă laturile lui, vor creşte tot 
felul de arbori care dau hrană. Frunzele lor nu se vor 
veşteji şi fructele din ei nu se vor mai isprăvi. În fiecare 
lună se vor coace fructe noi, pentru că apa pentru ele 
vine din locul cel sfânt; fructele lor se vor întrebuința ca 
hrană, iar frunzele la leacuri” (Jezechiel, 47, 12) 


Una dintre interpretările date acestei viziuni consideră 
fructele şi frunzele acestui arbore ca simboluri pentru 
„întoarcerea în slavă a poporului, după încercarea 
Exilului”'6. 

Nu există cultul arborelui în sine. Întotdeauna, în 
spatele acestei forme vegetale se află o entitate spirituală, 
iar realitatea extraumană pe care o semnifică este sugerată 
chiar de către verticalitatea sa”. În acest caz, arborele 
ajunge să faciliteze revelaţia divină sau să semnifice 
divinitatea însăşi. 

În tradiţia ebraică a existat întotdeauna o legătură între 
arbore şi revelația divină. Jean Grou arată că Dumnezeu se 
dezvăluie lui Avraam la stejarul lui Mamvri (Facerea, 18, 
1) şi lui Moise pe muntele Horeb, sub forma unui rug 
aprins (Ieşirea, 3, 2-5). Între Rama şi Betel, pe muntele 
Efraim,  Debora-proorociţa locuia sub un palmier 
(Judecători, 4, 4-5), iar viziunea porfetului Zaharia arată 


'Chttp://www .interbible.org/interBible/ecritures/symboles/2003/sym 
_030506.htm 
77 Mircea Eliade, Tratat de istora religiilor, tr. roum., p. 254. 

un înger între mirți (Zaharia, 1, 8-11). Prezenţa divină se 
arată şi în sanctuarul portativ al Chivotului Legii, făcut, la 
rândul său, din lemn. Protecţia divină se arată şi în alte 
situaţii prin intermediul lemnului. Este vorba despre o 
protecție indirectă a lui Dumnezeu, care îşi ocroteşte 
fiinţele în spaţii făcute din lemn. Arca lui Noe, făcută din 
lemn, este un spaţiu care protejează şi perpetuează viaţa. 
Domnul îi spune lui Noe : 


„Sosit-a înaintea feţei Mele sfârşitul a tot omul, 
căci s-a umplut pământul de nedreptăţile lor, şi iată Eu 
îi voi pierde de pe pământ. Tu însă fă-ţi o corabie din 
lemn de salcâm. În corabie să faci despărțituri şi 
smoleşte-o cu smoală pe dinăuntru şi pe din afară” 
(Facerea, 6, 13-14) 


O altă naştere spirituală poate fi sugerată de coşul 
plutitor făcut din papură care îl salvează pe Moise de la 
moarte (Jeşirea, 2, 3). Jean Grou trimite, de asemenea, la 
Noul Testament, unde observă că o barcă din lemn 
protejează pe Hristos şi pe discipoli de furtună (Marei, 8, 
23-27) sau de entuziasmul mulţimii (Marcu, 3, 9). 
Pescuitul miraculos se înfăptuieşte tot într-o barcă (Luca, 
5, 4-11). 

Concordanţa între simbolismul arborelui şi divinitate 
apare şi în textele vechii gândiri indiene. Ananda 
Coomaraswamy identifică unele pasaje care pun în 
evidență această  echivalare”. În  Mahâbhârata, 


jean Grou, 
http://w ww interbible.org/interBible/ecritures/symboles/2003/sym_ 
030506.htm 
7 Ananda K., Coomaraswamy, The Inverted Tree, tr.fr. Gérard 
Leconte, L’Arbre Inversé, Arche, Milano, 1984, p. 13. 

(Ashvamedha Parva, XLVIII, 14) apare expresia „Arborele 
lui Brahma”, brahma-vriksha, iar o apropiere între Arbore 
şi Brahma se dezvăluie în Maitri Upanishad (VI, 4), unde 
Unicul Ashvattha este identificat cu Brahma, sau în 
Shânkhâyana Aranyaka (XI, 2), unde Brahma apare ca un 
mare arbore verde. Răspunsul la întrebarea pusă în Rig- 
Veda (X, 31, 7, et X, 81, 4) cu privire la lemnul sau 
arborele din care s-a făcut Cerul şi Pământul accentuează 
ideea hindusă după care lumea este concepută ca o 
teofanie. În T aittiriya Brâhmana (II, 8, 9, 6) se spune că 
acest lemn a fost Brahma, că Brahma a fost arborele din 
care s-a făcut Cerul şi Pământul, iar el susţine lumea. 
Simbolismul arborelui nu se prezintă întotdeauna sub 
forma unui copac ce îşi întinde crengile spre cer. Ca 
majoritatea simbolurilor, şi cel al arborelui este dublu. 
Întâlnim arborele drept, cu rădăcinile înfipte în pământ şi 
crengile îndreptate spre cer, dar şi arborele răsturnat, care 
creşte de sus în jos, care îşi înfige rădăcinile în cer şi creşte 
spre pământ. După G. Durand, imaginea arborelui este o 
sinteză a cosmosului, un cosmos „verticalizat”, iar copacul 
răsturnat trimite la ideea de ciclicitates. Cei doi arbori, 
unul drept, celălalt răsturnat, ar putea fi gândiţi ca fiind 
unul reflexul celuilalt, asemenea unei imagini în oglindă, 
deoarece există o continuitate între cei doi arbori, cel drept 
având o poziţie superioară, cel inversat, una inferioară, 
juxtapozându-şi rădăcinile: „ceea ce este sus este 


5 G. Durand, Structurile antropologice ale imaginarului, tr. rom. 
Marcel Aderca, Bucureşti, Ed. Univers Enciclopedic, 2000, pp. 
331, 334. 

„ asemenea cu ceea ce este jos şi 
ceea ce este jos este ca ceea ce 
este sus”! 

| Plecând de la „simbolurile 
" analogiei”, R. Guénon identifică 
în imaginea roții cu şase raze o 
posibilă reprezentare a arborelui 
drept sau inversat. 
Circumferinţa cercului 
reprezintă manifestarea pusă în 
"act de razele care emană din 
centru. Axul vertical format din 
două raze este trunchiul 
arborelui, iar celelalte patru raze 
care formează două diagonale 


oblice sunt ramurile, 
simbolizând manifestarea, şi 
rădăcinile, desemnând 


principiul. Această integrare 
într-o roată a imaginii celor doi 
arbori permite afirmația că ceea 
ce face ca arborele să fie 
perceput drept sau inversat este 
poziția celui care priveşte. 


Yggdrasil, arborele Discutăm despre un plan al 
lumii în tradiția reflectării, asămănător unei 
scandinavă. suprafețe de apă. Cel care se 


plasează sus, deasupra, în 
„supra cosmic”, în principiu, vede arborele drept. Cel care 
se poziţionează sub planul de reflexie, în „cosmic”, în 


81 Gérard Laconte, Avant-propos la Ananda K., Coomaraswamy, 
L’Arbre Inversé, p. 8. 

manifestare, îl vede inversat: „Cele două poziţii 
corespunzătoare ale arborelui se referă la două puncte de 
vedere diferite şi complementare, în funcție de unghiul din 
care privim — de jos în sus sau de sus în jos — adică, de fapt, 
în funcție de punctul de vedere al manifestării sau al 
principiului”*?. 

Alături de simbolul arborelui drept, cel al arborelui 
inversat apare în multe tradiţii, fiind, în general, identificat 
Cosmosului. Mircea Eliade identifică însă unele diferenţe 
specifice. În tradiţia islamică este cunoscut Arborele 
Fericirii, ale cărui rădăcini împânzesc cerul şi ale cărui 
crengi se răsfiră deasupra pământului. Sferele celeste pe 
care Dante le imaginează în Paradis (XVIII, 28) se 
aseamănă unei coroane arborescente cu rădăcinile în sus. 
Cunoscut în tradiţia islandeză, arborele răsturnat este 
întâlnit şi la laponi. Lângă altarul unde sacrifică în fiecare 
an un bou, ei aşează şi un copac sprijinit în coroană şi cu 
rădăcinile în sus. Folosit în practicile rituale ale 
vrăjitoarelor australiene sau în doctrina esoterică ebraică a 
Zohar-ului, Arborele Vieţii se întinde de sus în jos şi este 
în întregime iluminat de către soare“. În tradiţia 
kabbalistică există doi arbori, unul superior, celălalt 
inferior, unul al vieții, celălalt al morţiis*. Mircea Eliade 
aminteşte tradiția iraniană unde apar doi arbori Haoma, 
unul alb şi unul galben, unul celest, celălalt terestru. Primul 
este prototoip pentru celălalt, el conferă nemurirea şi 
alungă decrepitudinea. Cel de-al doilea este un fel de 
„substitut” pentru umanitatea rătăcită şi îndepărtată de 


5 René Gusnon, Simboluri ale ştiinţei sacre, trad. Marcel Tolcea şi 
Sorina Şerbanescu, Bucuresti, Humanitas, 1997, p. 316. 
Mircea Eliade, Tratat de istoria religiilor, tr. rom. p. 260. 
% Ananda K. , Coomaraswamy, L 'Arbre Inversé, p. 22. 

„locul primordial”. Arborele alb creşte în mijlocul mării 
Vurakasha. Similitudinea cu arborele indian care creşte în 
ocean (Rig-Veda, I, 182, 7) este observată de A. 

— — - Coomaraswamy 
= „%. Din arborele alb se 
naşte prima zi. Lângă 
el, sau chiar asimilat 
lui, se află „Arborele 
tutror  Seminţelor”, 
seminţe ce coboară cu 
ploaia, dând naştere 


tuturor lucrurilor 
vis, 

În legendele 
nordice apare 


Yggdrasil, arborele 
gigantic ce susține 
cele nouă lumi sau 
nouă regate. 
Trunchiul său este ax 
al lumii, iar rădăcina 
Beatus din Escorial, Păcatul îi este roasă de 
originar, Pomul Vieții în mijlocul dragonul Niddoggr, la 
Paradisului, 950-955. fel cum şopârla creată 
de Ahriman în apele 

Vurakasha amenință copacul miraculos Gaokerena“. În 
tradiţia indiană arborele este fie Ashvattha®®, asimilat lui 


SIbidem, p. 21. 
5 În Purgatoriu (XXVII 118, 9) Dante numeşte Paradisul terestru 
„plin de toate seminţele”. 
87 Mircea Eliade, Tratat de istoria religiilor, tr. rom. p. 272. 
% În Mahâbhârata, (VI, 34, 26, 39, 1) Ashvattha este arborele vieţii 
înrădăcinat în înălțimi, în Dumnezeu. 

66 


Simboluri ale artei medievale 


Agni şi soarelui, fie Nyagrodha, „arborele care creşte în 
j os”®., În tradiţia indiană semnificaţiile arborelui trimit spre 
transcendență, principiu sau manifestare şi realizează 
legătura între lumea cosmică şi cea supra-cosmică. 
Atharva-Vêda (XI, 4, 21) cunoaşte un arbore aflat la limita 
între viață şi moarte, înte manifestat şi non-manifestat, 
între ființă şi ne-ființă, sursă vitală pentru toate ființele. 

Tradiția hindusă concepe arborele inversat ca fiind 
loc al teofaniei, întruchipare a soarelui sau a focului. 
Arborele lui Brahma, înrădăcinat în străfundul divinității, 
îşi întinde crengile în lumea manifestă asemenea razelor 
solare: „Veşnicul Ashvattha are rădăcinile în sus şi crengile 
în jos; este Soarele strălucitor, este Brahma, este numit 
Nemuritorul. Prin el se mențin toate lumile, nimic nu trece 
dincolo de el” Katha-Upanishad (VI, 1)”, 

În textele ebraice apare atât un Arbore de Lumină care 
se întinde de sus în jos, asemenea celui din Zohar (Beha 
‘Alotheka Psaumes XIX, 6), cât şi un stâlp de foc, 
asemenea celui care i-a îndrumat pe evrei să iasă din Egipt. 
În islam, arborele binecuvântat este un măslin care aprinde 
o lampă (Coranul, XXIV, 35, Surat an-năry.. Această 
lumină nu este doar simbol pentru Allah, ci este Allah 
însuşi, „lumina Cerului şi a Pământului”. Însă Allah nu este 
doar lumina tuturor lumilor, ci şi „Lumină peste Lumină”. 
O sintagmă asemănătoare întâlnim şi în creştinismul 
ortodox, unde cântul liturgic evocă pe Dumnezeu ca fiind 
„Lumină din Lumină”. 


5 Ananda K., Coomaraswamy, L’Arbre Inversé, pp. 25-28. 
” Tbidem. 
i Coranul, tr. rom. Silvestru Octavian Isopescul, Chişinău, Ed. 
Cartier, 2001, p. 245. 

Arborele răsturnat este manifestarea lui Brahma în 
Cosmos, razele soarelui care se revarsă spre pământ. In 


Arborele lui 
Tesei, vitraliu în 
catedrala din Chartres, 
1145 


” Ibidem. 


acelaşi timp, arborele drept, cu 
crengile spre cer, imagine a rugului 
aprins, este tot imagine a 
divinității, de data aceasta urcând 
spre cer. Ananda Coomaraswamy 
observă că este vorba despre două 
aspecte ale unui singur şi unic 
Arbore, care este, de fapt, Logos-ul 
ce, „în primul caz, izbucneşte din 
Linişte şi din Nefiinţă, şi în celălalt 
caz se întoarce aici””?. De jos se 
vede ca o coloană de foc. De sus, 
ca un stâlp solar. Din punct de 
vedere  fenomenologic, diferența 
este dată de percepția celui care 
priveşte. Plasat în lume, omul vede 
Arborele răsturnat, pentru că 
imaginea lui este o reflectare a 
Realităţi. 

Apostolul Pavel afirma că 
„vedem acum ca prin oglindă, în 
ghicitură, iar atunci, faţă către 
faţă”. De „jos”, din punctul de 
vedere al creaturii, omul descoperă 
lumea întreagă şi pe sine însuşi ca 
manifestare a unui principiu ce 
rămâne într-o superioritate 

Arborele lui lesei, Biblia Arborele lui lesei, Biblia 
Lambeth, 1140-1150 Capucinilor, 1180, Biblioteca 
Naţională a Franţei 


Există şi o distincţie morală, umană, care poate fi 
aplicată imaginii arborilor în iconografie şi în gândirea 
veche. Arborele Vieţii pare, la o primă vedere, să fie şi 
Arborele cunoaşterii binelui şi răului (Facerea, 2, 9): „iar 
în mijlocul raiului era pomul vieţii şi pomul cunoștinței 
binelui şi răului”. Am putea crede că este vorba despre 
unul şi acelaşi arbore. 

Această ipoteză poate fi susținută de unele pasaje 
biblice. Interdicţia pe care Dumnezeu o dă primilor oameni 
este de a nu mânca din pomul din mijlocul raiului pentru că 
„în ziua în care veţi mânca din el, veţi muri negreşit” 
(Facerea 2, 17). Ar putea fi vorba în acest caz despre 

Arborele lui 
Iesei, Biserica St. Michel 
din Hildesheim, 1200, 
tavan din lemn pictat 


Imaginea Fecioarei Maria 
din, detaliu din Arborele lui 
lesei, plafonul Bisericii St. 
Michel din Hildesheim, 1200 

Pomul Vieţii. Însă, când 
şarpele o ispiteşte pe Eva, îi 
spune că nu va muri, ci că „vi se 
vor deschide ochii şi veți fi ca 


Dumnezeu, cunoscând 
binele şi răul” (Facerea 3, 5). 
Pomul Vieţii pare să aibă şi 
calitatea de a da cunoaşterea 
binelui şi a răului, fapt subliniat 
şi în următoarele versete 
biblice: urmarea păcatului 
originar se vădeşte imediat în 
atitudinea protopărinților prin 
faptul că „atunci li s-au deschis 
ochii la amândoi şi au cunoscut 
că erau goi” (Facerea 3, 7). 

Consecinţă a mâncării 
fructului oprit este cunoaştera. 

Această cunoaştere nu este însă cunoaşterea pe care le-o 
promisese şarpele, aceea care îi va face „asemenea lui 
Dumnezeu”, nu este atotcunoaşterea divină. Şarpele minte, 
iar cuvântul Domnului se împlineşte, oamenii cunosc 
decrepitudinea şi moartea. Pomul din mijlocul raiului nu 
este pomul cunoaşterii, ci pomul Vieţii. Sau, poate este 
unul şi acelaşi arbore, al Vieţii şi al Cunoaşterii. Nefiind 
pregătiţi pentru a le primi, mâncarea fructelor lui aduc 
omului atât moartea trupului, cât şi moartea spiritului, prin 
necunoaşterea şi nerecunoaşterea divinității. 

În Maitri Upanishad (VII, 11, 8), Arborele face 
distincţia între adevăr şi falsitate. Însă sensul acestor 
termeni nu are o valoare propriu-zis morală, susține A. 
Coomaraswamy, ci adevărul trimite, mai degrabă, la lumea 
celestă, nemuritoare, pe când falsitatea, la sfera umană. 

Pentru textul biblic, Jean Grou afirmă că această 
cunoaştere a binelui şi a răului nu trimite efectiv la ceea ce 
este bun sau dăunător, ci la o ştiinţă 

totală, la o stăpânire a misterelor vieţii. Cei doi arbori 
din Paradis ar defini trăsăturile divinității, imortalitatea şi 
atotcunoaşterea. Şi între Arborii Zohar-ului (Benidbar) 
există distincţia între viață şi moarte. Arborele Vieţii îşi 
întinde crengile spre lume ziua, în timp ce Arborele Morţii, 
noaptea”. 

Cei doi arbori răsturnaţi, aproape de vârful muntelui, 
sub Paradisul terestru (Divina Comedie, Purgatoriul, 
XXII-XXV) nu sunt altceva decât imaginea reflectată a 
Arborelui Vieţii. Ananda Coomaraswamy crede că cei doi 
arbori sunt chiar cei pe care Dante îi vede în Paradis, de 
data aceasta, însă, îndreptaţi în poziţie normală, deoarece 


% Ananda K., Coomaraswamy, L 'Arbre Inverse, p. 37. 

este vorba despre o recreare şi o regenerare a omului”. 
Deci, pentru a nu mai percepe Arborele cu rădăcinile în 
cer, omul trebuie să acceadă la sursa tuturor fiinţelor, în 
Paradis. 

În creştinism reîntâlnim necesitatea unei purificări 
spirituale. Arborele răsturnat corespunde omului căzut, 
căci, muşcând din măr şi din păcat, Eva a inversat 
Arborele, sau, mai precis, noi îl percepem acum invers 
decât în realitate. După ce a fost alungat din Paradis, 
plecând cu capul în jos, Adam vede lumea în conformitate 
cu noua lui stare, adică invers. 


Hildegard von Bingen, Arborele lui Iesei, 
Liber Scivias, tolio 4r, 1220 Psaltirea Scherenberg, 
Strasbourg, c. 1260 


” Ibidem, p. 39. 

Vindecarea acestei maladii spirituale se face doar 
printr-o întoarcere (epistroph€) şi printr-o transformare 
(metanoia) totală. Restaurarea fiinţei umane înseamnă 
înversarea situației actuale, iar „realizarea spirituală a 
omului poate fi asimilată cu îndreptarea unui Arbore 
răsturnat”. Modalitatea prin care omul trebuie să înceapă 
această întoarcere la spiritualitate este înţelegerea faptului 
că el este „o plantă celestă” (Platon, Timaios, 90 a)% care 
îşi află adevărata sursă a vieţii în cer. 


Arborele lui Tesei, Arborele lui lesei, Catedrala 
fildeş, Bavaria, 1200 St. Peter, Worms, Germania 


Arborele răsturnat nu este doar simbol al Cosmosului 
sau al manifestării divine în lume, ci poate fi imagine a 
omului însuşi. Ananda Coomaraswamy afirmă că „orice 
naştere umană presupune o cădere, iar (...) întoarcerea la 
sursa fiinţei este o ascensiune; astfel, omul, în chip de 
arbore, este inversat la naştere şi se îndreaptă o dată cu 


95 Gerard Laconte, în Ananda K. Coomaraswamy, L 'Arbre Inverse, 
. 10. 
k Platon, Timaios,, tr. rom. Catalin Partenie, în Opere IV, 

Bucureşti, Ed. Ştiințifica, 1993, p. 212. 

moartea”. Comparaţia între om şi arbore apare şi în alte 
tradiţii. Jean Grou observă că viţa de vie, măslinul sau 
smochinul sunt deseori alăturaţi fiinţei umane (Ieremia, 2, 
21). Calităţii umane trimit uneori la arbori: cedrul evocă 
măreţia (Cântarea Cântărilor 5, 15), stejarul, forţa (Amos 
2,9), măslinul, longevitatea (Psalmi, 52, 10)”. 


Arborele lui lesei devine cruce a lui 
Hristos, Biserica din Torun, Polonia, 
1380-1390 


Un caz aparte 
al simbolismului 


arborelui în 
creştinism îl 
reprezintă 


Arborele lui lesei. 
Motiv întâlnit în 
arta creştină încă 
din sec. al XII-lea, 
Arborele lui Iesei 
este de fapt un 
arbore genealogic 
ce prezintă 
schematic 
ascendenţa lui 
lisus plecânt de la 
lesei, părintele 
regelui David. 


Dincolo de o 
simplă genealogie, 
Arborele devine 


97 Ananda K., Coomaraswamy, L 'Arbre Inversé, p. 46. 
“hup://www interbible.org/interBible/ecritures/symboles/2003/sym 


_030506.htm 


74 


Simboluri ale artei medievale 


aici un simbol nu numai pentru om, ci pentru umanitatea 
însăşi, care se înrădăcinează în strămoşul biblic şi urcă 
până la Cer, până la Fiul lui Dumnezeu, Hristos. Arborele 
devine scară ce ilustrează drumul spre calea mântuirii, spre 
Cel ce întrupează divinitatea însăşi. Plecând de la un 
fragment din textul lui Isaia : „o mlădiţă va ieşi din tulpina 
lui lesei şi un Lăstar din rădăcinile lui va da” (Isaia 11, 1) 
şi de la genealogia lui Hristos din Evanghelia după Matei, 
artiştii medievali crează o imagine a descendenţei tatălui 
regelui David, lesei, sub forma unui arbore. 

În reprezentările 
timpurii, lesei este culcat 
sau aşezat, iar arborele ce 
răsare din pântecele, din 
coapsa sau, uneori, chiar 
din gura sa se ridică, la 
început vertical, iar apoi 
ia forme ramificate şi 
neaşteptate. Crengile 
acestui arbore poartă pe 
strămoşii lui Hristos, 
până la Iosif şi logodnica 
sa, din aceeaşi seminţie, 
Fecioara Maria. 
Dezvoltarea deosebită pe 
care o cunoaşte tema în prima parte a secolului al XII-lea 
este legată de încercarea de a combate ideile eretice din 
epocă, după care Fecioara Maria nu ar fi avut natură 
umană. Miniaturi, basoreliefuri de pe fațadele catedralelor 
sau vitralii în Apus, fresce şi broderii în Răsărit poartă 
imaginea viziunii profetului Isaia. 


Arborele lui lesei, Probota, 
1532, peretele sudic 

Cea mai veche reprezentare pare să fie cea din 
Codexul Vyssegradensis, evangheliar al încoronării lui 
Vratislav al II-lea al Boemiei. În Biblia Lambeth Iesei este 
culcat în partea de jos a miniaturii, iar din trupul său se 
ridică vertical trunchiul arborelui ce o poartă în centru pe 
Fecioara Maria. Ramurile, ramificate lateral, se încolăcesc 
de o parte şi de alta a Fecioarei, în şase cercuri ce poartă pe 
strămoşi. Deasupra ei, ultima creangă îl adăposteşte pe 
Mesia însuşi, înconjurat de şapte porumbei. 


Arborele lui lesei, Probota, 1532 


În Biblia Capucinilor din 1180, Arborele lui Lesei, 
miniat în Evanghelia lui Matei, are forma literei L din 
sintagma Liber generationis. Din nou, Fecioara Maria este 
într-o poziţie centrală, verticală, având lateral crengile 
încolăcite ce poartă pe strămoşi, iar deasupra pe Hristos în 
mandorlă. Pe la 1220, în manuscrisul Liber Scivias de 
Hildegard von Bingen, o iniţială de capitol îl înfăţişează pe 
lesei aşezat, din trupul căruia creşte un trunchi ce formează 
două medalioane, unul al Fecioarei Maria şi celălalt al lui 

Arborele lui lesei, Biserica Fragment din Arborele lui 
Sfântul Dumitru din Suceava, Jesei, la biserica Sfântul 
1534-1535 Gheorghe (loan cel Nou) de la 

Suceava, pictată înrte 1534-1535 


Hristos. În biserica din Torun, Polonia, crengile ce 
cresc din trupul lui lesei devin cruce pentru Hristos, iar în 
pictura parietală apare atât Hristos răstignit pe aceste 
crengi, cât şi Hristos în slavă, deasupra, în mandorlă. 

În pictura parietală exterioară românească întâlnim 
motivul Arborelui lui Iesei la Probota, în 1532, pe peretele 
sudic, alături de Acatistul Bunei Vestiri. Fresca şi-a pierdut, 
în mare parte, culorile, însă structura compoziţională, 
imaginea arborelui cu ramificații răspândite pe jumătate 
din perete este încă vizibilă. Contemporană cu pictura de la 

Humor, fresca de la mănăstirea Moldoviţa păstrează 
programul iconografic al ctitoriei lui Teodor Bubuiog. 


Arborele lui Iesei, Detaliu, Arborele lui 
Moldoviţa, peretele sudic Iesei, Moldoviţa 


Însă, dacă la Humor, pe peretele exterior sudic, alături 
de ilustrarea celor douăzeci şi patru de strofe ale Imnului 
Acatist al Maicii Domnului sunt zugrăvite scene din viaţa 
şi minunile Sfântului Nicolae, la Moldoviţa, alături de 
Imnul  Acatist (sub care se află scena Asediului 
Constantinopolului din strofa introductivă la imn) este 
Arborele lui lesei. Frescele de la Moldoviţa au gama 
cromatică mult mai vie, iar culorile sunt bine păstrate. Ca 
în majoritatea reprezentărilor din perioada lui Petru Rareş, 
din trupul lui lesei aşezat jos se ridică trei ramuri de viță 
care formează fiecare volute şi vârtejuri cu frunze şi flori. 
În aceste medalioane formate de rotocoalele viței sunt 

chipurile miniaturale ale descendenților tatălui regelui 
David, până la Fecioara Maria şi lisus. 

Crengile arborelui pe care se află zugrăviți strămoşii 
lui Hristos cuprind fereastra cu ornamente gotice de pe 
faţada sudică şi urcă până spre cornişă. La Sfântul Dumitru 
din Suceava, biserică pictată între 1534-1535, se mai pot 
distinge vag pe peretele sudic urmele Imnului Acatist şi ale 
Arborelui lui lesei, ale cărui ramuri înconjoară, şi aici, 
fereastra. 

La biserica Sfântul Gheorghe de la Voroneţ, Arborele 
lui lesei se răsfiră pe faţada sudică de la peretele 
pronaosului până la muchia absidei sudice. Din trupul lui 
lesei, aşezat în centru, jos, se ridică pe verticală trunchiul 
arborelui peste care sunt suprapuşi descendenţii săi, de la 
regele David, Solomon, Rovoam, Ozia, Manasia, lehonia, 
până la Fecioara Maria şi lisus. În lateral, ramificaţiile 
arborelui formează volute unde sunt înfăţişate cele 
douăspăzece seminţii şi unii profeți. 


Arborele lui lesei, Voroneţ, pictată în exterior 
în 1547 

Ultima reprezentare a Arborelui lui lesei dintre 
bisericile pictate la exterior după planul iconografic 
întocmit de mitropolitul Grigorie Roşca se află la 
mănăstirea Suceviţa. Arborele se întinde şi aici de la 
peretele pronaosului până la contrafortul de lângă absida 
sudică. În registrul inferior, de o parte şi de alta a lui Iesei, 
sunt chipuri ale filosofilor antici. Din trupul lui lesei, culcat 
în marginea de jos, se ridică un trunchi vertical ce se 
ramifică apoi în registre laterale, unde sunt pictaţi urmaşii 
strămoşului biblic. 

După efervescenta perioadă artistică din secolul al 
XVI-lea, motivul Arborelui lui lesei devine din ce în ce 


Arborele lui lesei, Suceviţa 


mai absent din imaginile iconografice. Vom mai aminti 
doar, în spaţiul românesc, un Arbore al lui Iesei pictat în 
1780 pe bârnă în biserica de lemn de la Deseşti, din 
Maramureş. Copacul creşte din pământ, nu din trupul lui 
lesei, care este în picioare, lângă trunchi, cu faţa spre 

arbore. Ramurile copacului se răsfiră în lateral, înflorind în 
corole ce poartă personaje biblice, schiţate aproape naiv, 
într-o poziţie frontală. 

Imaginea acestui arbore ca legătură între strămoşi şi 
descendenţi, dar şi ca punte între lume şi cer, între vizibil şi 
invizibil a fascinat pe artişti până în zilele noastre. Spaţiul 
edificiului medieval este, în continuare, cel care primeşte, 
de cele mai multe ori, aceste noi variante ale reprezentării 
arborelui. 


Arborele lui lesei, Deseşti, Maramureş, 1780 


Acest arbore nu mai este, însă, înfăţişat într-o formă 
literală, în felul în care meşterii medievali o făceau, 
zugrăvind sau sculptând personajul biblic şi trunchiul sau 
vrejul ce creşte din el, purtând urmaşii. Arborele lui Iesei 
în variantă contemporană se conformează timpului şi 

tehnicilor. Numeroşii artişti ai timpului nostru intervin în 
arthitectura medievală, recreând vitraliile distruse ale 
catedralelor. Unul din exemple ar putea fi lucrarea lui 
Louis-René Petit, care reface, între 1989-1991 o parte din 


vitraliile distruse de incendiul din 1955 


Petit, 
1990, 
biserica parohială Saint-Jean- 
du-Doiegt, 


Louis-René 


Arborele lui Iesei, 


ale bisericii 
parohiale Saint-Jean-du- 
Doigt. Vitraliul refăcut din 
absida 

sudică umple nervurile 
gotice din piatră ale 
ferestrei şi formează trei 
module lanciolate, fiecare 
având câte cinci panouri de 
sticlă, terminate în partea 
de sus cu o formă de 
dantelă de piatră ce repetă 


motivul treflat. Arborele 
care se conturează prin 
lumina ferestrei îşi 
răspândeşte rădăcinile în 
partea de jos, ternă, 
maronie. Trunchiul se 
avântă vertical, unind 


partea de jos cu cea de sus, 
iar crengile 


unduiesc asemenea 
unor alge în sticla apei. 
Albastrul fundalului 


întăreşte o dată în plus 
ideea de cer spre care se 
ridică, nesigure, ramurile. 


82 


Simboluri ale artei medievale 


Cu privire la această imagine, Maurice Dilasser spunea că: 
„Vitraliul meridional face tranziţia. Partea sa de jos evocă 
occidentul 

şi pământul, iar vârful, orientul și cerul. Între cele 
două, scara arborelui sau a crucii, legătură între anotimpuri 
şi între generaţii”? 

Acest Arbore al lui lesei din vitraliul lui Louis-René 
Petit pare a se îndepărta oarecum de strictul simbolism 
genealogic, pentru a trimite la simbolismul arborelui în 
general, la ideea de legătură între cer şi pământ, la 
Arborele Vieţii, la imaginea epifaniei, a coborârii divine 
spre pământ sau la ascensiunea omului spre cer. Riturile 
ascensiunii în diferite tradiţii încearcă să refacă legătura pe 
care omul a pierdut-o'%. Mircea Eliade afirmă că aceste 
ascensiuni spirituale ritualice sunt, în general, însoțite de 
distrugeri şi descompuneri care marchează naşterea din 
nou, recrearea şi restabilirea iniţiatului în ordinea 
spiritului". Suportul şi instrumentul ascensiunii spirituale 
este imaginea Arborelui cu rădăcinile în cer. Distrugerea 
ordinii vechi, ce intervine o dată cu ascensiunea spirituală, 
nu vizează doar fiinţa inițiatului, ci şi Arborele însuşi. 
Sprijinindu-se pe un text din Bhagavad-Gita, Ananda 
Coomaraswamy prezintă acelaşi abandon al arborelui ca 
fiind, de fapt, un semn al unei împliniri spirituale. Arborele 
Vieţii care se întinde de la Pământ la Cer şi de la Cer la 
Pământ umple cu crengile sale tot spaţiul intermediar. El 
este „suport al contemplării lui Brahma”, şi chiar „Brahma 


” Maurice Dilasser, Patrimoine religieux du Bretagne, Le 
Telegramme, 2006, p. 198. 
1% Pentru ascensiunea spirituală a omului în tradiția creştină vezi 
Jean-Claude Larchet, Terapeutica bolilor spirituale. 
0 Mircea, Eliade, Şamanismul ..., p. 392. 

însuşi”; a atinge vârful arborelui înseamnă în acelaşi timp 
depăşirea şi abandonarea lui pentru a trece dincolo. 
Arborele nu e decât un mijloc ce ajută ascensiunea 
spirituală'?. Înrădăcinat în Lumină, Arborele ajută la 
ascensiunea spre Lumină. Însă cel ce devine Lumină nu 
mai are nevoie de un suport de contemplaţie a Luminii. A 
cunoaşte Arborele înseamnă a fi atotcunoscător, deoarece 
„nu este nimic de cunoscut dincolo de acest Arbore şi de 
Rădăcina sa” (Bhagavad-Gita, XV, 1-3). Arborele lui 
Brahma este indispensabil pentru cunoaşterea lui Brahma, 
dar, odată scopul atins, se renunţă la Arbore, văzut ca un 
mijloc de ascensiune, pentru că „oricine se ataşează de 
mijloace ca şi cum ar fi un scop, nu va putea niciodată 
spera să ajungă la final”!%. 

Depăşirea Arborelui prin ridicarea dincolo de vârful 
său implică, în tradiția orientală, o substituire a via 
affirmativa cu via negativa. De la Calea enunțată (shaiksha 
mârga) se trece la Calea ne-spusă (ashaiksha mârga), de la 
Verbul vorbit, la Verbul tăcut!%. Această cale negativă a 
cunoaşterii este întâlnită şi în alte practici mistice. În 
tradiția creştină, negarea progresivă a oricărei ființări 
apropie de Cel necunoscut, în tenebrele necunoaşterii 
absolute”. Apofatismul se dezvăluie ca a fi cunoaştere 
total diferită de cunoaşterea pozitivă, logică rațională. 
Cunoaşterea mistică nu presupune nici subiect cunoscător, 
nici obiect cunoscut. Este vorba despre o eliberare atât de 
subiectul cât şi de obiectul percepţiei, de cel ce vede şi de 
cel ce este văzut, într-o unire totală. 


102 Ananda K., Coomaraswamy, L’Arbre Inversé, p. 35. 


'% Ibidem, p. 54. 
104 jbidem, p. 54. 
KAASA Lossky, Teologia mistică a bisericii de răsărit, trad. Vasile 
Răducă, Ed. Anastasia, p.54. 
84 


Simboluri ale artei medievale 


5. Crucea şi Pomul Vieţii 


Icoana este un simbol pentru cele nevăzute, aşa cum şi 
Crucea este un simbol pentru Hristos. Aceasta din urmă, 
spune Jean-Luc Marion, nu este o imagine ci un typos, „nu- 
şi reproduce originalul după gradele similitudinii ci se 
referă în mod paradoxal la un prototip mai mult desemnat 
decât arătat”!%. Căci sfințenia Celui Sfânt nu poate fi 
făcută vizibilă, nu se poate supune legilor şi condiţiilor 
receptării sale de către intuiţia (inteligibilă sau sensibilă) 
definită prin finitudinea spiritului, şi nici condiţiilor 
producţiei sale, sub formă de spectacol, mesaj... Paradoxul 
Crucii (paradox care este şi al simbolului, văzut ca ceea ce 
trimite la ceva cu totul diferit de el însuşi, neavând nici un 
raport de asemănare) este că ea trimite la slava lui Hristos 
ascunzând-o, dezvăluind aparenţa ultimei feţe umane a 
Mântuitorului. 

Relaţia pe care o instituie atât Crucea cât şi icoana este 
aceea dintre typos şi prototipul său, relaţie care nu se 
bazează pe similitudine, pe asemănare, ci pe o anumită 
disponibilitate a celui care interpretează. 

Aceeaşi Cruce poate fi văzută fie ca instrument de 
tortură sau ca îmbinare a două bucăţi de lemn, fie ca loc al 
manifestării Slavei divine. Diferenţa este făcută de cel care 
priveşte, de cel care receptează Crucea ca typos ce trimite 
spre prototip. 


1% Jean-Luc Marion, Crucea vizibilului, p. 112. 

Simbolul nu există în sine, este doar o modalitate prin 
care fiinţa noastră poate intui invizibilul. Crucea sau 
culorile icoanelor nu sunt decât „întipăriri” ale invizibilul 
în vizibil, ele nu pot decât să respecte condiţiile 
vizibilităţii. Tranziţia pe care o face icoana de la vizibil la 
invizibil, tranziţie care face din Cruce semnul Slavei Celui 
Sfânt, nu implică nici un fel de imitație (aceasta s-ar putea 
face doar între vizibil şi vizibil), ci se bazează pe 
recunoaştere, care merge de la vizibil la invizibil. 


Sfânta Treime, Andrei Rubliov 


Vizibilul nu este în acest caz un spectacol, ci o urmă, 
un stigmat al invizibilului, iar recunoaşterea nu se poate 

face decât în rugăciune; doar ea traversează icoana pentru 
că numai ea îi recunoaşte funcţia de typos”. 

Dacă Hristos este icoana lui Dumnezeu invizibil 
(„Întâia icoană — după natură şi fără nici o deviere —a 
Dumnezeului invizibil este Fiul Tatălui”%), iar Fiul trimite 
mereu spre Tatăl, icoana se salvează de la a deveni idol 
prin aceeaşi trimitere a veneraţiei primite spre prototipul ei. 
Ea devine astfel un mediator, un intermediar. 

Similitudinea între cruce şi arbore a fost observată de 
Mircea Eliade, care alătură cele două simboluri în virtutea 
proprietăţilor taumaturgice ale acestora. Multe legende ale 
diferitelor popoare exprimă credința în existenţa unei 
plante miraculoase, capabilă să învie morţii sau să vindece 
boli incurabile. Crucea lui Hristos, găsită de împărăteasa 
Elena, este verificată prin atingerea şi învierea unui mort. 
Acest lucru este posibil datorită faptului că lemnul crucii 
provine din Pomul Vieţii, din arborele din centrul 
Paradisului. Legende cunoscute Evului Mediu povesteau 
cum Seth, fiul lui Adam, primeşte, înaintea morţii tatălui 
său, trei seminţe din Pomul din mijlocul Raiului. Din 
aceste seminţe puse sub limba lui Adam după moarte, vor 
răsări trei arbori, care ajung în final să devină lemn al 
crucii Mântuitorului. Echivalenţa între cele două simboluri 
este accentuată şi de imagini medievale unde arborele cu 
rădăcinile în iad, cu vârful la Tronul lui Dumnezeu şi cu 
crengile cuprinzând întreaga lume este de fapt Crucea!%. 

Legătura între Pomul vieţii şi creştinism este afirmată 
în Apocalipsa Sfântului loan: „Celui ce va birui îi voi da să 


19 Jean-Luc Marion, Crucea vizibilului, p. 115-118. 


1% Toan Damaschinul, Or. II, 18, PG 94, 1340A. 

10 Mircea Eliade, Tratat de istoria religiilor, traducere de 

Mariana Noica, Bucureşti, Editura Humanitas, 1992, pp. 274-275. 

mănânce din pomul vieţii, care este în raiul lui Dumnezeu” 
(Apocalipsa, 2, 7). Creştinii regăsesc arborele vieţii pentru 
care Adam a fost izgonit din Rai. Înfrângerea şi depăşirea 
morţii deschide calea spre viaţa eternă. 

Simbolistica arborelui poate fi descifrată şi în 
iconografia creştină. Structura însăşi a icoanei, osatura ei 
invizibilă, schema compozițională, poate fi înţeleasă uneori 
ca derivând din imaginea unui arbore sacru, cum ar fi 
arborele sefirotic. Analiza pe care C. Ungureanu o face 
geometriei secrete a icoanelor dezvăluie această posibilă 
relaționare între imaginea arborelui sacru din tradiţia 
ebraică, în care se regăseşte arhetipul ființei umane, şi 
structura intimă a formelor şi direcțiilor după care 
persoanele şi lucrurile din icoană sunt poziţionate!!. 

Dincolo de aceste structuri invizibile, imaginea 
concretă a arborelui în iconografie primeşte, la rândul ei, 
semnificații diverse. Spre exemplu, după P. Evdochimov, 
arborele care apare în centrul icoanei Sfintei Treimi a lui A. 
Rubliov, în spatele îngerului din mijloc, este pomul vieţii, 
izvorul, originea a toate; este „iubirea treimică din care a 
căzut Adam” (după Sfântul Isaac). Identitatea îngerului din 
dreapta este stabilită fără îndoială, crede P. Evdochimov, 
acesta reprezentându-L pe Duhul Sfânt. În identificarea 
celorlalţi doi îngeri din icoana lui A. Rubliov, el se sprijină 
pe mărturia Sfântului Ştefan din Perm, un contemporan 
mai vârstnic al lui A. Rubliov, care, din „marea Permie”, 
regiunea întinsă până la Urali, aduce o icoană a Sfintei 
Treimi cu o compoziţie foarte asemănătoare cu cea a lui A. 
Rubliov, icoană unde fiecare personaj are înscris în limba 
zyriacă numele: „Îngerul din stânga poartă numele de Py, 


110 ; E SAR : x 
C. Ungureanu, Dialog între sferă şi cub. Geometria secretă a 


icoanelor bizantine, laşi, Editura Artes, 2006, pp. 39-41. 

care înseamnă Fiul; cel din dreapta: Puiltos — Duhul Sfânt 
— şi cel din mijloc: Ai — Tatăl”""!. Acest lucru conduce la 
supoziţia că Persoanele icoanei lui A. Rubliov respectă, de 
asemenea, această semnificație a celor trei îngeri. O 
întărire a acestei interpretări este adusă, după părerea 
teologului rus, şi de semnele din spatele fiecăruia dintre cei 
trei îngeri: În spatele Tatălui este Pomul Vieţii, izvorul, 
iubirea divină, în spatele Fiului, în stânga, este biserica lui 
Hristos, în spatele Duhului Sfânt e „muntele, Taborul, 
înălțarea, extazul, suflul lumilor şi al vârfurilor 
profetice”!!?. 


Fără a contesta această 
interpretare care ni se pare 
cât se poate de justificată şi 
valabilă, am încerca totuşi să 
propunem şi o altă variantă 
pentru cele două Persoane, 
din centru şi dreapta: în 
spatele îngerului din mijloc 
se află Pomul vieţii, care, 
aşa cum arată M. Eliade, 
poate fi identificat cu 
imaginea Crucii. În acest 
caz, îngerul din mijloc L-ar 
putea simboliza pe Hristos, 
Cel ce reface, prin cruce, 


Icoana Invierii, 
Coborârea în iad 


111 ; i A ; = 
Paul Evdochimov, Arta icoanei, o teologie a frumuseţii, 


traducere de Grigore Moga şi Petru Moga, Bucureşti, Ed. 
Meridiane, 1992, p. 212. 
112 Paul Evdochimov, Arta icoanei, p. 212. 

legătura între lumea umană şi cea divină şi mântuie, prin 
jertfă, păcatul originar. Îngerul din stânga ar fi, în acest 
caz, Dumnezeu Tatăl. În spatele Său este o clădire, simbol 
pentru Creaţia zămislită, construită de Ziditorul a toate. 
Interpretarea îngerului din dreapta ca fiind Sfântul Duh ar 
rămâne neschimbată. 

Cele trei simboluri, muntele, pomul şi clădirea, le 
regăsim ŞI în icoana Intrării Domnului în Ierusalim. Aici ar 
putea reprezenta, de asemenea, cele trei Persoane ale 
Sfintei Treimi, care călăuzesc din înalt drumul Fiului 
Întrupat. Am putea înţelege cele trei simboluri şi în alt fel. 
Drumul Mântuitorului se desfăşoară dinspre stânga spre 
dreapta. În stânga este muntele, în mijloc arborele, iar în 
dreapta zidurile Ierusalimului. Muntele poate simboliza 
Cosmosul, Creaţia, întreaga fire căzută o dată cu păcatul 
lui Adam. În mijloc este Pomul vieţii sau crucea, prin care 
lumea primeşte mântuirea, izbăvirea de negura răului, iar 
în dreapta este Ierusalimul Ceresc, Cetatea lui Dumnezeu 
spre care întreaga fire năzuieşte şi speră. 

De la lumea informă, nedefinită, nestructurată a 
muntelui căzut în haos se trece, prin jertfa crucii, prin 
durerea întrupării, la lumea ordonată, mântuită, curăţită de 
păcat, simbolizată de liniile ferme ale clădirilor 
Ierusalimului, unele dintre puţinele clădiri reprezentate în 
icoane mult mai înalte decât personajele din prim plan. 
Sunt clădiri la fel de înalte ca munţii şi ca arborele-cruce. 
Sunt clădiri ce ajung cu crenelurile în cer. În acest caz am 
putea să ne gândim că cele trei simboluri nu sunt pur şi 
simplu un cadru natural în care se desfăşoară scena din 
prim-plan, drumul lui Hristos spre Ierusalim şi 
întâmpinarea Sa de către mulțime. Ele sunt imaginea 
cerească a ceea ce se petrece pe pământ. În registrul 
inferior, lisus intră în Ierusalim, unde va fi aclamat, iubit, 

hulit, biciuit, răstignit şi ucis; unde, însă, va birui moartea 
ŞI va învia. 

În ortodoxie, Icoana Învierii este Icoana Coborârii în 
iad. Hristos ridică din întunericul mormintelor pe părinții 
oamenilor, Adam şi Eva, care trag după ei pe toți cei 
adormiţi. Această mântuire însă nu priveşte doar fiinţa 
umană, ci întreg Cosmosul. Registrul superior al icoanei 
Intrării în Ierusalim o dovedeşte. Acelaşi drum al eliberării 
lumii prin Cruce este urmat de universul întreg. Prin Cruce, 
muntele, cosmosul, lumea devin Cetate a lui Dumnezeu. 

Capitolul III 


Catedrala — simbol al cerului și al pământului 


In plan artistic, concepţia omului medieval ar putea 
explica totalul dezinteres pentru originalitate. Artistul nu se 
considera un creator, un novator. El era doar un vas, un 
mijloc de transmitere a unor idei şi forme divine care, de 
cele mai multe ori, erau revelate. Ideile certe, sigure erau 
considerate a fi doar cele dumnezeieşti, primite în plan 
lingvistic prin Sfânta Scriptură, iar în ordinea vizibilului 
prin icoana văzută ca imagine revelată. Originalitatea şi 
creativitatea se reduceau la elemente de detaliu şi nu la 
esențe. Nu raţiunea şi voinţa artistului se exprimă în operă, 
ci o rațiune superioară. Actul artistic devenea unul de 
iluminare. 

Dar nu numai actul artistic era considerat a fi inspirat 
de Dumnezeu. Întregul edificiu religios devenea un simbol, 
o oglindă atât pentru lumea necreată cât şi pentru cea 
creată, văzută ca manifestare a Verbului divin. O catedrală 
gotică reflectă cerul şi pământul, viaţa şi moartea, lumina şi 
întunericul deoarece, asemenea oricărei arhitecturi sacre, 
este 


„manifestarea pe pământ a corespondenţei cu 


cerul, după proporții, numere şi simboluri 
universale... Cerul, izvorul non-uman al întregii 

creaţii, este generatorul formelor pe care le îmbracă 
materia”! 15. 


Respectând această menire de a fi imagine a cerului 
pe pământ, edificiul creştin se va supune unor reguli stricte 
de construcţie, ce au funcţia de a materializa cât mai exact 
structurile considerate a fi de origine divină. În acest sens, 
un prim pas în ridicarea unui edificiu sacru va fi orientarea 
sa. Un locaş creştin de cult va fi cu stricteţe poziţionat 
după o axă de la răsărit la apus şi în funcţie de punctele 
cardinale: latura nordică a edificiului, plasată în 
„întuneric”, în „frig”, va fi încărcat întotdeauna de 
simboluri ale nopţii sau ale Vechiului Testament; partea 
sudică, în plină lumină, va întruni simboluri ale legii celei 
noi, ale Noului Testament; răsăritul reprezintă lumea de 
„dincolo”, Ierusalimul Ceresc, Viaţa de Apoi, pentru ca 
latura de apus, unde se află în general reprezentări ale 
Judecăţii de Apoi, să simbolizeze ultima treaptă a lumii, 
regatul morţii (occidere). 

Cele patru direcţii cardinale ale crucii formate de 
intersecția navei cu transeptul, împreună cu verticala 
trasată de fleşa catedralei, reprezintă cele şase direcţii ale 
spaţiului şi simbolizează lumea manifestă, amintesc de 
originea timpului şi de cele şase zile ale Facerii. 


113 Paul Barbăneagră, Textele filmelor Arhitectură şi geografie 
sacră, Mircea Eliade şi redescoperirea sacrului, traducere de 
Mihaela Cristea şi Marcel Tolcea, Ed. Polirom, 2000, p. 42. 

1. Matematica sacră. Geometria şi numărul 


Catedralele Evului Mediu sunt cărți deschise ale căror 
elemente pot fi înţelese pe mai multe planuri şi în mai 
multe feluri. Emile Mâle descifrează în primul rând, în 
ceea ce este o catedrală medievală, o matematică sacră. 
Geometria (prin loc, ordine, simetrie şi prin formele 
geometrice ale întregului ansamblu sau doar ale 
decoraţiilor) şi numărul sunt chei ce se cer decriptate. 

Orientarea după punctele cardinale, orientare care 
asocia apusul temporalului, terestrului, şi răsăritul 
spiritualului, era respectată atât în ceea ce priveşte aşezarea 
bisericii în interiorul comunităţii (Notre-Dame din Paris, de 
exemplu, este situată în partea de răsărit a regiunii Ile-de- 
la-Cite, în „jumătatea insulei consacrată edificiilor propriu- 
ZIS religioase”11% cât şi cu privire la poziţionarea navei, 
axată întotdeauna est-vest şi simbolizând căutarea Luminii, 
a originilor, căutare „în care se angajează, în timpul 
fiecărei slujbe, orice creştin îndreptându-se spre altar”. 

Locul în care sunt poziţionate personajele pe faţade 
sau în spaţiile ornamentate respectă o ierarhie care ţine tot 
de o structură ordonatoare. Superioritatea şi inferioritatea 
sunt marcate acum de elemente ce ţin de ordinea spaţială. 


14 Paul Barbăneagră, Textele filmelor Arhitectură şi geografie 


sacră, Mircea Eliade şi redescoperirea sacrului, traducere de 
Mihaela Cristea şi Marcel Tolcea, Ed. Polirom, 2000, p.42. 
115 Paul Barbăneagră, Textele filmelor Arhitectură şi geografie 
sacră, Mircea Eliade şi redescoperirea sacrului, traducere de 
Mihaela Cristea şi Marcel Tolcea, Ed. Polirom, 2000, p.44. 

Sus, jos, dreapta, stânga, în faţă sau în spate sunt direcţii ce 
vor impune o anumită descifrare a imaginilor în funcție de 
poziţie. Locul din dreapta a fost încă din Biblie socotit loc 
de onoare. Teologii Evului Mediu considerau superioară 
această poziţie, Sfântul Petru era reprezentat în dreapta lui 
Hristos, la fel ca şi Fecioara Maria. În ierarhizarea pe 
verticală, „sus” este mai important faţă de „jos”. 


Sie See i i aaa N 


Bia EDR 
Notre Dame, Che Franja. 1145- 1220 
Simbolurile evangheliştilor înconjurând imaginea 
Mântuitorului, sunt aşezate în ordine ierarhică, dreapta-sus 
(dreapta Mântuitorului) fiind locul favorizat: omul (îngerul), 
urmând, în ordinea importanţei, stânga-sus: vulturul, dreapta-jos: 
leul şi stânga-jos: taurul. 


Imaginea lui Hristos în slavă de pe majoritatea 
portalurilor  catedralelor gotice este înconjurată de 

simbolurile celor patru evanghelişti — cele patru animale 
ale Apocalipsei — aşezate într-o ordine strictă care 
demonstrează respectul ierarhic: omul (îngerul) în 
dreapta sus faţă de Hristos, vulturul în stânga sus, leul în 
dreapta jos, iar taurul în stânga jos. 
În sculptura de la Notre Dame din Paris, la Judecata 
de Apoi apar cercuri concentrice în jurul lui Hristos: 


Notre Dame, Chartres, France. 1145-1220, Sfinții şi 
martirii sunt sculptați cu picioarele aşezate pe trupurile regilor 
şi călăilor care i-au persecutat sau i-au martirizat 


patriarhi, profeţi, confesori, martiri, fecioare, asemenea 
A PIE 11 M m A i " 
ierarhiei danteşti!!€. Ierarhia îngerilor respectă ierarhia 
cerească pe care Dionisie Areopagitul o prezintă în 


116 Emile Mâle, L'art religieux du XTII-eme siècle en France, 

Notre Dame, Chartres, France. 1145-1220, Personaje 
considerate superioare din punct de vedere spiritual sunt aşezate 
peste altele, păcătoase 


lucrarea sa!!7. Cele nouă coruri de îngeri de pe portalul 
sudic de la catedrala din Chartres sunt poziționate în jurul 
divinității în cercuri luminoase, iar luminozitatea creşte cu 
cât cercul se apropie de Dumnezeu care este suma luminii. 

Heruvimii şi serafimii, cei mai apropiați de 
Dumnezeu, poartă în mâini bulgări de foc. lerarhizarea 
apare şi în detaliile sculpturilor. Superiorul şi inferiorul pot 
fi sugerate de mărimea şi poziţia figurilor. 

Sfinţi sau martiri cu figuri prelungi, luminoase şi 
liniştite sunt aşezaţi cu picioarele pe alte personaje, mici, 
chircite, strâmbe, schimonosite. 


117 Dionisie Pseudo-Areopagitul, Ierarhia cerească, traducere de 
Pr. Dumitru Stăniloae, Ed. Paideia, Bucureşti, 1996, p. 23-28. 

Primii au o atitudine de triumf, de dominare asupra 
celor din urmă: pe portalul nordic la Chartres, Moise este 
aşezat pe un vițel de aur, Apostolii pe regii care i-au 
persecutat, Fecioara Maria pe rugul aprins. Raportul de 
superioritate şi inferioritate, cât şi antiteza între bine şi rău, 
între liniştit şi agitat, între lumină şi întuneric este sugerată 
şi prin alte mijloace sculpturale. La Chartres, în spatele 
chipurilor de sfinți, sunt sculptate uneori coloane 
decorative cu motive în care apare figura umană. Aceste 
coloane sunt însă într-un plan mai îndepărtat, ceea ce le 
face să primească mai puţină lumină şi, deci, să fie mai 
întunecate faţă de sculpturile din prim plan. 


Notre Dame, Chartres, France. 1145-1220, contrast între 
hieratismul personajelor din prim plan şi agitația celor sculptate 
pe coloanele din fundal 

Pe coloane, corpuri torsionate de femei dezbrăcate se 
împletesc şi se amestecă printre vrejuri, frunze, păsări sau 
capete de monştri. Mişcarea lor agitată, violentă chiar, 
contrastează cu dimensiunile şi serenitatea chipurilor 
sfinților şi regilor în spatele cărora se află. 

Simetria — „expresia sensibilă a unei armonii 
misterioase”! — va face ca unele personaje să trimită la 
altele: cei doisprezece patriarhi ai Vechiului Testament 
corespund celor doisprezece Apostoli; cei patru mari 
profeţi — Isaia, lezechil, Daniel şi Ieremia — amintesc pe 
cei patru evanghelişti (pe transeptul meridional al 
catedralei din Chartres, profeţii îi poartă în spate pe 
evanghelişti);, cei douăzeci şi patru de bătrâni ai 
Apocalipsei îi reprezintă pe cei doisprezece profeţi 
împreună cu cei doisprezece apostoli. Simetria nu este 
înţeleasă în „accepțiunea modernă a termenului — repetarea 
unor elemente identice de o parte şi de alta a unei axe sau 
plan de simetrie — ci în sensul antic, păstrat în Evul Mediu 
şi la începutul Renaşterii: repetare a unor forme 
asemănătoare, într-o comodulaţie obţinută printr-un şir de 
proporţii. Proporția şi simetria în spaţiu corespund astfel 
perfect ritmului în durată”!?. 

Numărul, element esenţial al matematicii sacre, 
structurează, după părerea pitagoreicilor, întreg universul: 
„Totul este rânduit după număr” (apiOuo ðe te navt’ 


115 Emile Mâle, L'art religieux du XIII-eme siècle en France. 
119 Matila Ghyka, Filosofia şi mistica numărului, traducere de 
Dumitru Purnichescu, Ed. Univers enciclopedic, Bucureşti, 1998, 
p. 18. 

eneoikev)!%. „Haosul primitiv, lipsit fiind de ordine şi de 
formă, ... a fost organizat şi rânduit după număr”? 
Augustin considera numărul un gând al lui Dumnezeu, 
fiecare cifră avea o semnificație providențială, iar 
înţelepciunea divină se recunoştea în numerele imprimate 
în toate lucrurile. Ştiinţa numerelor este echivalentă cu 
ştiinţa universului, iar cifrele conţin secretul lumii”. J. 
Kepler credea că „înainte de originea lucrurilor, geometria 
împărtăşea eternitatea cu Mintea Divină”, iar despre 
proporție afirma că „i-a slujit drept idee Creatorului atunci 
când El a făcut să apară asemănătorul din asemănător, 
procesul  repetându-se indefinit”. Numărul capătă 
importanța unui model structurator al arhitecturii, iar 
semnificația sa medievală îşi are originile în concepțiile 
pitagoreice transmise pe cale platonică’. 

Dar ce era numărul pentru confreria mistică a 
maestrului din Samos? Era sursă a întregii creaţii, era 
modelul ordonator al Universului, Principiul care guverna 
lumea. 


120 transmis prin Hieros Logos sau Discursul Sacru, redactat după 
moartea sa, apud Matila Ghyka, Filosofia şi mistica numărului, p. 
13. 
121 Nicomachos din Gerasa, Theologumena Arithmeticae, apud 
Matila Ghyka, Filosofia şi mistica numărului, p. 13. 
12 Augustin, apud Emile Mâle, L 'art religieux du XIII-eme siècle 
en France, 
dacă A Kepler, în Mario Livio, Secțiunea de aur. Povestea lui phi, 
cel mai uimitor număr, traducere de Mihnea Moroianu, Editura 
Humanitas, 2007, p. 179. 
124 Sir David Ross susține că Platon a fost influenţat spre sfârşitul 
vieţii de concepţia pitagoreică, socotind Ideile ca Numere şi 
gândind elementele Ideilor ca elemente ale tuturor lucrurilor, 
apud Matila Ghyka, Filosofia şi mistica numărului, p. 46. 

„tot ceea ce natura a orânduit sistematic în 
Univers se vădeşte în părţile sale ca şi în tot întregul, a 
fi fost stabilit şi potrivit cu Numărul, prin prevederea 
şi gândirea celui ce pe toate le-a zămislit, căci modelul 
era fixat, precum o schiță preliminară, prin puterea 
suverană a numărului preexistent în spiritul lui 
Dumnezeu creator al lumii; număr-idee ce este, în chip 
pur, imaterial din toate punctele de vedere, dar 
totodată esenţă adevărată şi veşnică, astfel încât, în 
armonie cu numărul, ca după un plan artistic, au fost 
create toate acestea, şi timpul, mişcarea, cerurile, 


astrele, precum şi ciclurile tuturor lucrurilor”!%. 


Fiecare număr e încărcat de semnificaţii şi are 
importanţă în structura sacră a lumii. Simbol pentru Sfânta 
Treime, pentru ceea ce ţine de latura spirituală, trei 
(înmulţit cu patru — cifra elementelor, a lumii materiale, a 
corpului, dar şi a crucii sau a evangheliştilor) intră în 
alcătuirea lui doisprezece, număr al bisericii universale, al 
celor doisprezece apostoli. Trei participă şi în formarea lui 
şapte, prin adunarea cu patru (spiritul plus materia). Şapte, 


125 Nichomachos din Gerasa, apud Matila Ghyka, Filosofia şi 


mistica numărului, p. 15. Şi în jurământul pitagoreic se găseşte o 
formulă care trimite la numărul divin, creator al întregii lumi, 
simbolizat prin Tetraktys al cărui formulă era 1+2+3+4=10: 
„Binecuvîntează-ne, număr divin, tu care i-ai zămislit pe zei şi pe 
oameni! O, sfînt, sfînt Tetraktys, tu care esti cuprins în rădăcina şi 
în izvorul veşnic al creației! Căci numărul divin începe cu 
unitatea pură şi profundă şi atinge mai apoi numărul Sacru Patru; 
apoi el o zămisleşte pe mama a toate cîte sunt, care leagă totul, 
cel dintîi născut, cel care nu greşeşte niciodată, care nu pregetă 
niciodată, Zecele Sacru care ţine cheia tuturor lucrurilor” Matila 
Ghyka, Filosofia şi mistica numărului, p. 54. 

considerat număr misterios de către Sfinții Părinţi, 
reprezintă unirea celor două naturi, corpul şi sufletul. ÎL 
reprezintă astfel pe om şi tot ceea ce se referă la el, 
armonia fiinţei sale şi armonia sa cu universul. 

Reprezintă însă şi întreg universul, căci cele şase 
direcţii ale spaţiului pe care structura arhitecturală a unei 
catedrale le pune în evidenţă, se intersectează în centrul 
edificiului, în crucea transeptului care reprezintă cel de-al 
şaptelea element, simbolizând „izvorul oricărei mişcări şi 
originea oricărei creaţii...Aflat în centrul spaţiului şi al 
timpului, [şapte] este considerat simbolul prin excelenţă al 
divinității creatoare”!*€. Dacă patru este numărul crucii şi 
al manifestării, opt trimite la apa purificatoare a botezului, 
de unde şi forma octogonală a vechilor baptisterii. 


Rozasa, Notre Dame, Chartres, Franţa, 1145- 
1220 


Cei opt lobi ai rozasei dinspre nord a catedralei Notre- 
Dame din Paris simbolizează atât apele primordiale, cât şi 
Facerea lumii, pentru că cele şaisprezece, apoi cele treizeci 


126 Paul Barbăneagră, Textele filmelor Arhitectură şi geografie 


sacră, p.46. 

şi două de raze exprimă expansiunea lui patru originar, 
„centrul simbolizând principiul creator, iar diversele raze — 
căile pe care iubirea divină le foloseşte pentru a face ca 
lumea invizibilă să treacă în manifestare”!"7. 


2. Matematica sacră. Proporția 


Confreria pe care Pitagora o întemeiază la Crotona, în 
Grecia Mare, în secolul al VI-lea î. Ch. era o societate 
iniţiatică ce avea drept scop obţinerea armoniei interioare 
şi integrarea în armonia cosmică. Acest lucru se realiza 
prin cunoaştere, prin contemplarea ritmurilor Universului 
şi prin dragoste. Calea de împlinire a cunoaşterii era 
matematica, deoarece fericirea supremă, eudemonia 
sufletului, era considerată a fi contemplarea armoniei 
ritmurilor Universului, a perfecțiunii Numărului. Se ajunge 
astfel la o mistică a numărului, pentru că prin număr este 
atinsă concordanța dintre marele ritm al vieţii universale şi 
acela al sufletului omenesc. Pentru Pitagora, însă, numărul 
era şi ritm şi proporţie. În acest caz, conceptul matematic 
director devine proporția geometrică, analogia, secţiunea 
de aur încorporată geometric în diagrama stelară a 
pentagramei. Numerele sunt uneltele de creație ale lumii, 
sunt principiile ei. Proporțţiile, care se nasc din numere, nu 
sunt născociri, invenţii ale omului, ci sunt descoperiri, 
revelări ale esenței lumii. 

Gândirea geometrică a pitagoreicilor se transmite 
neîntrerupt până în perioadă medievală. Se crede că 


127 Paul Barbăneagră, Arhitectură şi geografie sacră, p.47. 

secretele de construcţie gravate pe una din coloanele 
descoperite de Pitagora sunt transmise, ca mare taină, 
corporațiilor greceşti de constructori, apoi celor romane, 
Collegia Opificum, pentru a se menţine pe toată perioada 
barbară, până la construcțiile carolingiene de la Cluny, 
Corvey, Saint Gall, Monte Cassino. Matila Ghyka arată că 
proporția şi simetria au dominat nu numai „arhitectura 
grecească şi romană, ci şi arhitectura gotică, ale cărei 
diagrame secrete de punere în proporţie se transmiteau 
direct din tată în fiu şi de la maestru la discipol şi erau 
derivate din geometria pitagoreică şi din tainele sale 
păstrate cu străşnicie”!*%.Ghildele de arhitecţi şi zidari din 
Evul Mediu moştenesc atât secretele profesionale de 
construcție, cât şi ritualurile inițiatice. Ritualul propriu-zis 
al acestor federaţii de zidari şi tăietori în piatră îşi are 
rădăcinile în ritualul pitagoreic şi în cel al misterelor din 
Eleusis, cu reminiscențe egiptene mai vechi. Corpul 
matematic de teorii, proporţii, simetrii sau euritmii era, la 
rândul său, împrumutat de la disciplinele matematice ale 
Confreriei pitagoreice (Vitruviu). Traseele directoare 
gotice se pot reduce la câteva diagrame fundamentale 
bazate pe pentagonul şi decagonul regulat, deci pe 
secțiunea de aur. Ghildele de arhitecţi şi de masoni (zidari) 
îşi pierd autoritatea o dată cu Reforma, în Renaştere, care 
scoate la lumină teoria platonică despre proporţii sau rolul 
secțiunii de aur ca legătură între cele cinci corpuri 
platonice (Divina Proportione a lui Lucca Pacioli, ilustrată 
de Leonardo da Vinci). Apariția neoplatonismului, a 
academiilor platonice din Florenţa şi din restul Italiei dă 
naştere şi unei preferinţe pentru societăţi secrete şi ritualuri 
mistice antice. 


128 Matila Ghyka, Filosofia şi mistica numărului, p. 52. 

În perioadă medievală, artistul nu inventa canonul, 
proporţia, ca pe o normă de frumuseţe, ci îl descoperea ca 
pe o structură deja existentă a lumii, născută o dată cu 
crearea lumii şi revelând, nu aparenţa lucrurilor, ci 
structura lor eternă'%. 

Proporția, aşa cum a fost concepută în antichitate sau 
în medievalism, se bazează pe o egalitate sau o analogie. 
Este, după Euclid, „echivalenţa a două raporturi”. Proporția 
geometrică exprimată de relaţia A este pentru B aşa cum C 
este pentru D este numită de Vitruviu analogie, avañoyia, 

= ŞI reprezintă 
„numărul”, raportul 
caracteristic, după 
care se structurează 
arhitectura greacă, 
cea gotică şi mai 


târziu cea 
renascentistă. 
Conceptul de 


simetrie al lui 
Vitruviu (păstrat şi în 
perioadă medievală), 
nu reprezenta © 
identitate a două 
Rozasa, Notre Dame, Chartres, f elemente 
Franta, 1145-1220 arhitecturale, ci o 
i analogie a lor, căci se 
trăgea din proporție 

şi asigura, alături de aceasta, euritmia unui edificiu. 


123 Wladyslaw Tatarkiewicz, Istoria esteticii, vol. 1, traducere de 


Sorin Mărculescu, Ed. Meridiane, Bucureşti, 1978, p.103. 

„Simetria (symmetria) constă în acordul de 
măsură între diferitele elemente ale operei şi între 
aceste elemente luate separat şi în ansamblu...La fel 
ca în corpul omenesc...ea decurge din proporţie — 
aceea pe care grecii o numesc „Analogia” 
consonanţă între fiecare parte şi întreg...Această 
simetrie este reglată prin modul, etalonul de comună 
măsură (pentru opera avută în vedere), ceea ce grecii 
numesc „posotes” („numărul”)...Când fiecare parte 
însemnată a edificiului este în plus şi potrivit 
proporţionată, datorită acordului între înălțime şi 
lăţime, între lățime şi adâncime, şi când toate aceste 
părți îşi au locul în simetria totală a edificiului, 
obţinem euritmia”1*%0. 


„Proporția de aur” (Sectio aurea, cum o numea 
Leonardo da Vinci), esențială pentru gândirea matematică 
antică, a fost obținută împărțind o lungime în două părți 
inegale, în aşa fel încât raportul între latura mică şi cea 
mare să fie egal cu raportul între latura mare şi întreaga 
lungime. L. Pacioli a numit-o „proporția divină”, iar J. 
Kepler aplică această „bijuterie prețioasă”, cum o numea, 
botanicii, fiind primul care realizează legătura între cele 
două. Uitată pentru o bună perioadă de timp, proporția de 
aur va fi repusă în discuţie de Zeysing în Aestetische 
Forschungen, publicate în 1855. În concepţia sa, nu doar 
operele de artă, ca templele sau statuile greceşti s-ar 
supune acestui report. Anumite elemente din botanică şi 
chiar însuşi corpul omenesc reflectă aceste forme 


130 Vitruviu, apud Matila Ghyka, Filosofia şi mistica numărului, 


p. 63. 

desăvârşite (ombilicul împarte înălțimea corpului în 
proporţii perfecte)'”!. 

Rețelele geometrice care structurau edificiile antice şi 
medievale aveau o componentă orizontală şi alta verticală. 
M. Ghyka, pe urmele lui M. Moessel, arată cum 
diagramele geometrice ale templelor greceşti, bazilicilor 
creştine sau catedralelor gotice se înscriau fie într-un cerc, 
fie în mai multe cercuri concentrice, fie în mai multe 


poligoane regulate”. 


"m caii A 
Planul templului grec avea o structură bazată pe cercuri 
concentrice, iar lungimea dominantă era dată de latura 


decagonului înscris în cerc"? 


B31 Matila Ghyka, Estetica şi teoria artei, selecție de texte, 


traducere Traian Drăgoi, Bucureşti,Editura Ştiinţifică şi 
Enciclopedică, 1981, p. 261. 
132 Matila Ghyka, Le nombre d’or, tome I, Les Rythmes, Paris, 
Librairie Gallimard, 1931, p. 66. 
i Schițe prezenate în Matila Ghyka, Le nombre d'or, tome I, Les 
Rythmes, Paris, Librairie Gallimard, 1931 

Procedeul preluat de greci şi de romani de la 
constructorii egipteni este descris de Vitruviu în amănunt. 
Pe o mare circumferință unde urma să se ridice edificiul se 
ridica un stâlp înalt. În funcţie de direcţia umbrei acestuia, 
care la mijlocul zilei era minimă, se trasau direcţiile 
principale, nord-sud şi est-vest, după care era orientată 
clădirea. 

Înscrierea în cerc sau în poligon se aplica atât planului 
la sol, cât şi elevaţiei construcţiilor. Structura orizontală a 
unei bazilici creştine primitive se înscrie într-un cerc care 
are centrul în altar, în mijlocul absidei, iar circumferința 
trece prin cele două colţuri de vest ale clădirii, opuse 
absidei. Latura de vest a navei este şi latura decagonului 
înscris în cercul principal. 


Cercul în care se încadra bazilica primitivă creştină (în 
stânga) îşi avea centrul în mijlocul altarului. Latura decagonului 
înscris în cerc determina lăţimea navei. Planul unora din 
catedralele gotice (în dreapta) se structurează tot pe cerc şi pe 
lungimea laturii decagonului înscris, care este egală cu lungimea 
navei 

Catedrala gotică are în general un plan orizontal 
oarecum asemănător. Exemplele prezentate (Lund şi 
Hambidge) ilustrează faptul că elementul director principal 
este cercul segmentat în cinci sau zece fragmente. 
Lungimea laturii de vest a edificiului, faţada, este latură a 
decagonului ce se înscrie în cercul director care îşi are 
centrul în locul de intersecţie a navei centrale cu transeptul. 
Un cerc de diametru mai mic, concentric cu primul, va 
trece prin vârful absidei, prin cele patru colţuri exterioare 
ale transeptului şi prin locul de demarcaţie între pronaos şi 
naos. 


zo 
Planul catedralelor gotice se fundamenta pe cercuri 
împărţite în zece, care puteau sau nu să fie concentrice. 


Aceasta nu este însă singura schemă utilizată. Un plan 
mai alungit al navelor se va structura tot pe două cercuri, 
însă acestea nu vor mai fi concentrice. 

Un cerc mai mic are centrul la intersecţia între nava 
centrală şi transept, iar circumferința trece prin colţurile 
exterioare ale transeptelor şi prin cele ale absidei. Cercul 
mare, cu centrul la limita între pronaos şi naos, îşi descrie 
circumferința prin colţurile laturii vestice a catedralei, 
adică a fațadei, care este şi latură a decagonului înscris. 

Traseele verticale, înălțimea fațadelor şi elementele 
transversale, sunt ordonate tot după acelaşi cerc director, 
cu simetrie pentagonală sau decagonală. Legătura între 
planul orizontal şi cel vertical este asigurată de faptul că 
unul din elementele lineare în structura verticală este egal 
cu unul din elementele din plan orizontal, realizând o 
legătură organică. 


——p— 


Încadrarea în cercul cu circomferinţa împărţită în cinci sau 
în zece se aplica şi fațadelor 


Aceste proporții de aur născute prin diviziunea 
cercului în zece sau în cinci, care constituie structurile 
esenţiale ale catedralelor, fac din acestea adevărate 
simfonii de ritmuri dezvoltate într-o estetică matematico- 
muzicală, ce corespund foarte bine ideii pitagoreice a 

armoniei universale, a corelației între univers şi om, a 
legăturii între macrocosm şi microcosmos. Arhitectura 
pune cel mai bine în valoare această euritmie între 
lungime, suprafaţă şi volum. 

Capitolul IV 


Simbolurile celor patru Evanghelişti 


Imaginile celor patru ființe apocaliptice, leu, om, 
vultur şi taur, identificate în creştinism cu cei patru 
Evanghelişti, apar pentru prima dată în textele escatologice 
veterotestamentare. Aceste texte sunt revelații şi viziuno 
care înfăţişează sfîrşitul timpului sau al istoriei poporului 
evreu. Ideea sfârşitului lumii apare şi la alte popoare, ea a 
neliniştit gândirea umană încă din vechime. La hinduşi, 
spre exemplu, lumea este distrusă de un război devastator 
(pralaya) descris în Mahăbhărata. Mituri apocaliptice care 
descriu extincția universală se întâlnesc şi în credinţele 
iraniene sau scandinave. Scrierile apocaliptice 
veterotestamentare vorbesc fie despre distrugerea cosmică, 
fie despre dispariția regatelor care îl asupresc pe Israel. 
Pentru evrei, viziunea apocaliptică funcționează ca o 
modalitate de apărare în fața terorii istoriei. Cu cât 
dificultățile şi suferințele sunt mai mari, cu atât se creşte 
credința în iminenţa sfârşitului istoriei şi în salvarea 
omului. Totuşi nu este vorba despre o deturnare a istoriei 
sau despre un optimism fantasmagoric, deoarece literatura 
apocaliptică este o ştiinţă sacră, de esenţă şi de origine 

divină!**. Textele au fost revelate profeților — oameni aleşi 


şi recunoscuţi pentru evlavia lor —, şi sunt viziuni ce anunţă 
dispariția unei lumi şi începutul alteia, noi. 


Ẹ ] IP n 
i 
ş 


a- rž 
Timpan, Catedrala Moissac, stil romanic. Cele patru 
simboluri evanghelice înconjurând imaginea Mântuitorului. 


În general, toate textele apocaliptice au structuri 
asemănătoare care vorbesc despre o distrugere totală. 
Războaie devastatoare sau cataclisme sunt urmate de 
apariția unei lumi noi'*, care este o lume restaurată prin 
purificarea focului şi a apei. Dezastrele mitice nu sunt, 
astfel, decât un nou început, o asanare ce dă naştere unei 
noi existenţe. 


154 M. Eliade, Istoria credințelor și ideilor religioase , vol. Il., 


traducere de Cezar Baltag, Editura Științifică şi Enciclopedică, 
Bucureşti, 1986, p. 265. 
135 M. Eliade, Istoria credințelor ..., vol. II. p. 228. 

Scenario-ul escatologic presupus de textele ebraice 
conţine motive aproape omniprezente!*: distrugerea 
naţiunilor, eliberarea lui Israel, întâlnirea deportaților la 
Ierusalim, transformarea paradisiacă a ţării, instaurarea 
suveranităţii divine sau a lui Mesia (Isaia 9, 1-6; 11, 1; 
Zaharia 9, 9-10), convertirea popoarelor, începutul unei 
epoci de abundență şi de pace (Isaia 24-27 ; Ioil, 4, 2-3; 
12; 4, 18-21). 

Venirea lui Mesia, după distrugerea escatologică ce 
purifică lumea, este asociată Învierii (IV Ezdra ; I Enoch 
51, 1-3; 61, 5 ; 62, 14) şi Judecăţii de Apoi. (Daniel 7, 9- 
14; IV Ezdra). Pentru creştinism, Apocalipsa Sfântului 
loan respectă, într-o oarecare măsură, structura vechilor 
profeţii. Textul anunţă venirea lui Hristos ca salvator al 
lumii, după catastrofa escatologică. Diferența față de 
textele veterotestamentare o constituie faptul că aici nu este 
vorba despre prima venire a lui Mesia la sfârşitul secolelor, 
ci de a doua, deoarece prima s-a întâmplat în timpul 
apostolilor, fără ca ea să fie, totuşi precedată de catastrofe 
apocaliptice. 

În plan iconografic regăsim imaginea celei de-a doua 
veniri a lui Hristos la intrarea catedralelor romane, 
sculptată pe timpanele care domină portalurile. In jurul lui 
Mesia, patru puternice animale înaripate, un leu, un vultur, 
un om şi un taur, ţâşnesc cu putere din spatele mandorlei 
divinității (formă ovală sau circulară care înconjură 
persoana christică şi simbolizează lumina necreată), dar îşi 
reîntorc privirea spre El. Ce reprezintă aceste patru 
animale? Originea lor o regăsim în profeţiile Vechiului 
Testament şi în Apocalipsa Sfântului loan. 


15M. Eliade, Istoria credințelor ..., vol. IL. p. 245. 

Denumite fie Cele patru fiinţe apocaliptice, fie Cele 
patru animale evanghelice, aceşti  tetramorfi sunt 
mărturisitori atât ai teofaniei vechi testamentare cât şi ai 
întrupării directe a divinității în persoana christică. În arta 
creştină, pe timpanele catedralelor romane, cunoscută sub 
numele de « Majestas domini », imaginea lui Hristos în 
slavă, aşezat pe tron şi înconjurat de cele patru animale 
evanghelice va cunoaşte apogeul reprezentării sale şi va 
dispărea treptat din artă, începând cu secolul al XIII-lea. 


li; Originile 


Textul considerat a fi sursă de inspirație pentru 
timpanele romanice, unde imaginea lui Hristos înconjurat 
de cele patru ființe înaripate este motiv fundamental, este 
viziunea lui Isaia. Aceasta relatează revelația profetului 
prin care Dumnezeu i se arată aşezat pe un tron, înconjurat 
de serafimi cu câte şase aripi, două pentru a zbura, două 
pentru a-şi ascunde fața, iar alte două pentru a-şi învălui 
picioarele. Aceşti serafimi cântă fără încetare Trisagion-ul 
angelic: „Sfânt, sfânt, sfânt este Domnul Savaot” (Isaia 6, 
3). Cuvântul serafim provine din ebraicul seraph care 
semnifică „a arde”!?, Teofania divină a fost deseori 
însoțită de imaginea focului. În viziunea profetului 
Iezechiel, „Carul lui Yahve” se arată într-un val de foc, iar 
cele patru ființe care îl însoțesc sunt, la rândul lor, 
asemenea „cărbunilor aprinşi”, a unor „făclii aprinse” 


94 Philippe Peneaud, Les Quatre Vivants, Paris, L’ Harmattan, 


2007, p. 18. 

(Iezechiel, 1, 4-23). Toate patru au câte o față de om 
înainte, o faţă de leu la dreapta, una de taur la stânga şi una 
de vultur în spate. Chiar dacă aceste fiinţe nu sunt numite 
în această primă viziune a profetului heruvimi, ci hajjot, 
imaginea lor va fi nu doar asemănătoare, ci chiar va ajunge 
să se confunde cu cea a heruvimilor însoţiţi de roţi de foc 
acoperite de ochi, din a doua viziune a lui lezechiel 
(Iezechiel 10, 7-9). Ele sunt fiinţe „plasate la intrare în 
locurile încărcate de cea mai înaltă sacralitate”!%, 
realizează trecerea de la condiţia terestră la cea divină şi 
supraveghează locurile sacre". Arborele Vieţii din 
Grădina Edenului este păzit de un heruvim (Facerea 3, 
24); locul teofaniei, lângă chivotul legii, unde Dumnezeu 
se arată lui Moise, este însemnat tot cu un heruvim 
(Ieşirea, 25, 22); iar spaţiul epifaniei în Templul lui 
Solomon este indicat de alţi doi heruvimi ( R 8, 6-8). 

Nu doar heruvimii exprimă apropierea faţă de 
divinitate. Chiar şi numărul patru, numărul fiinţelor 
apocaliptice, trimite spre acest lucru: simbol al lumii 
create, patru are ca reprezentare geometrică pătratul. 
Aşezarea evreilor în timpul exodului avea forma unui 
pătrat: cele douăsprezece triburi, trei în fiecare colț al 
pătratului, având în mijloc Cortul cu Chivotul Legii (Nb. 2, 
1). O interpretare armeană târzie a textelor biblice 
consideră că emblemele triburilor ebraice ar corespunde 
tetramorfilor: leului — Issachar, Zabulon şi Iuda ; omului — 
Ruben, Simeon şi Gad ; vulturului — Dan, Aser şi Nephtali 


138 Michel Fromaget, Le symbolisme des quatre vivants. Ezechiel, 


Saint Jean et la tradition, Editions du Felin, 1992, p. 32. 
13 Mircea Eliade, Traité d'histoire des religions / Tratat de 
istoria religiilor, traducere de Mariana Noica, Bucureşti, 
Humanitas, 1992. 

şi taurului — Ephraim, Manassé şi Benjamin“. De formă 


pătrată este, de asemenea, Templul lui lezechiel şi 
Ierusalimul Ceresc al Sfântului loan (Ap. 21, 16). Cu 
această simbolistică, patru trimite atât spre lumea terestră, 
cât şi spre cea cerească. 

Viziunea din Apocalipsa lui loan împrumută de la 
profeția lui Isaia imaginea fiinţelor cu şase aripi şi cântecul 
angelic. Expresie a iubirii divine, aceste patru fiinţe sunt şi 
la Sfântul loan 


„pline de ochi, dinainte şi dinapoi. Şi fiinţa cea 
dintâi era asemenea leului, a doua fiinţă asemenea 
viţelului, a treia fiinţă avea faţa ca de om, iar a patra 
fiinţă era asemenea vulturului care zboară. Şi cele patru 
fiinţe, având fiecare din ele câte şase aripi, sunt pline de 
ochi, de jur împrejur şi pe dinăuntru, şi odihnă nu au, 
ziua şi noaptea, zicând: Sfânt, Sfânt, Sfânt, Domnul 
Dumnezeu, Atotţiitorul, Cel ce era şi Cel ce este şi Cel 
ce vine”(Ap. 4, 6-8). 


Imaginea celei de-a doua veniri a lui Hristos din textul 
biblic va servi drept model pentru ceea ce va fi cunoscut 
sub numele de Majestas Domini în secolele primului 
mileniu creştin. 

Textul Apocalipsei lui loan a rămas apocrif timp de 
multe secole în Orient. În Occident însă, el a fost acceptat 
foarte repede, unde găseşte exegeţi încă din secolul al I- 
lea. Sfântul Irénée de Lyon este primul care face legătura 
între cele patru fiinţe apocaliptice şi cei patru evanghelişti. 
În Contre les heresies el consideră că cele patru Evanghelii 
formează o unitate exprimată sub patru forme. Cele patru 


140 Philippe Peneaud, Les Quatre Vivants, pp. 24-25. 

animale apocaliptice sunt alăturate atât celor patru 
evanghelişti, cât şi „activităţii Fiului lui Dumnezeu asupra 
noastră”!"!: suverană (leu), sacrificială (taur), umană (om) 
şi spirituală (vultur). 

Sfântul Ieronim stabileşte corelaţia între „ vultur — 
Ioan, leu — Marcu, taur — Luca, om — Matei”. Sfântul 
Ambrozie raportează imaginile teramorfe la natura 
profundă a lui Hristos. Grigore cel Mare realizează sinteza 
predecesorilor săi: cele patru animale apocaliptice 
desemnează atât atributele christice („EI este totul pentru 
noi, om prin naştere, vițel prin moarte, leu prin înviere, 
vultur prin urcarea la cer”) cât şi atributele fiecărui creştin 
(„deoarece credinciosul este întotdeauna om prin rațiune, 
taur prin sacrificiu, şi moarte, leu prin liniştita veghere, 
vultur prin contemplaţie, fiecare creştin adevărat poate să 
fie, cu dreptate, desemnat prin cele patru animale 
evanghelice”, Homelie IV, 1-3). Acestea devin revelatoare 
pentru divinitate“, pentru Creaţie, pentru natura lui 


141 Irénée de Lyon, Contre les heresies, livre II, Chap. 11, 8, 


Cerf, 1991, p. 314. 
142 Omul îl reprezintă pe Sfântul Matei deoarece acesta îşi începe 
Evanghelia cu genealogia strămoşilor lui Hristos, leul pe Sfântul 
Marcu, acesta fiind vocea care strigă în deşert, taurul sau viţelul 
pe Sfântul Luca datorită sacrificiului, jertfei lui Zaharia, iar 
vulturul pe Sfântul Ioan, cel aflat „în inima divinității”. 
143 Corelaţia între atributele divine şi cele patru animale 
apocaliptice nu a fost stabilită pentru prima oară de Sfântul 
Irénée. Aceasta exista în tradiţia ebraică, prin doctrina Merkaba. 
Exegeza celor patru fiinţe cunoaşte două direcţii: 1) cele patru 
animale sunt puse în relație cu cele patru litere ale tetragramei 
sacre a numelui lui Dumnezeu, şi 2) animalele apocaliptice sunt 
integrate ca niveluri ale arborelui sefirotic, vulturul la nivelul 
superior, taurul la cel inferior. Sfântul Irene face legătura între 
fiinţele apocaliptice şi tradiţia creştină cu cei patru evangheliști. 
118 


Simboluri ale artei medievale 


Hristos şi pentru omul împlinit'“%. Hermeneutica medievală 
distinge trei niveluri de lectură spirituală a fiinţelor 
apocaliptice: alegorică — ființele trimit la cei patru 
evanghelişti; anagogică — fiinţele trimit la însuşi Hristos; şi 
tropologică — fiinţele trimit la creştini şi la virtuțile acestora 
pe calea mântuirii". 

Orientul nu acceptă de la început nici concepția lui 
Irénée de Lyon cu privire la relaţia între fiinţele 
apocaliptice şi evangheliști, nici Apocalipsa Sfântului loan. 
Această situaţie este determinată de refuzul simbolului în 
favoarea reprezentării reale. La conciliul Quinisexte din 
692 de la Trullo, simbolul este considerat ca aparținând 
unei epoci apuse, artei  paleocreştine!“. Refuzul 
simbolismului în favoarea persoanei justifică dezinteresul 
pentru Apocalipsă şi pentru asimilarea ființelor 


14 Emile Mâle în L'art réligieux du XIII-eme siècle en France 


subliniază încă o dată corespondența între atributele divine, 
virtuțile creştine şi simbolurile evanghelice: cele patru animale îl 
simbolizează pe Hristos deoarece omul reprezintă Întruparea, pe 
Hristos care s-a făcut om; vițelul, victimă a legii celei vechi 
trimite la pasiunea cu care Hristos îşi jertfeşte viața; leul este 
Învierea. Credinţa medievală după care leul doarme cu ochii 
deschişi, a apropiat imaginea acestui animal de moartea 
Mântuitorului, de adormirea şi învierea Sa. Vulturul este simbol 
pentru Înălţarea lui Hristos la cer. În ceea ce priveşte virtuțile 
necesare salvării fiecăruia: omul, animal raţional, este singurul 
care merge pe calea raţiunii; viţelul este jertfa, sacrificiul acestei 
lumi pentru cea de dincolo; leul reprezintă curajul, iar vulturul, 
prin zbor şi prin apropierea de soare, eternitatea. 
145 Michel Fromaget, Le symbolisme des quatre vivants, p. 71. 
146 Simbolismul nu este abandonat, însă el trece într-un plan 
secund. Nu mai priveşte strict subiectul icoanei, ci detaliile care 
sugerează sfințenia, cum sunt cele trei stele de pe vaşmântul 
Fecioarei. 

apocaliptice  evangheliștilor, în spaţiul creştinismului 
oriental. În această zonă, fiinţele sunt concepute mai 
degrabă sub forma lor veterotestamentară, de puteri 
angelice, păstrând un caracter teofanic. Echivalenţa între 
fiinţe şi cei patru evanghelişti apare în Orient abia prin sec. 
al XII-lea la Teofan Grecul şi la Rubliov“. Singurele 
excepții unde fiinţele apcaliptice au fost celebrate încă din 
primul mileniu sunt insulele monastice din Cappadocia și 
din Asia Mică şi câteva comunităţi orientale ale 


creştinismului bizantin'“%. 


pă Chipul fiinţelor 


Omul 

Omul, făcut după chipul şi asemănarea lui Dumnezeu 
(Facerea 1,26; 2, 7), se percepe pe sine ca un simbol. În 
diverse tradiţii el este o sinteză a lumii, un model în mic al 
universului, un microcosmos. Analogii şi corespondențe au 
fost stabilite încă din vechime între elementele care 
alcătuiesc omul şi cele care compun universul. Este centrul 
lumii simbolurilor. E. Cassirer crede că omul trăieşte într- 
un univers simbolic care este semnul distinctiv al vieţii 
umane. Simbolismul este pentru om o nouă dimensiune a 
realităţii, dimensiune ce ţine de natura umană, de condiţiile 


147 . A . . x 
Un simbol care cunoaşte în Orient un destin asemănător cu cel 


al celor patru fiinţe apocaliptice este simbolul mielului : în 
Occident este prezent ca simbol christic până în Evul Mediu. În 
Orient dispare aproape total, cu excepţia câtorva spaţii, 
Cappadocia, Palestina şi Egiptul copt. 
g Philippe Péneaud, Les Quatre Vivants, Paris, p. 76. 

vieţii. „Omul nu mai trăieşte într-un univers pur fizic, el 
trăieşte într-un univers simbolic. Limbajul, mitul, arta şi 
religia sunt părţi ale acestui univers”. Pentru Mircea 
Eliade modul specific de a fi în lume al omului este „să fie 
religios, să trăiască experienţa sacrului”, sacrul fiind 
„elementul esențial al condiţiei umane”, „realitatea 
absolută”, elementul de structură al conştiinţei şi nu doar 
expresia unui stadiu, „un stadiu în istoria acestei 
conştiinţe”. 


Civray, Detaliu al frontonului portalului 


Homo religiosus este „omul total” deoarece 
deschiderea către sacru îi dă posibilitatea să se cunoască pe 
sine cunoscând lumea. Legătura între om şi sacru se face 
prin simboluri, deoarece acestea „realizează solidaritatea 
permanentă a omului cu această sacralitate. Simbolismul, 
crede M. Eliade, este constitutiv ființei umane, iar omul, 


14 Ernst Cassirer, Eseu despre om, O introducere în filozofia 
culturii umane, traducere de Constantin Coşman, Ed. Humanitas, 
Bucureşti, 1994, p. 43. 

chiar şi cel contemporan, „se deschide prin simbol spre 
cosmos, către lume, către propria sa viaţă” 

Înțelegerea unui simbol determină integrarea într-un 
univers ordonat, ritual organizat, pentru că „omul nu poate 
trăi în haos”, iar „a fi sau a deveni om înseamnă a fi o fiinţă 
religioasă”!%. Trăirea umană în sine este un act religios şi 


orice activitate capătă valoare sacramentală. 


Vulturul 
Întrupare sau mesager al celor mai importante 
divinităţi, al focului ceresc, al soarelui, vulturul are însă şi 
o latură negativă, întunecată, nocturnă. În aspectul său 
pozitiv, este rege al păsărilor şi întruneşte simbolismul 
acestora care este cel al stărilor superioare, al îngerilor. 


Imagine a transcendenţei (Jezechiel 1, 10 şi Apocalipsa 
4,7), vulturul poate fixa soarele cu privirea, ceea ce-l face 
simbol al perceperii directe a luminii intelective, al 
contemplării, al Sfântului loan, Evangheliei sale şi a lui 
Hristos. Îngerii capătă chip de vultur la Dionisie 
Areopagitul datorită regalității sale, a agilităţii, a dibăciei, 
a vigorii şi a contemplării razelor solare: 


„Chipul vulturului arată puterea împărătească 
pornită spre înălțimi, iuţimea şi uşurinţa în 
dobândirea hranei întăritoare; şi privirea trează şi 
uşoară spre raza îmbelşugată a revărsării solare a 
dumnezeirii începătoare prin îndreptarea viguroasă, 


150 qj; A ; ; , A 
Mircea Eliade în Mircea Eliade şi redescoperirea sacrului, 


textul filmului realizat de Paul Barbăneagră şi editat în 
Arhitectură şi geografie sacră, Mircea Eliade şi redescoperirea 
sacrului, traducere de Mihaela Cristea şi Marcel Tolcea, Ed. 
Polirom, 2000, pp.193-194. 

neîmpiedicată, neclintită şi directă a puterilor 
văzătoare spre ea 


„151 


2 


Timpan al portalului bisericii La Magdalena de Tudela 
(Navarra) 


Imagine a regenerării spirituale în Psalmi (Psalmii 
102, 2 şi 5), vulturul poate reprezenta şi un neam străin 
trimis de Dumnezeu pentru a-l pedepsi pe Israel: „ca un 
vultur va veni poporul acela a cărui limbă tu nu o vei 
înţelege” (Deuteronomul 28, 49), voinţa divină care 
intervine în fuga din Egipt: „Aţi văzut ce-am făcut 
Egiptenilor şi cum v-am luat pe aripi de vultur şi v-am adus 
la mine” (Ieşirea 19,4), sau chiar pe Domnul însuşi care 
intervine pentru a salva poporul său: „Întocmai ca vulturul 
care îndeamnă la zbor puii săi şi se roteşte pe deasupra lor, 


15! Dionisie Pseudo-Areopagitul, Ierarhia cerească, traducere de 
Pr. Dumitru Stăniloae, Ed. Paideia, Bucureşti, 1996, p. 38. 

întinzându-şi aripile, a luat pe Israel şi l-a dus pe penele 
sale” (Deuteronomul 32, 9-13). 

Puterea şi îndrăzneala sunt trăsături care aduc cinste 
atunci când Saul şi Ionatan „fost-au mai iuți decât vulturii 
şi mai puternici decât leii” (ZI Regi 1,23) dar pot trimite şi la 
aspectul întunecat al simbolisticii vulturului, care se 
datorează perversiunii puterii sale şi face din el un prădător 
crud şi hrăpăreţ, orgolios şi opresiv, imagine a 
Antihristului. 


Leul 
Ca orice simbol medieval, şi imaginea leului poate 
avea o dublă valență, negativă sau pozitivă, diabolică sau 
divină. Este înfricăşătorul leu din Psalmi: „Izbăveşte-mă 
din gura leului...”sau este imaginea însăşi a divinității care 
îşi învie puii născuţi morți. 


St Trophime, Arles, Franţa 

Simbol solar şi luminos, regele animalelor este 
încarnarea Înţelepciunii, a Puterii şi a Dreptăţii. Imagine a 
Tatălui, a Stăpânului şi a Suveranului, căci Dumnezeu este 
ca un leu atunci când îl apără pe Israel împotriva 
agresorilor (Isaia 31, 4-9), leul poate fi însă şi simbol al 
tiranului orbit de propria sa lumină şi de orgoliul 
nemăsurat, şi chiar simbol al „adversarului”, al diavolului. 
Între aceste două extreme pendulează înțelesurile sale 
simbolice. 


j è EA d d, = 
Catedrala de Jaca, Huesca Fidenza, Italia 


În Pildele lui Solomon (30, 30) leul este „viteazul 
printre dobitoace, care nu dă înapoi în faţa nimănui”, iar un 
proverb spune că „cei nelegiuiţi fug fără ca nimeni să-i 
urmărească, iar drepții stau ca un pui de leu la 
adăpost"(Pilde 28,1). Omul viteaz are inimă de leu (7 

Regi 17,10), iar Iacov îl binecuvântează pe fiul său 
numindu-l pui de leu: „Pui de leu eşti, Iudo, fiul meu! De 


la jaf te-ai întors [...]EI a îndoit genunchii şi s-a culcat ca 
152 


= 97 


un leu, ca o leoaică”(Facerea 49,9). Maurice Cocagnac 
aminteşte că aceeaşi referire la leu se face şi atunci când 
Moise îl binecuvântează pe Dan (Deuteronomul 33, 22) şi 
că leul inspiră teama (Ieremia 4,7; 5,6; 25, 38; 49,19). 

Leul poate fi unealtă a Domnului în cursul 
întâmplărilor profetice (II Regi 13, 24 şi 28; 20, 36) sau 
poate fi glasul Său divin: „Dacă leul mugeşte, cine nu se va 
înfricoşa, şi dacă Domnul grăieşte, cine nu va proroci?” 
(Amos 3, 6-8) şi „El va mugi ca un leu, şi când El va mugi, 
alerga-vor zbuciumându-se toţi cei dinspre apus” (Osea 11, 
8-11). Dumnezeu însuşi va fi comparat cu un leu (Isaia 38, 
12-13), iar mânia sa va fi ca aceea a unui pui de leu: Căci 
eu sunt ca un leu faţă de Efraim şi ca un pui de leu faţă de 
casa lui Iuda. Eu, eu sfâşii şi mă duc şi nimeni nu poate să-i 
scape din mâna mea” (Osea 5, 13-14). Dionisie 
Areopagitul crede că unii îngeri au înfăţişare de leu, 
deoarece acesta exprimă autoritatea şi forța invincibilă a 
minţii dumnezeieşti, efortul de a imita măreția divină, 
ascunzând totuşi de privirile indiscrete urmele comunicării 
lor cu divinitatea, aidoma leului, despre care se spune că 
şterge urmele propriilor paşi atunci când fuge de vânător: 


„Chipul leului e de socotit că înseamnă puterea 
conducătoare, vigoarea, tăria nezdrobită, 
asemănarea, pe cât e cu putință, cu ascunzimea 
negrăitei începătorii dumnezeieşti, prin acoperirea 
urmelor  înțelegătoare (Psalmii 76,18) şi prin 


152 Maurice Cocagnac, Simbolurile biblice, Lexic teologic, 
traducere de Michaela Slăvescu, Ed. Humanitas, Bucureşti, 1997, 
p. 181. 

126 


Simboluri ale artei medievale 


învăluirea mersului întins în sus, prin iluminarea 
dumnezeiască, spre adâncimea nemijlocită a 
dumnezeirii”!55, 


Simbol al Sfântului Evanghelist Marcu, leul serveşte 
ca animal de călătorie sau tron în imaginile unor divinități 
sau chiar ale unor episcopi medievali. Este şi simbol al lui 
Hristos-Judecătorul sau al lui Hristos-Învăţătorul „căruia îi 
poartă cartea sau sulul de pergament”. 


St Trophime, Arles, Franţa 


Leul lui luda, amintit pe parcursul întregii Sfinte 
Scripturi începând cu Facerea 49,9, trimite tot la persoana 
Mântuitorului, iar în Apocalipsă 5,5, scrie că „a biruit leul 
din seminţia lui Iuda, rădăcina lui David, ca să deschidă 
cartea şi cele şapte peceti ale ei”. În iconografia medievală, 


15 Dionisie Pseudo-Areopagitul, Ierarhia cerească, traducere de 
Pr. Dumitru Stăniloae, Ed. Paideia, Bucureşti, 1996, p. 38. 
154 Jean Chevalier şi Alain Geerbrant în Dicţionar de simboluri, 
vol. 2, Ed. Artemis, Bucureşti, 1984, p. 212. 

capul şi partea anterioară a leului corespund naturii divine 
a lui Hristos, iar partea posterioară, care contrastează prin 
aparenta ei slăbiciune, naturii umane. 


Fidenza, Italia 


Dar leul este şi imaginea adversarului, simbol al 
voinţei autoritare şi al forţei necontrolate. Leul pântecos 
trimite la lăcomia oarbă şi va fi simbol al Antihristului, iar 
răcnetul său şi botul deschis ţin de simbolismul întunecat, 
htonian: „Precum leul şi puiul de leu răcneşte asupra prăzii 
şi împotriva lor se adună toată ceata de păstori şi nu se 
înfioară de strigătele lor, nici nu se tulbură de mulțimea 
lor” (Isaia 31,4). 

Răufăcătorul foloseşte tactica leului: „pândeşte din 
ascunziş, ca leul din culcuşul său; pândeşte ca să apuce pe 
sărac, pândeşte pe sărac ca să-l tragă la el” (Psalmii 9, 28- 
29 şi Psalmii 16,12; Psalmii 21, 13 şi 17 şi 23). Leul poate 
trimite şi la ideea de persecuție a primilor creştini”, iar 
răpunerea sa poate deveni o faptă lăudabilă (Judecătorii 
14, 5-7). 

Dintre cele două figuri de sălbăticiuni, leul şi lupul, în 
care Sfânta Scriptură încarnează pe diavol, primul apare de 


2a Augustin, apud Suzanne Poque, Le langage symbolique dans 
la predication  d'Augustin d’Hippone, tome I, Etudes 
Augustinienes, Paris, 1984, p. 16. 

mai multe ori. În îndemnul Sfântului Petru, leul răcnind 
devine imaginea însăşi a necuratului: „Potrivnicul vostru, 
diavolul, umblă, răcnind ca un leu, căutând pe cine să 
înghită”(1 Petru 5,8). 


a i ma pam pi 
Pa La m sim A an ri am oma 


Fidenza, Italia 


Leul însă este şi simbol al învierii, al regenerării şi al 
renaşterii şi de aceea unele morminte creştine vor fi 
împodobite cu lei”. 

Faptul că toate aceste înfățişări de animale trebuie să 
ne trimită cu gândul, nu la ele însele, ci la ceea ce ele ar 
putea sugera, este amintit şi de Dionisie Areopagitul când 
spune că o interpretare literară a imaginilor ar putea 


determina vederea ținuturilor cereşti: 


„umplute de formele unor lei şi cai şi de imne de 
mugete şi de grupuri de păsări şi de alte animale şi de 
lucruri materiale lipsite de cinste în câte sunt zugrăvite 
(cele îngereşti) în Sfintele Scripturi şi care ne pot duce la 


15% Jean Chevalier şi Alain Geerbrant în Dicţionar de simboluri, 


vol. 2, Ed. Artemis, Bucureşti, 1984, p. 213. 

o cugetare aiurită (absurdă), mincinoasă şi pătimaşă când 
nu sunt luate ca simple chipuri neasemenea acelora 


39157 


Daniel , Saint-Sernin, în Claustro de la Colegiata, 
groapa cu lei, Toulouse Santillana del Mar 
Taurul 


Simbol al puterii şi al pornirii irezistibile, al forței 
creatoare, taurul „arată tăria, vigoarea şi lărgimea deschisă 
a brazdelor înțelegătoare spre primirea ploilor cereşti şi 
aducătoare de rod. lar coarnele arată pavăza apărătoare şi 
nebiruită” "55 

La multe popoare taurul este şi temelie a lumii 
manifeste, el sprijină pământul, iar în templul lui Solomon 
marea de aramă în care se turna apa lustrală era aşezată pe 
doisprezece boi de aramă: „trei priveau spre miazănoapte, 
trei spre apus, trei spre miazăzi şi trei spre răsărit. Marea 
şedea pe ei şi toată partea dinapoi a trupului lor era 


157 Dionisie Pseudo-Areopagitul, erarhia cerească, p. 17. 


18 Ibidem , p. 38. 

înăuntru” (III Regi 7, 25). Prima literă din alfabetul ebraic, 
alef, care înseamnă taur, este şi simbol al lunii din primul 
pătrar. 

Boul, antiteză simbolică a taurului, reprezintă 
„sublimarea energiei vitale [şi] duce la dobândirea unei 
fecundităţi de alt ordin — de ordinul vieţii spirituale! *”. 
Imagine a bunătăţii, a calmului, a forței liniştite, a puterii 
de muncă şi a sacrificiului, blândeţea sa poate evoca 
detaşarea şi starea de contemplaţie!“. 


3. Imaginea celor patru ființe 
apocaliptice în artă 


Prezența ființelor apocaliptice se regăseşte ca un 
„ program”spiritual atât în artă cât şi în liturghie. Împlinind 
rolul de veghetori, de păzitori sau de călăuzitori, cele Patru 
Animale devin „catalizatori de energie susceptibile de a 
îndruma fiinţele aflate în căutarea unei mai accentuate 
treziri interioare”!€!. În consecinţă, le găsim acolo unde 
Dumnezeu se arată oamenilor, sau pe drumul care îl 
îndreaptă pe om spre divinitate. De aceea întâlnim fiinţele 
pe coperţile Cărţilor Sfinte, pe Evangheliare sau pe 
obiectele de cult, în apropierea amvonului sau a corului, 
sau flancând statuile Evangheliştilor, vestitori ai cuvântului 
Domnului (catedrala  d'Auch, biserica Saint-Sauveur de 
Caen, abația Mont Saint-Michel). 


15 Jean Chevalier şi Alain Geerbrant, Dicţionar de simboluri, 


vol. 3, Ed. Artemis, Bucureşti, 1984, p. 339. 
160 Ibidem, vol. 1, p. 201. 
16l jpidem. 

Hristos în cerc, înconjurat Mausoleul Gallei 
de doi miei şi două păsări, Placidia, Ravenna, 430-440 d. 
catacomba Priscila, Roma, sec. Ch. 
al II-lea d. Ch. 


Semnificaţia celor patru fiinţe apocaliptice poate să fie 
mai bine înţeleasă urmărindu-le reprezentarea în arta 
occidentală, unde prezenţa lor este abundentă. Primele 
imagini ale acestor fiinţe apar spre sec. al V-lea pe 
mozaicurile romane şi în arta coptă. În secolele precedente, 
arta creştină a catacombelor şi a monumentelor funerare 
asimilase deja arta romană, anunțând motivul „„Majestas 
Domini ”: Hristos apărea ca un filosof în mijlocul 
discipolilor sau ca un păstor între oi, purtând un miel, 
simbol filantropic în arta păgână. Tronul Mântuitorului este 
inspirat din arta imperială, iar imaginea lui Hristos, din cea 
a imperatorului. Animalele şi păsările, simboluri ale 
zeităților, ale Imperiului şi ale legiunilor în arta romană, 
înconjură chipul lui Hristos formând un pătrat înscris în 
cerc (catacomba Priscila, sec. al II-lea d. Ch. şi catacomba 
Caliste, sec. al II-IIl-lea d. Ch.). Mai târziu, la Galla 
Placidia (430-440) bunul păstor este înlocuit de o cruce, iar 

păsările, de cele patru fiinţe înaripate. De acum încolo, 
aceste patru ființe apocaliptice vor apărea însoțite de 
simboluri ale lui Hristos, crucea, mielul, tronul gol. 


Leul, simbolul Sfântului Fiinţele apocaliptice de o 
Marcu, San Giovanni in Fonte, parte şi de alta a simbolului 
Neapole, sec. al V-lea christic, Santa  Pudentianna, 


Roma, 401-4017, 


Interpretările plastice ale Apocalipsei Sfântului loan 
pot avea două valenţe diferite: fie pun accent pe cea de-a 
doua venire a lui Hristos, fie pe reprezentarea Judecăţii de 
Apoi. În cele mai vechi imagini creştine aceste două 
direcţii, teofania şi Judecata din urmă, se confundă (Santa 
Pudentianna, Roma). Apoi, în arta romanică, se 
diferenţiază!“2. În catedralele italiene din primele secole, 
sub influenţa artei triumfale, cele patru ființe apocaliptice 
apar pe suprafeţele verticale, pe arcurile triumfale sau 
absidiale : la Santa Maria Maggiore (432-440), la Sfinții 
Cosma şi Damian (526-530), la Sfânta 


162 Si . . e ._ . 
Dacă la Moissac sau la Charlieu străluceşte viziunea tronului, 


la Conque sau la Autun „se va adăuga la Majesté, Judecata din 
Urmă care, progresiv, o va înlocui pe prima în secolele 
următoare”, Philippe Peneaud, Les Quatre Vivants, p. 51. 

Praxede (817-824), toate de 
la Roma, sau la San Vitale (546- 
548) la Ravenna. În această 
perioadă fiinţele sunt, de regulă, 
reprezentate bust, cu pene în loc 
de aripi, fără aureolă, ieşind din 
nori sau din mandorla lui Hristos. 
Nu au Evangheliile în mâini, ceea 
ce atestă faptul 

că nu erau încă identificaţi 
cu  Evangheliştii.  Înconjoară 
imaginea centrală a lui Hristos 
(aşezat pe tron, între apostoli sau 


Accesoriu liturgic, 
Mihail - zugrav şi 
diacon. Răstignirea lui Fr f A 
Iisus, 1773 propovăduind) sau simboluri ale 


i 1 
Lui (monograma, crucea 63, 


1%, tronul gol", clipeus- 


mielu 
ul56), 
Cele patru ființe reprezentate în „unghiuri” devin 


‘ EA è ; 5 E . 167 : 
mediatori între Hristos şi Biserica sa vie ”. Iconografia 


1% Semnul crucii nu desemnează în primul rând patimile lui 
Hristos, ci gloria sa divină, consacrarea lui Hristos. Cele patru 
braţe indică caracterul cosmic al acţiunii (Jean Daniclou, Les 
symboles chrétiens primitifs, Sagesses, Seuil, 1961, p. 119). 
164 Mielul este un simbol pentru păstori şi poate desemna poporul 
purtat pe umeri de Hristos. Trimite, de asemeni, şi la mielul 
Hristos ca miel al lui Dumnezeu. În acest caz este însoţit de cele 
patru fiinţe apocaliptice. Ea 

Tronul gol este tronul pregătit, simbol al regalității divine. 
După iconoclasm, tronul devine simbol al Sfintei Treimi. 
Absența, golul, vidul sugerează prezența invizibilă a lui 
Dumnezeu, tronul gol aşteptând cea de-a doua venire a lui 
Hristos. 
166 Clipeus semnifică mandorla, gloria. E reprezentat ca un halou 
figurând lumina divinității. 

monumentală a Apocalipsei în Italia romanică este 
triumfală şi senină, este viziune celestă şi paradisiacă a 
slavei Fiului pe tronul împărătesc, şi nu judecată a 
păcătoşilor, învierea morţilor sau cataclism de sfârşit de 
lume!€. 


Mănăstirea Sfântul Antonie cel 
Mare, Capela celor patru 
Animale Celeste, 1232-1233, 
Egipt. În dreapta, detaliu 


Mandorla, circulară sau ovală, care înconjură 
adeseori imaginea lui Hristos sau a simbolurilor Lui, 
sugerează lumina gloriei Fiului lui Dumnezeu. Cercul, 
simbol al eternității divine, nu are nici început, nici sfârşit, 
nici direcţie, nici orientare. Este forma perfectă, descriind 
necreatul. Pătratul simbolizează stabilitatea, solidificarea 
universului creat. Imaginea lui Hristos în mandorlă, 
înconjurat în patru „colțuri? de cele patru fiinţe 


167 Philippe Péneaud, Les Quatre Vivants, p. 134. 
168 Yves Christe « Les représentations médiévales d’Ap. 4 en 
visions de seconde parousie, Origines, textes et contexte », dans 
Cahiers d 'Archeologie 23, 1974, p. 61. 

apocaliptice se structurează după schema cercului înscris în 
pătrat şi semnifică întrepătrunderea lumii create cu cea 
necreată, a finitului cu infinitul, a divinului cu umanul. 

În arta coptă, fiinţele 
sunt asociate Ascensiunii 
lui Hristos sau viziunii lui 
Dumnezeu. Semne 
recurente pot fi recunoscute 
şi aici: Hristos aşezat pe 
tron, înconjurt de mandorlă, 
cele patru fiinţe în mişcare 
centrifugă. Copţi nu 
asimilează ființele cu 
Evangheliştii, ci le 
celebrează ca pe sfinţi, în 
liturghie, sub numele de 
Cele patru Animale 

Heruvim cu atipi pline de  Incorporale. La capela celor 
ochi, Suceviţa Patru Animale Celeste 

(1232-1233) a Mănăstirii 
Sfântului Antonie cel Mare din Egipt, ființele apocaliptice 
sunt în linie, în picioare, vertical, două de o parte şi două 
de cealaltă parte a lui Hristos în mandorlă, acoperite cu 
şase aripi pline de ochi. Două aripi deasupra capului, două 
în spate şi două pe lângă corp, acoperindu-l până la tălpile 
picioarelor, tălpi care se văd în partea de jos, asemenea 
unei cozi de peşte. Aceste Animale sunt simboluri ale 
puterilor cereşti şi au în primul rând o funcție teofanică. 
Nenumăraţii ochi fac din aceste fiinţe veghetori supuşi ai 
divinității. 

Acelaşi lucru se întâmplă în Cappadocia, unde cele 
patru animale care îl însoțesc pe Hristos în glorie pun 
accentul pe viziunea teofanică. În general, bisericile sunt 

lipsite de cupolă, iar reprezentarea lui Hristos este 
transferată pe absidă, deasupra altarului, ceea ce 
accentuează funcția liturgică a acestei imagini. La Haçli 
Killise de la Kizil Cukur, biserică din secolul al X-lea, 
alături de cele patru fiinţe apar scrise patru participii ale 
verbelor care introduc Trisagion-ul: ASovra = vultur ; 
aekpoyovra = leu; Boovra = taur; Aeyovra = om. 
Atribuirea de nume fiinţelor apare doar în Cappadocia, la 
Athos (Evangheliarul Vatopedi, sec. Al XIII-lea şi Epitaful 
din Dyonisou, 1541) şi în România (Epitaful de la Putna, 
1490 şi Epitaful de la Neamţ, 1437)'*%. 


r mai i 5 27, t N 
è er: N i 

wi j 

g 


Judecata de Apoi, Judecata de Apoi, fațada 
Arbore, fațada sudică, sec. al sudică, Arbore, detaliu al 
XVI-lea heruvimilor 


În bisericile din nordul Moldovei, imaginea fiinţelor 
apocaliptice îmbină concepţia orientală cu cea occidentală. 
Ele sunt echivalate atât Evangheliştilor, cât şi puterilor 


0 Philippe Peneaud, Les Quatre Vivants, p. 184. 

cereşti teofanice, cu chip de heruvimi. În scenele Judecăţii 
de Apoi din Răsărit, fiinţele apocaliptice apar, cel mai des, 
sub formă de heruvimi cu şase aripi sau de roţi de foc cu 
aripi pline de ochi. 

Pictate la 
exterior în secolul 
al XVI-lea, 

bisericile 
moldoveneşti au un 
program 
iconografic unitar, 
alcătuit de 
mitropolitul 
Grigorie Roşca. 
Frescele sunt 
imagini fidele ale 
vedeniei Sfântului 
Nifon al 
Constantinopolului, 
vedenia descriind lectura Cărţii Veacurilor, Judecata din 
Urmă şi lumea cerească, Praznicul împărătesc. Ansamblul 
picturilor prezintă atât dimensiunea teofanică, revelaţia 
puterilor dumnezeieşti, ierarhia cerească şi a doua venire a 
lui Hristos, cât şi latura punitivă, dezvăluind Judecata din 
Urmă şi damnarea păcătoşilor. Pe faţada răsăriteană a 
edificiilor este zugrăvit Praznicul ceresc şi deschiderea 
cerurilor, având în centru simbolul christic. Pe latura de 
apus, icoana Judecăţii de Apoi, cu focul iadului şi 
despărțirea drepţilor de păcătoşi, osândiţi şi chinuiți de 
muncile diavolilor. Această sinteză a celor două modalităţi 
de reprezentare a Apocalipsei în acelaşi edificiu se poate 
observa atât la nivelul întregului ansamblu, cât şi la nivelul 
detaliilor. 


Judecata de Apoi, biserica 
mănăstirii Râşca, fațada sudică 

Judecata de Apoi, 
imagine de ansamblu şi detaliu 
de pe bolta şi peretele estic al 
3 pridvorului de la mănăstirea 
Humor 


La biserica din Arbore, Judecata de Apoi este 
zugrăvită pe faţada sudică şi ocupă o mare parte din 
suprafaţa peretelui. Este una dintre primele reprezentări ale 
acestei scene în iconografia exterioară a bisericilor din 
România. Tronul divin din imaginea Judecăţii de Apoi este 
susținut de heruvimi cu şase aripi, fiinţele apocaliptice 
veterotestamentare. 

Într-o poziţie asemănătoare, între peretele pridvorului 
şi cel al absidei, Judecata de Apoi va mai apărea la biserica 
mănăstirii Râşca. Aici, Hristos în slavă, aşezat pe tron, îşi 
sprijină picioarele pe roți de foc înaripate, imagini ale 


Saad A e a : i . . 17 
heruvimilor în viziunile profeților Vechiului Testament!0. 


170 Pictura Murală din Moldova, text Vasile Drăguţ, antologie de 
imagini Petre Lupan, Editura Meridiane, Bucureşti, 1982. 

La alte biserici, Judecata de Apoi va fi pictată în general în 
pridvor sau pe faţada vestică. 

La Humor (1535), Judecata de Apoi este zugrăvită pe 
peretele estic al pridvorului deschis. Hristos în slavă, în 
mandorla plină de raze, îşi odihneşte picioarele pe aceleași 
roţi de foc cu aripi, întruchipări ale fiinţelor apocaliptice. 

În dreapta Mântuitorului se pot vedea alte chipuri ale 
heruvimilor cu şase aripi. Imaginea Maicii Domnului din 
cupola bolţii pronaosului de la Humor este înconjurată de 
patru  pandantivi 
decoraţi cu 
icoanele celor 
patru Evanghelişti, 
care nu au 

simbolurile 
fiinţelor 
apocaliptice, iar în 
bolta pridvorului, 
Hristos la 


Judecata de Apoi 
Judecata de Apoi, pridvorul are în jurul său 
deschis al mănăstirii Moldoviţa 


puterile cereşti, 
heruvimi înfățişaţi 
doar printr-un cap 
înconjurat de şase aripi pline de ochi. 

Biserica Sfântul loan cel Nou de la Suceava, cu 
hramul Sfântului Gheorghe, are Judecata de Apoi pictată 
pe faţada vestică. La fel ca la Voroneţ, pictura cuprinde tot 
peretele vestic şi contraforţii laterali. 

La Moldoviţa, Judecata de Apoi este zugrăvită 
deasupra intrării, în pridvorul deschis. În Praznicul 
împărătesc de pe faţada răsăriteană a Mănăstirii Moldoviţa, 
puterile cereşti apar atât sub formă simbolică (mielul, în 

centrul frescei, înconjurat de ierarhia cerească), cât şi 
„realistă”, în sensul respectării literale a textului sacru 
(heruvimii cu şase aripi, acoperiţi de ochi, în spaţiile dintre 
firide. 


Judecata de Detaliu, Judecata de Apoi, biserica 
Apoi, biserica Sfântul loan cel Nou de la Suceava, 
Sfântul loan cel Nou peretele vestic, 1534-1535 
de la Suceava, 
peretele vestic, 

1534-1535 


La biserica Sf. Gheorghe din Voroneţ (pictată în 
exterior în 1547), reprezentarea literală a ființelor 
apocaliptice este, de asemenea, alăturată celei simbolice: în 
nişa centrală a absidei de est, sub imaginea Fecioarei cu 
pruncul, aşezată pe un tron ornamentat, se vede simbolul 
christic al pocalului. O sinteză asemănătoare se poate 
observa şi în icoana Judecății de Apoi, pictată pe peretele 
apusean exterior şi pe contraforți bisericii Voroneţ. 
Imaginea este împărțită în cinci registre, iar chipul Celui 

Bătrân de Zile şi al lui Hristos în slavă sunt alăturate 
tronului gol, întruchipând Duhul Sfânt. 


Fațada de răsărit a bisericii Heruvimi pe absida 
Mănăstirii Moldovița sudică la Moldovița. 


Heruvimii cei cu şase aripi, Moldoviţa, absida de răsărit 


Cele trei persoane ale Sfintei Treimi sunt, astfel, aduse 
în centrul icoanei. Hristos în slavă este înfățigşat sub forma 

icoanei Deisis, în mandorlă plină de raze, înconjurat de 
sfinţi, de Fecioara Maria şi de Sfântul Ioan. Picioarele lui 
Hristos se sprijină pe roți de foc cu aripi, întruchipări ale 
puterilor cereşti, care, în acest caz nu au chip de fiinţe 
apocaliptice. În stânga, în registrele de jos, se poate vedea 
poarta raiului şi mulţimea sfinţilor care aşteaptă să intre. 
Deasupra porţii, în chip de paznic al locului sacru, un 
heruvim format doar din cap şi şase aripi. 


Judecata de Apoi, pe faţada 
apuseană la Voroneţ. Alături, 
detaliu din Judecata de Apoi de la 
Voroneţ, cu heruvimul cu şase 
aripi, păzitor al intrării Raiului. 


În Totuşi, în tabloul votiv de la biserica Sfântului Nicolae 
de la mănăstirea Probota (1530), pictat probabil spre 1550, 
după ansamblul iconografic de exterior, ctitorii (Petru 
Rareş, fiul său Ilieş, cu chipul înnegrit în semn de 
dezaprobare pentru  islamizarea sa, doamna Elena 
Brankovici şi ceilalți trei copii) nu înfâţişează macheta 

bisericii unui Hristos aşezat pe tron, după tradiţia 
iconografică. Hristos este zugrăvit în mandorlă, înconjurat 
de cele patru ființe apocaliptice, tetramorfiui, imagine 
apropiată de Majestas Domini in Tetramorf din Occident. 
Judecata de Apoi este pictată la Probota deasupra intrării, 
în interiorul pridvorului. În bolta pronaosului, chipul 
Maicii Domnului cu Pruncul este înconjurat de opt arce 
intersectate ce formează opt pandantivi triunghiulari în care 
sunt pictaţi heruvimi din care nu se văd decât aripile. 


Voroneţ, detaliu Detaliu din Judecata de 
din Judecata de Apoi Apoi, Voroneţ 


La Biserica Sf. Nicolae a Mănăstirii Popăuţi (1496), în 
schimb, în pictura interioară a turlei de pe naos, una dintre 
cele mai înalte turle ale bisericilor ştefaniene, registrele 

iconografice se succed pe verticală, de la Pantocrator, pe 
cupolă, la imaginile de pe tambur: pe 


-o 


Judecata de Apoi, Probota, în pridvorul închis, deasupra 
intrării 

cupolă, Hristos Pantocrator, urmat de Puterile cereşti — 
serafimi şi heruvimi, apoi de două registre de arhangheli, 
un registru al profeților şi altul al apostolilor. Pe 
pandantivii cupolei, Evangheliştii cu chipuri umane, nu 
simbolice, animaliere. Aceeaşi structură iconografică a 
cupolei o întâlnim în majoritatea bisericilor medievale 
românești. 


Hristos în mandoră Fecioara cu Pruncul în 
înconjurat de simbolurile mandorlă, înconjurată de 
evangheliştilor. Cupola heruvimi înaripaţi. Cupola 
culoarului de intrare de sub culoarului de intrare de sub 
clopotniţa Mănăstirii Neamţ. clopotniţa Mănăstirii Neamţ. 


Alături de aceste programe generale ale 
iconografiei moldoveneşti putem întâlni şi imagini 
singulare de heruvimi sau ființe apocaliptice care trimit la 
textele profetice. La biserica Sfântul Dumitru din Hârlău, 
în pictura naosului se poate vedea Hristos crucificat, 
înconjurat de patru ființe înaripate şi aureolate, în cele 
patru colțuri ale crucii. În mişcarea violentă, centrifugă, ce 

le îndepărtează de Hristos, ele se întorc totuşi cu capul spre 
El, amintind sculpturile timpanelor romanice, unde puterile 
cereşti, punți între om şi divinitate, se făceau mesageri şi 
purtători ai dragostei divine în lume, sugerată prin mişcarea 
de îndepărtare radială dinspre divinitate spre exterior. 


Hristos în mandorlă, înconjurat Fecioara cu Pruncul în 
de simbolurile celor patru mandorlă, înconjurată de 
Evanghelişti, cupola clopotniţei  heruvimi înaripați. Cupola 


Mănăstirii Neamţ culoarului de intrare de sub 
clopotniţa Mănăstirii 
Neamţ. 


Pe bolta culoarului de intrare aflat sub clopotniţa 
Mănăstirii Neamţului se poate vedea chipul lui Hristos. Din 
mandorla Sa circulară ţâşnesc patru fiinţe apocaliptice, un 
leu, un vultur, un om şi un taur, într-o mişcare centrifugă. 
Înaripaţi şi doar cu jumătate de corp vizibil, fiecare ţine 
câte o carte, semn că sunt simboluri ale Evangheliştilor. 
Capetele, aureolate, sunt întoarse spre Hristos. Alături, 
imaginea Maicii Domnului cu Pruncul, tot în mandorlă 
circulară, înconjurată de această dată de heruvimi 
reprezentaţi doar de capete cu aripi. 


147 


Codrina Laura Ioniță 


Judecata de Apoi, pe 
peretele pridvorului închis, 
mănăstirea Suceviţa, sfârşitul 
sec. al XVI-lea. Alături, detaliu 
din Judecata de Apoi de la 
Suceviţa 


Acesta ar fi, în linii mari, evoluţia temei Judecăţii de 
Apoi în spaţiul românesc. Revenind la arta universală, 
putem observa, o dată cu Philippe Peneaud, că în Rusia, 
abia din secolul al XIV-lea Hristos apare din ce în ce mai 
mult însoţit de cele patru ființe apocaliptice. În acelaşi 
timp, dispare din Occident. Numit „Mântuitorul între 
puterile cereşti”, „Hristos la Judecata de Apoi” sau 
„Hristos al celei de-a opta zi”!”!, imaginea lui Hristos în 
slavă pune accent pe escatologia celei de-a doua veniri şi 
pe teofanie. Judecata de Apoi nu este reprezentată ca o 
curte de justiție. Hristos în slavă are doar dimensiune 
hristologică, iar iertarea şi bunătatea sunt deasupra justiţiei. 
Judecata de Apoi, parousia, este o stare interioară, 
imaginea sufletului iluminat de lumina lui Hristos. Cu 
privire la această lumină, V. Lossky afirma că: „unii vor fi 


u Philippe Péneaud, Les Quatre Vivants, p. 196. 

sanctificați prin energiile pe care le-au acumulat în 
interiorul fiinţei lor, alţii vor rămâne în afară, iar pentru ei 
focul divin al Spiritului va fi o flacără exterioară, de 
nesuportat pentru toţi cei a căror voință rezistă lui 
Dumnezeu” 177. Dacă cea de-a doua venire nu este un 
eveniment istoric, ci o 
experienţă prezentă şi 
vie a  Înpărăţiei lui 
Dumnezeu, nici 
Judecata din Urmă nu 
presupune un loc 
exterior. „Paradisul şi 
infernul sunt două 
modalități de receptare 
a acestei lumini...a 
luminii lui Dumnezeu, 
care arde sau 
iluminează” '”. 


Hristos în slavă, biserica St. 
Philibert, Tournus (Saône et Loire) 


În arta Occidentală, simbolurile celor patru 
evanghelişti sub chipul celor patru ființe apocaliptice sunt 
amplasate în bisericile medievale într-o manieră oarecum 
asemănătoare cu cea din Răsărit. Ele sunt reprezentate fie 
pe pandantivii cupolei centrale, având în centru imaginea 
lui Hristos, fie pe arcul absidial al altarului, fie în spațiul 
celor patru unghiuri formate prin încrucișarea transeptului 
cu nava (Sfântul -Apolinarie in Classe la Ravena, Capela 


172 V, Lossky, Essai sur la théologie mystique de l'Eglise 
d'Orient, Foi vivante, 246, Cerf, Paris, 1990, p. 176. 
13 Philippe Péneaud, Les Quatre Vivants, 2007, p. 201. 

Palatină la Aix-en-Chapelle, absida Sfintei Pudenziana la 
Roma), fie pe timpanele portalurilor. Biserica reprezenta 
corpul Fiului Omului („braţele” sunt transeptul). În acest 
caz simbolurile evangheliştilor erau plasate în locul ce 
corespunde „inimii” bisericii. Sensul acestui amplasament 
poate fi înţeles prin faptul că ele se adresează direct inimii 
oamenilor, loc al meditaţiei isihaste şi al experienţei vieţii 
spirituale prin „rugăciunea inimii”. 

Alte amplasamente ale celor patru fiinţe apocaliptice, 
mai ales în bisericile italiene, sunt pe coloanele care 
suportă jilțurile sau în unghurile amvonului, de unde este 
predicat cuvântul lui Dumnezeu. Sunt locuri care au 
legătură cu felul în care se face cunoscut cuvântul lui 
Dumnezeu. Cale de acces, cuvântul lui Dumnezeu este, 
asemenea celor patru fiinţe, un intermediar spre divinitate. 


Abația  Saint-Fortune de Charlieu, 872, animalele 
apocaliptice pe timpan, în mişcare centrifugă spre lume, cu 
capetele întoarse spre Hristos. 


150 


Simboluri ale artei medievale 


O a treia modalitate de a reprezenta imaginea fiinţelor 
le plasează fie pe timpanele dominând portalurile, fie pe 


pereţii fațadelor, încadrând rozasa. 


Pe timpane sunt întâlnite în special în Franţa (Saint 
Begnigne de Dijon, Catedrala din Bourges, Catedrala din 
Angoulême, abația Moissac, Saint-Trophine din Arles 
Notre-Dame de Chartres), ză ancadramentele de la rozată, 


i? 4 


Hristos în Slavă, înconjurat de 
simbolurile Evangheliştilor, Beatus de 
Silos, Spania, miniatură, sec. al XII- 
lea 


în Italia. O rațiune a 
acestui mod de 
amplasare este 
faptul că nava 
bisericilor romanice 
semnifica Arcul 
Alianței. Timpanul, 
care adăpostrşte 
ființele apocalipsei, 
devine, în acest caz, 
locul de trecere între 
lumea umană şi cea 
celestă, între profan 
şi sacru. Această 
semnificație este 
accentuată de 

orientarea 
bisericilor : intrând, 
se trece dinspre 
Occident, dinsre 
vest, lumea morții, 


spre Orient, spre est, locul vieții şi al învierii. Ființele, 
încadrând rozasa, trimit spre simbolismul trandafirului : 

inima lui Hristos şi Roza mistică, Maria ca Poartă a 
Cerului". 

Sculpturile ființelor pe timpanele romanice au ca 
precursori miniaturile artei merovingiene şi carolingiene. 
Tinpanele sculptate cu cele patru ființe apocaliptice apar în 
secolul al XI-lea în Bourgogne şi în Languedoc. Sculptura 
de pe fațadă, chipul bisericii, repetă imaginea din absidă, 
ca un fel de pregătire a credincioşilor pentru escathologie; 
caracterul teofanic al imaginii absidei este reprodus pe 
timpan. Reîntâlnim imaginea lui Hristos în slavă, 
înconjurat de mandorlă şi de ființe (biserica din Arles sur 
Tech, 1046 sau basilica Sernin din Toulouse, 1096). 

Ulterior, viziunile profetice şi apocaliptice vor fi 
combinate cu imaginea lui Hristos în slavă, iar compoziția 
se va structura pe registre. În cel superior, Hristos în slavă, 
susținut de îngeri. În aceste reprezentări ale Ascensiunii, 
cele patru ființe apocaliptice nu susțin mandorla lui 
Hristos, ci țâşnesc din ea sau din spatele tronului divin, ca 
patru fluvii imense care irigă lumea. Pe timpanul portalului 
Miègeville, la Saint Sernin din Toulouse, 1110-1115, se 
găseşte cea mai veche reprezentare a Ascensiunii. Pe fațada 
vestică a catedralei din Angoulême, 1120, se poate vedea 
Hristos în mandorlă şi cele patru ființe având talii aproape 
egale cu cea a lui Hristos. Cu corpul întors cu spatele, au 
capul răsucit cu fața spre El. Trei dintre ființe țin 
Evanghelii, vulturul având un sul asemănător celor din 
miniaturile carolingiene. Jos, la stânga şi la dreapta, scene 
de Paradis şi de Infern. În acest caz, Ascensiunea este 
asociată scenelor veterotestamentare, Apocalipsei şi 
Judecății de Apoi. 


174 Michel Fromaget, Le symbolisme des quatre vivants, p. 33. 

Apogeul artei romanice se împlineşte în timpanele 
care reprezintă vederea lui Dumnezeu. Aceste sculpturi se 
detaşează de imaginea apocaliptică şi devin imaginea 
christologică a „Majestas Domini ”. Timpanul de la 
Moissac este reprezentativ în acest sens. Terminat spre 
1115, prezintă imaginea unui Hristos Pantocrator 
înconjurat de cei douăzeci şi patru de bătrâni, personaje 
apocaliptice dispuse în trei rânduri, aşezaţi pe tronuri, 
având instrumente muzicale. Asociaţi celor douăzeci şi 
patru de Biserici ale Vechiului şi Noului Testament, 
patriarhilor şi apostolilor, cei douăzeci şi patru de bătrâni ai 
Apocalipsei Sfântului loan, îmbrăcaţi în alb şi încoronați ca 
biruitori ai patimilor, adoră pe Dumnezeu aşezat pe tron: 


„Și când cele patru fiinţe dădeau slavă, cinste şi 
mulțumită Celui ce şade pe tron, Celui ce este viu în 
vecii vecilor, Atunci cei douăzeci şi patru de bătrâni, 
căzând înaintea Celui ce şedea pe tron, se închinau 
Celui ce este viu în vecii vecilor şi aruncau cununile 
lor înaintea tronului” (Ap. 4, 9). „lar cei douăzeci şi 
patru de bătrâni şi cele patru fiinţe au căzut şi s-au 
închinat lui Dumnezeu, Cel ce şade pe tron” (Ap. 19, 
4) 


Bătrânii oferă lui Dumnezeu coroanele, simbol al 
puterii efemere, într-un semn de recunoaştere a slavei 
divine. Ei „încarnează apogeul umanităţii unită cu cele 
patru ființe, celebrând gloria lui Dumnezeu”. Lumea 
vizibilă şi invizibilă înalță „aceeaşi rugăciune gloriei 
Trinității, sursă a vieţii”. 


"A Philippe P&neaud, Les Quatre Vivants, p. 259. 


153 


Codrina Laura Ioniță 
Cele patru ființe de la Moissac au o mişcare 


Catedrala Moissac, tinpanul cu Judecata de Apoi 


centrufugă. Ele ţâşnesc din mandorlă cu întregul corp şi se 
îndreaptă spre cele patru colţuri ale lumii. Totuşi, ele au 
capul întors spre Dumnezeu, sursă a vieţii, căci tot ceea ce 
vieţuieşte nu are viață în sine, ci îşi primește viaţa ca pe un 
dat, prin participare, doar datorită proximităţii divine". 
Fiinţele apocaliptice devin călăuzitori care îndrumă 
oamenii spre calea Vieţii, Viaţă ce dă viaţă existentului şi 
care este „principiul oricărei vieți”. Sanctus-ul, vechiul 
Trisagion cântat de  serafimi: „Sfânt, sfânt, sfânt este 
Domnul Savaot, plin este tot pământul de slava Lui” (Isaia, 
6, 3), reluat în Apocalipsa Sfântului loan (Ap. 9, 8), este 


transmis în liturghia creştină şi devine momentul în care 


176 jbidem, p. 23. 

17 Dionisie Areopagitul, Despre numele divine. Teologia 
mistică, trad. de Cicerone Iordăchescu şi Theofil Simenschy, Iaşi, 
Institutul European, 1993. 

timpul este abolit pentru a permite oamenilor să se apropie 
de puterile incorporale (fiinţele, heruvimi) pentru a da 
slavă lui Dumnezeu. Contemplând neîncetat gloria divină, 
fiinţele apocaliptice o relevă mai apoi oamenilor. Purtători 
ai Spiritului şi transmițători ai energiilor lui Dumnezeu, 
ele devin instrumente de transfigurare a omului pe drumul 
spre sfințire. Timpanele romanice dezvăluie astfel funcția 
lor cea mai profundă, aceea de a fi revelaţie a divinității. 
Ele fac vizibil chipul lui Dumnezeu, slava și divinitatea lui 
Hristos, şi anticipează sfârșitul timpului. Înfăţișat din faţă, 
Hristos îl cheamă pe om la participare, îl invită să devină 
din spectator, actor, îi dă ocazia să facă experienţa vie a 
Vieţii.  Fiinţele apocaliptice îndeplinesc funcția lor 
fundamentală, aceea de a transforma esenţa însăşi a omului 
pentru „a-l deschide spre ce are esenţial şi profund”. De 
aceea timpanele romanice sunt teofanice şi nu anagogice. 
„Ele nu invită spiritul să se înalțe, să se smulgă în etape 
succesive de lumea sensibilă pentru a atinge pura viziune a 
inteligibilului. Ele arată, dimpotrivă, irumperea lui 
Dumnezeu în lume și martorii Săi transfiguraţi”!”?. Este şi 
o confirmare a etimologiei cuvântului apocalipsă: 
grecescul Anokoivw1, semnifică „revelația lucrurilor 
ascunse”. 

Philippe Peneaud afirmă că Majestas Domini inspirate 
de pe timpanul de la Moissac se întâlnesc în toată Franţa, 
în afara unei regiuni, Bourgogne. La Chartres, portalul 
central este o sinteză a timpanelor de la Moissac și 
Carennac. De la Carennac, sculptorii împrumută pe cei 
doisprezece apostoli de pe lintou, iar de la Moissac, pe cei 
douăzeci şi patru de bătrâni ai Apocalipsei. Viziunea este 


178 Michel Fromaget, Le symbolisme des quatre vivants, p. 14. 


i Philippe P&neaud, Les Quatre Vivants, p. 265. 

mai puţin rigidă, ceea ce anunță deja semnele artei gotice: 
„Hristos s-a umanizat, El a câştigat în blândeţe ceea ce a 


. A > 1 
pierdut în transcendenţă”!*. 


Timpanul central al fațadei vestice de la Chartres, Hristos 
în mandorlă, înconjurat de fiinţele apocaliptice, două înspre 
lume, două înspre Hristos. 


Imaginea lui Hristos înconjurat de cele patru fiinţe 
apocaliptice, imagine care va deveni model pentru o serie 
întreagă de timpane sculptate, se află la mijloc, între 
timpanul de la Moissac și cel de la Arles, ceea ce înseamnă 
că două dintre fiinţe, taurul şi leul, în partea de jos a 
mandorlei, au o mişcare centrifugă şi privirea îndreptată 
spre înapoi, spre Hristos, în timp ce vulturul și omul, de 
dimensiuni reduse, sunt îndreptați cu totul spre Mântuitor. 

La Sainte Trophime din Arles, 1190, influența de la 
Chartres este evidentă. Totuşi, „tot ceea ce este tânăr, viu, 


180 jbidem, p. 277. 

fluid la Chartres, apare îmbătrânit, pietrificat la Arles”!*!. 


Diferența esențială este că toate cele patru ființe sunt 
întoarse în întregime spre Hristos. „Înainte, ele ţâșneau 
dinspre Hristos pentru a iradia grația Sa în lume, acum ele 
sunt încremenite, cantonate în adoraţie, uitând să mai 
transmită. Artiştii de la sfârşitul secolului al XII-lea încep a 
uita vocaţia primară a ființelor apocaliptice, aceea de a 
servi ca legătură între Dumnezeu şi oameni”. Hristos pare 
îndepărtat, nu mai coboară pentru a însufleți natura umană. 
„Singură, natura umană trebuie să se îndrepte spre 
Dumnezeu”!5?, 

Arta nu mai este teofanică, nu mai este revelație a 
divinității, ci elevare, contemplare statică ce poate fi privită 
şi ca un proces intelectual. Drumul spre arta gotică, legată 
de gândirea scolastică, este deschis. 

Spre secolul al XIII-lea apare pe timpanele 
catedralelor o imagine a Judecăţii de Apoi inspirată din 
Evanghelia lui Matei, unde este ilustrată separarea oilor de 
capre, a drepţilor de păcătoşi. Imaginile teofanice din 
viziunea Sfântului loan, care apăreau ilustrate în timpanele 
Ascensiunii, cu Hristos în mandorlă şi fiinţele apocaliptice 
în jur, sunt denaturate și capătă o dimensiune morală și 
didactică ce avertizează asupra consecințelor celei de a 
doua veniri. Pe timpane sunt acum juxtapuse scene: 
venirea Mântuitorului în slavă, învierea morților la 
parousie, Infernul şi Paradisul. Reprezentarea Infernului, 
aproape inexistentă până în secolul al XIII-lea, este 
asociată Judecăţii şi capătă un loc din ce în ce mai 
important între secolele XII-XVI. Începând din sec. al 


'51 E, Mâle, L'art religieux du XII” siècle en France, Armand 
Colin, 1966, p. 384. 
e Philippe Péneaud, Les Quatre Vivants, p. 279. 

XVI-lea, Judecata de Apoi dispare pentru a lăsa loc doar 


. . . . . -] 
reprezentărilor hipertrofice ale Infernului şi Paradisului %5. 


Autun, 1150 


Timpanele Judecăţii din Urmă la catedralele din 
Occident au unele motive comune : Hristos în mandorlă, 
braţele în cruce, una drapată, cealaltă nu, pieptul dezvelit, 
crucea în cer, apostolii, oamenii judecați, damnaţii, aleşii, 
fiarele Infernului (catedrala din Beaulieu, 1130, din Saint 
Denis, 1135, din Conques, 1130-1135, din Autun, 1130- 
1140). Însă nicăieri nu apar fiinţele apocaliptice. Sunt 
absente în toate timpanele Judecăţii din Urmă, deoarece 
aceste reprezentări pe timpane suportă o transformare 
treptată, o secularizare şi o umanizare : „misterele sunt 
citite în lumina omului şi nu în cea a lui Dumnezeu”!s*. 


183 Jbidem, p. 283. 
184 Tbidem, p. 289. 

Dacă arta romanică a Apocalipsei este teofanică — 
timpanele sunt revelații ale lui Dumnezeu și laude către 
Dumnezeu, imagini-rugăciuni care se constituie ca expresii 
de adoraţie şi de venerație împlinite de toată creația 
(fiintele apocaliptice, îngerii și oamenii) — timpanele 
Judecății sunt imagini adresate oamenilor, sunt 
reprezentări morale unde apare imaginea morții, moarte 
care nu este în acord cu imaginea ființelor apocaliptice. De 
aceea ele şi dispar treptat. Judecățile sunt imagini 
soteriologice care vor să înalțe spiritul spre Dumnezeu, să 
ridice lumea terestră spre cea celestă. Această ascensiune 
începe cu o purificare morală, adică o înțelegere a stării de 
decădere a omului, înțelegere facilitată de imaginea 
Judecății, care îi aminteşte omului condiția şi păcatele. 
Dacă în imaginile Majestas dragostea și grația divină se 
revelează oamenilor în viziuni, în timpanele judecății, în 
schimb, păcatele oamenilor sunt pe primul plan. 

Începând cu secolul al XIII-lea, de pe timpanele 
Judecății dispar treptat Hristos judecând, cât şi cele patru 
fiinţe apocaliptice, pentru a face loc „scenelor danteşti, 
unde haosul şi moartea, descompunerea şi focul Infernului 
şterg speranța escatologică a viziunilor lui Dumnezeu”. 
Sfârşitul Evului Mediu coincide cu elaborarea scolasticii, 
înțeleasă ca ştiinţă a lui Dumnezeu. Dumnezeu trebuie să 
fie cunoscut într-o formă intelectuală și nu printr-o 
experiență directă a vieții. Comuniunea devine o 
comuniune morală și intelectuală, şi nu o comuniune totală. 
Mai târziu, Renaşterea face din om un centru. El se 
îndepărtează de sursa vieţii şi devine propria sa 
transcendenţă. 

În atmosfera de decadenţă care invadează arta 
sacră, fiinţele apocaliptice apar arareori, din timp în timp, 

accidental, necunoscute, fără suflul teofanic din arta 
romanică. 

Capitolul V 


Imaginar grotesc 


1.  Garguii catedralelor 


Privite cu atenție, fațadele elansate ale catedralelor 
gotice nu înfățișează privirii doar imagini serafice. Printre 
impunătoarele statui de sfinţi care veghează până departe 
zarea se disting şi chipuri groteşti, înspăimântătoare, 
încâlcite şi împletite în torsiuni ce contrastează violent cu 
verticalitatea şi rigiditatea celor dintâi. Monştri cu colți 
rânjiți în grimase amenințătoare, maimuțe cu coarne şi cu 
ochi holbaţi spre virtuale victime, păsări fantastice cu 
pliscuri deschise în strigăte înghețate, toate se înşiră de-a 
lungul cornişelor sau pe balustradele nivelelor intermediare 
la catedrala pariziană a Maicii Domnului. În alte locuri, 
himere cu chip de om, gheare de felină şi aripi de liliac se 
desprind de pe fațadele ornamentate şi se aruncă spre 
exterior. Balauri cu limbi şuierătoare şi creste răzlețe pe 
grumazurile arcuite îşi întind capetele dintre ornamentele 
împietrite ale zidurilor. 

Întruchipări ale răului şi ale groazei se desprind din 
piatra edificiilor sfinte. Demoni cu colți însângeraţi sfâşie 
cu cruzime şi calm plăpânde ființe cu trăsături umane. 
Chipuri infernale, urâte şi deformate se înşiră pe balustrade 
şi pe cornişe. Priviri înveninate despică liniştea clară a 
Zării. Ochi rotunziţi de groază sau de răutate iscodesc 
sufletele creştinilor ce trec pragul lăcaşelor divine. 

Cum se explică această îmbinare între urât şi frumos, 
între grotesc şi sublim, între lumină şi întuneric? Care este 
rostul acestor apariţii hidoase? 


Catedrala Notre-Dame, Paris 


Termenul gargui provine din latină, gurgulio, care 
înseamnă "gât" sau "esofag"; în limba franceză cuvântul 
gargouille desemnează un susur de apă sau, mai precis, 
sunetul pe care apa în produce atunci când trece prin locuri 
înguste. 

Gargui ar însemna, în acest caz, loc îngust, gâtlej, prin 
care se scurge apa. Existenţa acestor fantasme de piatră 
agăţate pe pereţii catedralelor ar primi o explicație foarte 
simplă. Majoritatea acestor gargui sunt străbătuţi de un 
canal oblic prin care întreaga apă de ploaie de pe 
acoperişuri şi de pe suprafeţele înalte ale catedralelor este 
adunată şi aruncată în afara clădirii, departe de fațada pe 
care ar putea-o deteriora. 

Primul nivel de interpretare a monştrilor catedralelor, 
nivelul utilitar, îi expediază ca pe nişte simple pretexte, 
imagini  groteşti ce acoperă banale burlane pentru 
evacuarea apei de pe construcții. 

Aceasta nu explică totuşi pentru ce canalele de 
scurgere au fost îmbrăcate cu chipuri atât de îngrozitoare, 
şi nu cu imagini mai apropiate de spiritul întregului 
edificiu. 


Gargui, biserica Saint Martin, Saint Valéry sur Somme 
(Somme, Picardie) 


Catedrala Notre-Dame, Paris 

Paris - turnul catedralei Notre-Dame 


Garguii catedralelor nu sunt, totuşi, o invenţie în 
totalitate medievală. Urme ale acestor influenţe pot fi 
urmărite adânc în hățişurile istoriei. O privire spre 
antichitatea egipteană, greacă sau romană ne poate indica 
faptul că trupuri şi capete de animale înfricoşătoare, 
fantastice, mascau uneori locurile de evacuare ale apei de 
pe terase sau acoperişuri. La Templul lui Hathor din 
Dendera sau la cel din Edfu canalul prin care apa era 
dirijată spre exterior este împodobit cu un bust de leu. 


Š $ 


Domul din Freiburg in Breisgau 

Capete de animale fantastice, cu perforaţii ce se 
deschideau prin gură, au fost găsite la templul lui Zeus din 
Olympia, în Pelopones, iar la Muzeul Regional de 
Arhitectură din Palermo se păstrează părți din zidul 
templului Himerei, 480 î. Ch., unde sunt încastrate în zid, 
sub cornişă, capete de lei a căror guri deschise sunt orificii 
de scurgere. 

Imagini asemănătoare se găsesc şi printre ruinele 
romane din Baalbek. 

La catedralele gotice, chipuri groteşti adăpostind 
şanţuri de scurgere nu au existat dintotdeauna. Introducerea 
lor cu rost utilitar s-a realizat treptat. Viollet-le-Duc susţine 
că la Notre-Dame de Paris în 1190, în timpul lui Maurice 
de Sully, atunci când se definitiva corul, nu existau gargul. 


Dreapta: Templul Edfu 

Muzeul Regional de Arheologie 
templul Himerei, 480 î. Ch. 


-< 


3 Palermo, capete de lei, 


Abia spre 1210 apele de pe acoperișuri încep să fie 
dirijate prin burlane care aveau din loc în loc proeminențe 
de evacuare. 


e aa PD Am - 
Cap de leu la ruinele romane din Baalbek 


Primii gargui apar spre 1220 la Catedrala din Laon. 
Sunt puţini la număr, cu forme foarte largi, compuşi din 
două fragmente, o rigolă inferioară şi un acoperământ 
aşezat deasupra. 

Aceşti primi gargui au forme de animale fantastice, 
cioplite grosolan. În această fază, căderile de apă sunt încă 
destul de violente. Treptat însă arhitecţii vor realiza 
beneficiul partajării şuvoiului scurs de pe înălțimi, iar 
numărul garguilor creşte, dirijând şi transformând căderile 
de apă într-un mic fir care nu mai distruge clădirea. 


Schiţă a lui Viollet-le-Duc prin care ilustrează primii gargui 
apăruţi la catedrala din Laon, formaţi din două părţi'** 


Formele grosolane ale garguilor, date de necesitatea 
masivităţii lor, dispar. Ei devin din ce în ce mai zvelți, mai 
fin lucraţi, fiind de o diversitate care îl determină pe 
Viollet-le-Duc să afirme că nu există în toată Franţa doi la 
fel. O întreagă lume de animale şi personaje este plasată 
pe suprafața arhitecturală, în zonele mulurilor sau pe 
contraforturi, în aşa fel încât aceste ieşituri de piatră se 
armonizează perfect cu unghiurile clădirii, subliniindu-i 
verticalitatea. Sculptaţi din calcare din Bazinul Senei 
(piatră ce părea cea mai potrivită a fi lucrată în forme 
alungite, ieşite în afara clădirii), garguii încep să fie folosiţi 


155 Shiţele sunt din Eugene-Emmanuel Viollet-Le-Duc, Dictionnaire 
raisonné de l'architecture française du Xle au XVIe siècle, [EBook 
#30786] December 28, 2009 PROJECT GUTENBERG EBOOK 
DICTIONNAIRE http://www.gutenberg.org/files/30786/30786- 
h/30786-h.htm 

sistematic la Paris după 1240. La Notre-Dame de Paris 
primii gargui plasați pe cornişa superioară, sunt încă scurți 
şi robuşti. 


Schiţă a lui Viollet-le-Duc. Primii gargui de la Notre-Dame, 
Paris, robuşti şi scurţi, amplasați pe cornişa superioară, refăcută 
după 1225. 


Schiţă a lui Viollet-le-Duc Imagine a unui 
gargui plasat la 
extremitatea rigolei 
arcului butant al 


contrafortului navei de la 
Notre-Dame de Paris. 

Gargui plasat la extremitatea arcului 
butant al navei de la Notre-Dame de Paris. 


Cei aşezaţi la extremităţile arcelor butante ale navei, 
chiar dacă aparţin aceleiaşi perioade, sunt totuşi mai 
alungiţi şi mai zvelţi. Alungirea excesivă a garguilor a 
necesitat adăugarea unui suport suplimentar; capete umane 
sau fantastice, busturi sau chiar figuri minuscule, chircite 
sub animalul întins ca o săgeată în arc, vor asigura un plus 
de stabilitate şi siguranţă rigolei. 

La unele catedrale şi biserici, cum este Sainte- 
Chapelle du Palais din Paris, garguii, foarte alungiţi, nu 
mai sunt doar busturi de animale, ci animale în întregime, 
ataşate de picioarele de dinapoi. Gâturile sunt foarte 
alungite pentru a arunca apa cât mai departe posibil de 
unghiul contrafortului. 

Gargui la extremitatea arcului butant al contrafortului navei 
de la Notre-Dame de Paris. 


Schiţă a lu Imagine a unui gargui asemănător 
Viollet-le-Duc, gargui de la Notre-Dame din Paris. 
cu scop dublu amplasat 
în partea superioară a 
navei catedralei din 170 
Amiens; 

Viollet —le Duc observă o dublă întrebuințare a unor 
modele de gargui. Atunci când ridicau bolțile navei 

centrale, constructorii realizau la extradosul lor canale 
de scurgere, terminate cu gargui, canale ce orientau apa 
spre şanţurile săpate pe contraforți. 


pe Sad (| Ade 
í | Wi ea 
a] 
Schiță a lui Viollet-le- gargui de la catedrala din 
Duc, gargui sprijinit de consolă Clermont, sfârşitul sec. al 
şi amplasat în axul XIII-lea. 


contrafortului. Catedrala Saint- 
Nazaire de Carcassonne; 


În momentul în care acoperișul era terminat, aceşti 
gargui provizorii deveneau definitivi. Firul de apă ce 
ajungea la ei nu mai era colectat de pe exteriorul bolților, ci 
de pe acoperişul propriu-zis, prin rigolele aşezate la 
cornişe. Din aceste rigole, prin şanţuri aproape verticale, 
apa ajungea la canalul garguiului, de unde era dirijată spre 
cel al contrafortului. 

Există multiple variante de amplasare a garguilor. 
Uneori aceştia sunt aşezaţi de o parte şi de alta a 
contrafortului, într-un fel de ritm. V.-le-Duc aminteşte că 
astfel de cazuri pot fi întâlnite la Sainte-Chapelle de Paris, 
la sala sinodală din Sens sau la exteriorul capelei corului de 

la Notre-Dame de Paris. Atunci când sunt poziționaţi în 
axul contrafortului, garguii sunt în general susținuți prin 
console, aşa cum se pot vedea la Catedrala Saint-Nazaire 
din Carcassonne şi la alte edificii din sec. XIII-XIV. La 
catedrala din Clermont unii din gargui sunt plasați în 
punctul cel mai înalt al contrafortului. 

Încă de la sfârşitul sec. al XIII-lea imagini umane 
încep să înlocuiască din ce în ce mai des chipurile 
monştrilor în sculptura garguilor. 

De la călugări în rase largi, cu bărbi stufoase şi 
metaniere la brâu, până la beţivi ameţiţi, cu sticla într-o 
mână şi paharul în cealaltă, de la chipeşi negustori 
înveşmântaţi în stofe scumpe la cerşetori pergamentoşi, de 
la cavaleri înarmaţi cu spade la simpli ţărani, întreaga lume 
medievală îşi iscodeşte, curios sau ameninţător, urmaşii 
postmoderni. 


Gargui la Catedrala din Notre-Dame din Paris 
Dijon; 

Gargui la San Juan de los gargui cu chip uman 
Reyes; la Runan, Côtes d'Armor, 
Bretagne, Franța 


Domul din Freiburg in Domul din Freiburg in 
Breisgau Breisgau 


Corpuri sculptate în întregime, cu picioarele lipite de 
cornişele proeminente sau de zidurile înnegrite, busturi sau 

doar capete ițite dintre muchiile peretelui, garguii cu chip 
de om veghează evlavios sau crunt dintre dantelăriile de 
piatră. 

La domul din Freiburg se pot distinge clar detaliile 
veşmintelor unui nobil local întruchipat în unul din garguii 
agăţați pe faţadă. Nici chiar grenul ţesăturii sau inelele 
armurii nu sunt neglijate de sculptor, care redă cu grijă 
pălăria, tolba, eşarfa şi alte accesorii. 

La Domul din Freiburg nu doar monştri, himere sau 
figuri omeneşti împodobesc canalele de dirijare ale apei. 
Animale domestice obişnuite ale unei gospodării ţărăneşti 
sau dobitoace fantastice, născute prin alăturări stranii, își 
profilează contururile printre crenelurile de piatră: tauri, 
cai, iepuri, câini cu aripi de liliac şi cu coadă de leu, hiene, 
tigri, elefanţi, capre cu labele din față de câine şi bot de 
maimuţă. 


Domul din Freiburg in 
Breisgau 


174 


Simboluri ale artei medievale 


Domul din Freiburg in 
Breisgau 


Formele pe care meşterii medievali le dau garguilor 
sunt de o diversitate impresionantă: de la liniile cele mai 
simple, cum sunt canalele de piatră fără nici un ornament, 
amplasate în locuri puţin vizibile, la adevărate statuare 
sculptate cu fineţe până în cele mai mici detalii. 

Care ar putea fi explicația decorării şanţurilor de 
scurgere ale catedralelor creştine cu imagini atât de 
înfricoşătoare? Faptul că la templele păgâne exista obiceiul 
de a împodobi jgheaburile cu figuri înspăimântătoare nu 
îndreptăţeşte neapărat preluarea lor la edificiile creştine 
medievale. Pentru a justifica apariția acestor imagini care 
mărturisesc despre înfruntarea între bine şi rău, lumină şi 
întuneric, frumos şi urât sau sublim şi grotesc pe fațadele 
creştine s-au păstrat anumite tradiţii şi legende. Una dintre 
ele povesteşte că un dragon înfricoşător ce hălăduia prin 
peşterile de pe malurile Senei, semăna cu prisosinţă spaima 
printre localnici, deoarece, aşa ca în multe istorii 
medievale, el cerea tribut în vieţi umane. Această fiară 
botezată Gargui a fost înfrântă pe la anul 600 după Hristos 
de Sfântul Roman care o supune făcând semnul crucii. În 

schimbul răpunerii monstrului, Sfântul le cere oamenilor să 
se boteze şi să îi permită construirea unei biserici creştine. 

Sfâşiat în bucăţi, trupul dragonului este aruncat în foc. 
Capul şi gâtul acestuia nu ard însă, fiind obişnuite cu 
flăcările. Ele sunt agăţate pe faţada noii catedrale şi devin 
motive reluate secole de-a rândul în decorația catedralelor. 

Semnificațiile ce s-au atribuit acestor imagini 
contradictorii sunt multiple. 
Aceşti monştri, himere şi 
balauri nu reprezintă 
întotdeauna forţele răului, a 
tenebrelor şi a diavolului 
înfrânt de lumină şi de Cruce. 
Uneori devin imagini pozitive 
deoarece capătă valenţe 
protectoare. 

Credinţele populare le 
atribuie puterea de a alunga 
duhurile necurate şi spiritele 
rele din preajma edificiilor. 
Garguii urlă la apropierea 
răului, fie vizibil, vrăjitoare, 
magicieni, demoni încarnatți, 

Château de fie invizibil, spirite, spectre, 
Vincennes, gargui care fantasme. Alături de funcția 
aminteşte cel mai bine apotropaică ce pare să fie un 
imaginea legendară a vestigiu al păgânismului, 


dragonului răpus de himerele antice aveau 
Sfântul Roman. semnificații asemănătoare, 
garguii medievali aveau şi un 
rol anamnetic, amintind 


ereticilor, necreştinilor sau  necredincioşilor protecţia 
divină a clădirii. Indepărtând spiritele rele, garguii devin, 

din imagini ale răului, chipuri ale binelui, păzitori ai 
bisericii. Alte interpretări le consideră fie expresii ale 
imaginilor biblice, fie ale subconştientului uman. 


2. Şarpele sau păzitorul „centrului” 


Monştri, dragoni sau balauri nu apar pentru prima oară 
în imaginarul creştin o dată cu garguii gotici. Catedralele 
romanice cunosc un întreg bestiar care înfloreşte pe 
capiteluri, sub cornişe, pe portaluri sau în orice colţ unde 
sculptura a putut să se infiltreze. Fantasticul mitologiei 
antice înmugureşte şi creşte pe trunchiul edificiului creştin 
sub forma centaurilor, a sirenelor, a himerelor, a grifonilor 
şi a altor ființe născute demult, în răsăritul timpului. 
Fantasme cu trup de şarpe şi piept de leu, cu aripi şi cap de 
vultur, monștri cu capete de om şi picioare de leu 
(catedrala din Basel), dragoni, fiinţe cu labe de animal, 
cozi de peşte şi trup uman și multe alte arătări stranii şi 
polimorfe mijesc printre coloane și statui de sfinţi. În 
baptisteriul din Parma, lângă Pomul Vieţii străjuiesc 
balauri, la fel pe un basorelief în muzeul catedralei din 
Ferrara. Însă între toate aceste închipuiri ale haosului şi ale 
nopții, şarpele pare să fie animalul preferat. El se 
încolăceşte pe stâlpii intrării la biserica St. Mary and St. 
David, iar la biserica Anzy-le-Duc din Sâone-et-Loire își 
rostogoleşte puternicele inele înspre firave fiinţe umane. 

Sirene şi centauri la Catedrala Notre-Dame de Surgères, 
Charente-Maritime 


Pentru a desluşi rostul atâtor şerpi pe catedralele 
creştine, Mircea Eliade se întoarce la textul biblic. În 
grădina raiului sunt doi pomi, cel al cunoaşterii şi cel al 
vieții. Lui Adam i se interzice să guste din roadele Pomului 
Cunoaşterii binelui şi răului. După ce el calcă porunca 
divină, este alungat din Paradis pentru a nu ajunge să 
cunoască locul în care se afla Pomul Vieţii și a deveni, 
astfel, asemenea lui Dumnezeu, nemuritor. (Facerea, 2, 
9). Pomul Vieţii este ascuns, ca şi alte simboluri ale vieţii 
veşnice, păzite de monştrii, şerpi sau balauri şi căutate de 
eroi legendari: floarea nemuririi a lui Ghilgameş, merele 


de aur din grădina Hesperidelor’. 


186 Mircea Eliade, Tratat de istoria religiilor, p. 269. 

Notre-Dame, Surgères 


Sacralitatea sau nemurirea se concentrează într-un 
„centru”, se dobândeşte cu greu, ea e într-un loc 
inaccesibil, la capătul lumii, în fundul oceanului, pe un 
munte, păzită de monştri, şerpi sau alte fiinţe. Eroul ce vrea 
s-o dobândească trebuie să depăşească încercările şi să 
învingă monstrul. Aceasta este şi povestea lui Ghilgameş. 
Ut-Napiştim îi dezvăluie secretul „ierbii cu spini” care 
prelungeşte tinereţea la infinit şi care se află în fundul 
oceanului. Ghilgameş o găseşte dar, în drum spre Uruk, la 
un izvor, îi este mâncată de un şarpe. Textele iraniene 
dezvăluie şi ele imaginea unui şarpe-şopârlă care ameninţă 
Pomul Vieţii, arbore creat de Ahura Mazdă. 

Se poate observa din interpretarea lui Mircea Eliade că 
monştrii, cu variantele lor de şerpi, dragoni, balauri şi 
altele, întreţin o anumită relaţie cu sacrul, cu „centrul”, 
Uneori această relație poate lua forma unei protecţii, caz în 
care aceste întruchipări ale urâtului capătă rol de gardieni, 
de apărători ai nemuririi. Totuşi niciodată aceste vietăți nu 
se vor confunda cu sacralitatea pe care eventual o 
protejează. Dimpotrivă, se poate constata o diferenţă 
radicală, ființială între cele două, în ciuda relației ce ar 
putea apărea. 

Colegiata de Santa Juliana, Santillana del Mar 


Chiar dacă şerpii, grifonii sau monştrii „păzesc 
întotdeauna căile mântuirii, adică fac de strajă în jurul 
Pomului Vieții sau unui alt simbol al lui”!%, ei rămân o 
imagine a urâtului, a răului şi chiar a morţii. Chiar dacă 
păzesc absolutul, i se opun constitutiv, căci ei sunt 
întruchipări ale diformului, ale hidosului, ale grotescului ce 
definesc îndepărtarea de sursa reală a vieţii. lar dacă 
absolutul este viaţă, armonie şi echilibru, ceea ce i se 
opune nu poate fi decât alienare şi, în final, moarte. 

Moartea păzeşte viaţa, moartea este hotar al vieții. 
Acesta ar putea fi un sens al monstruoaselor imagini ce 
străjuiesc simbolurile sacrului. 

În estetica sa, Rosenkranz realizează o analogie între 
urât şi răul moral. Infernul este reprezentat în plan moral de 
rău şi de păcat, care se opun binelui. În plan estetic, acelaşi 
rol pe care îl aveau răul şi păcatul îl dobândeşte acum 
urâtul, care este infernul frumosului, deoarece el este 
opusul acestuia sau este o eroare pe care frumosul o 


187 Mircea Eliade, Tratat de istoria religiilor, p. 273. 

conţine. Urâtul natural, urâtul spiritual şi urâtul artistic se 
caracterizează prin lipsa formei, dizarmonie, sluţenie, 
diformitate, şi se traduc în stângăcie, moarte, groaznic, 
demonic sau satanic. 


any 
AA 
AAN 


k Sd 


Kilpeck, Herefordshire, biserica St. Mary and St. David 


Multe din imaginile urâtului la Rosenkranz se regăsesc 
în concepția despre nebunie a lui Michel Foucault. În 
ultimă instanță, formele pe care le îmbracă nebunia nu sunt 
altele decât forme ale urâtului. În gândirea filosofului 
francez două sunt formele prin care nebunia îşi face simțită 
prezența în lume. Vorbim mai întâi despre o experiență 
cosmică a nebuniei, unde oamenii se simt nişte spectatori 
tereştri ai unei nebunii care izvorăşte de pretutindeni. Aşa 
apare în lucrările lui H. Bosch, P. Breugel, A. Diirer sau 
Thierry Bouts. Nebunii, care la început sunt cei care nu 
conştientizează apropiatul sfârşit al lumii, devin ulterior 
atât de numeroşi încât însăşi nebunia lor devine semnul 
dezastrului. Nebunia apare ca o forță primitivă de revelaţie, 

revelaţia că oniricul e real; dar şi invers, orice realitate a 
lumii se va resorbi cândva în Imaginea fantastică, în 
distrugerea pură. Aceasta este tragica nebunie a lumii. O a 
doua formă a nebuniei sunt rătăcirile morale. Acestea nu 
mai cunosc dimensiunea cosmică a primei forme de 
nebunie, ci sunt nebunii prin păcat moral, prin îndepărtarea 
de la lege. Nebunia este cuprinsă acum în universul 
discursului, devine mai subtilă, este în inima oamenilor, le 
reglează şi le dereglează conduita. „Nebunia aceasta e 
meschină şi relativă şi dispare în faţa esențialului, viaţa şi 
moartea, dreptatea şi adevărul. Discursul prin care se 
justifică aparţine unei conştiinţe critice a omului” $. 

Michel Foucault afirmă că cele două forme de nebunie 
se distanțează una de alta: de o parte viziunea cosmică 
înţeleasă ca element tragic, de cealaltă parte reflecția 
morală văzută ca element critic; de o parte o Corabie a 
nebunilor cu chipuri întunecate, preocupate de alchimie, de 
ştiinţe şi amenințate de bestialitate şi de sfârşitul timpului; 
de cealaltă parte o Corabie a nebunilor ca un exemplu 
didactic al defectelor umane. 

Nebunia devine o formă specială a comicului. Relaţia 
între cele două apare încă din perioadă medievală, unde 
figura nebunului se întâlneşte în carnavaluri sau Sărbătorile 
Smintiţilor, manifestări hilare prin definiţie. În perioadă 
renascentistă, nebunia nu mai este doar o mască de 
carnaval, ci devine aproape un simbol filosofic, un semn al 
rătăcirii şi al îndepărtării, al căutării neîncetate. Corabia 
nebunilor, Narremschiff, apare în peisajul imaginar al 
Renaşterii. 


188 Michel Foucault, Istoria nebuniei în epoca clasică, traducere de 
Mircea Vasilescu, Bucureşti, Editura Humanitas, 1996, p. 32. 

În Evul Mediu 
nebunii erau alungaţi din 
oraşe, încredinţaţi 
negustorilor ŞI 
pelerinilor sau trimişi pe 
corăbii de la un oraş la 
altul!*. „Şi se prea poate 
ca aceste corăbii, care au 
obsedat imaginaţia 
întregii Renaşteri 
timpurii, să fi fost nave 
de pelerinaj, nave în 
mod deschis simbolice, 


(E: DR cu smintiți aflaţi în 
Hieronymus Bosch, Corabia căutarea raţiunii”!%. Ele 
nebunilor, 1500 colindă mările spre 


Țărmul Bunătăților şi 

devin caricatura unui 
păcat în Corabia nebunilor pentru Sebastian Brant (1494). 
Nebunia intervine în biciuirea moravurilor în Elogiul lui 
Erasmus din Rotterdam, 15091, iar Corabia nebunilor a 
lui Hieronymus Bosch este o adunătură de personaje şi de 
gesturi ridicole. 

O relaţie între nebunie şi comic surprinde şi H. 
Bergson, care susţine că discernerii situaţiei prezente îi este 
necesară o anumită stare de trezie, o elasticitate a trupului 
şi a spiritului. Alterarea acestei stări, care duce la situaţii 


'5 Michel Foucault, Istoria nebuniei în epoca clasică, tr. Mircea 
Vasilescu, Bucureşti, Ed. Humanitas, 1996, pp. 12-13. 
1% Michel Foucault, Istoria nebuniei, p. 14. 
191 Umberto Eco, Istoria urăâtului, p. 146. 

hilare, este de fapt o maladie, o sărăcire psihologică ce 
vizează toate variațiile nebuniei”. Legătura între moarte şi 
nebunie întăreşte ideea că aceasta din urmă este o rătăcire 
de la calea firească, iar ridicolul ce însoţeşte nebunia 
devine, la rândul său, o marcă a păcatului şi a neantului. 
Comicul, ceea ce este mecanic suprapus peste ceea ce este 
viu, aşa cum îl concepea H. Bergson, anunţă o înţepenire, 
o automatizare a ceea ce are viaţă. Comicul „apare atunci 
ca o răzbunare pasageră şi tăcută a « celuilalt », a opusului 
ce se desprinde prin inversiune din « elanul vital ». Jocul 
său mecanic aminteşte de mersul ţeapăn şi fantomatic al 
Adversarului, făptură hilară ce caută să-l întâmpine pe 
însuşi creatorul său («Dumnezeu-cel-viu»)"%. Privit din 
această perspectivă, comicul nu este doar o formă de 
ridiculizare a păcatului, ci devine un semn al păcatului 
însuşi, al nefirescului, al contrarului şi al lipsei de viaţă. 
Revenim poate la concepția aristotelică după care doar 
spiritele inferioare sunt atinse de comic. 

Dacă ne întoarcem la ideea lui M. Faucault despre 
nebunie, ni se pare că ambele forme ale sale, şi nebunia 
tragediei cosmice, şi cea a rătăcirilor morale provin din 
aceeaşi îndepărtare de Scriptură, de sacru. Prima, prin 
ştiinţa care nu poate aduce cunoaşterea, sau prin spaima de 
tenebre şi fantasme, care ţine de lipsa de credinţă; a doua 
prin îndepărtarea morală de la viaţa creştină. Cele două 
forme de nebunie nu sunt chiar aşa de departe una de alta. 
Nebunia ca rătăcire prin lume şi îndepărtare de sacru este 
accentuată şi de apropierea ei de moarte. M. Foucault crede 
că nebunia e o prezenţă a morţii. Nebunia, care-şi găseşte 


1 Henri Bergson, Teoria râsului, p. 32. 
173 Ştefan Afloroaei, Glosse la o metafizică a duratei, Studiu 
introductiv la H. Bergson, Teoria râsului, pp. 17-18. 

exteriorizarea în urât, fie în înţelesul ei de figură tragică, 
fie în cel de conştiinţă critică, e moarte. 


Biserica Anzy-le-Duc, Sâone-et-Loire, Bourgogne; imagini 
ale şarpelui 


Nebunul e purtătorul morţii. Dacă leproşii erau 
purtători ai morţii fizice, nebunii, care le iau locul în 
stabilimentele  spitaliceşti, sunt mesageri ai morții 
spirituale, prin ruptura lor de sursa esenţială a vieţii care 
este sacrul. E îndepărtarea de centru, deznădejdea în faţa 
morţii şi a dezastrului sau ruperea de normele morale, 
îndepărtarea de existenţa întru sacru, care nu e existenţă 
reală, e nebunie, e distrugere. Real nu e decât sacrul şi 
căutarea permanentă a lui, care este scop al vieţii, în 
concepția tradiţională. În acest caz îndepărtarea de sacru nu 
poate fi decât nebunie şi nu poate lua alte forme decât ale 
urâtului. În Pildele lui Solomon întâlnim aceeaşi 

echivalare între nebunie şi moarte: „Nebunia este o femeie 
gălăgioasă, proastă şi care nu ştie nimic... ea pofteşte pe 
cei ce trec. ..Cine este neînțelept să intre la mine; Şi omul 
nu ştie că acolo sunt numai umbre, iar cei pe care îi 
pofteşte nebunia se află de mult în adâncurile şeolului 
(locuinţa morţilor)” (Pilde, 13-18). 


S. Pietro, Tuscania, Viterbo, imaginea a doi monştri de o 
parte şi de alta a rozasei, imagine a „centrului” 


Xa 


Urâtul, ca opus al sacrului, al centrului şi al vieții 
devine imagine a distrugerii, a descompunerii, a irealului şi 
a morţii. Chipul împietrit şi scheletic pe care meşterul 
medieval l-a cioplit la unul din garguii de la Domul din 
Freiburg este un exemplu pentru echivalarea ce se poate 
stabili între imaginile monştrilor şi semnele neantului. 

Urâtul este moartea, îndepărtarea de centru, este 
nebunia necredinţei şi a păcatului, despărţirea de esenţa 
reală, de sursa vieţii. Este moartea prin respingerea 

cuvântului sacru, a existenţei întru sacru. Frumosul devine 
căutarea sacrului, apropierea de centru, de origine, de 
absolut. 


S. Pietro, Tuscania, Viterbo, imaginea a doi monştri de o 
parte şi de alta a rozasei, imagine a „centrului” 


Există ceva comun în orice apropiere de sacralitate? 
Mistica. În toate practicile religioase, există un stadiu 
ultim, mistic, unde experienţele se aseamănă între ele. Este 
acel punct comun care poate să ofere un sprijin pentru 
găsirea unei concepții universale despre frumos, valabil 
pentru orice ființă umană. Nu înseamnă că orice trăire 
estetică devine conştient o trăire mistică. Nici nu înseamnă 
că negăm concepţia kantiană a plăcerii fără scop. Căutarea 
realului, a originii, a absolutului nu este un scop evident al 
fiinţei umane, cel puţin nu este un scop aşa cum am putea 

înţelege toate celelalte scopuri care ar putea produce 
plăcere şi pe care Kant le exemplifică în estetica sa. Este 
vorba de o necesitate ființială a omului. Dacă sacrul este 
„cosubstanţial ființei umane”, atunci şi expresia lui 
exterioară, frumosul, va ţine tot de o structură 
fundamentală a omului şi nu de o plăcere care ar varia de la 
o epocă la alta. Diferenţele care ar interveni în aprecierea 
aceluiaşi lucru drept frumos sau urât, de către persoane 
diferite, sau chiar de către aceeaşi persoană, în perioade 
diferite, nu demonstrează că această necesitate interioară 
nu există, ci doar că nivelul de înţelegere şi de acces la 
propria fiinţă este diferit de la o persoană la alta şi de la o 
perioadă la alta. Forma exterioară a obiectului poate varia 
şi poate fi apreciată drept frumoasă sau urâtă, dar motivaţia 
interioară care determină aprecierea unui lucru drept 
frumos sau urât ţine de această nevoie a fiinţei umane de a 
se apropia de sacru. Nu forma exterioară este cea care dă 
adevăratul înţeles al frumuseţii, ci imboldul interior după 
care cineva apreciază ceva drept frumos sau urât. În orice 
exteriorizare materială sau spirituală, apreciată drept 
frumoasă, există o aspirație către absolut şi o căutare a 
refacerii legăturii cu armonia, elemente ce vor determina 
pe cel ce priveşte, să le resimtă ca frumoase. Este normal 
ca aceleaşi lucruri să fie considerate şi frumoase şi urâte, 
deoarece aceste aprecieri ţin de nivelul şi structura 
interioară a fiecăruia. 

Absolutul se dezvăluie după o multitudine de 
orizonturi!” Fiecare îl percepe după propriile posibilităţi, 
după propriul nivel de înţelegere şi simţire, după propria 
spiritualizare. 


19 Vezi J.-L. Marion, Fiind dat - o fenomenologie a donaţiei, 


traducere Ioan Ică Jr., Sibiu, Deisis, 2003. 

Acest impuls comun care determină aprecierea unui 
lucru drept frumos poate fi identificat în ceea ce este 
comun tuturor misticilor, iubirea. Trăirea frumosului este 
un sentiment de iubire. Filocalia, expresia literară a 
căutării lui Dumnezeu, se traduce prin dragoste de frumos. 
Locul ultim al călătoriei sufletului este frumosul. Esenţa 
oricărui lucru frumos trebuie căutată în iubirea ca 
principiu ultim al existenţei. Acelaşi lucru îl spunea şi 
Platon când avansa în înţelegerea lucrurilor frumoase, de la 
cele materiale la cele spirituale, care nu erau percepute 
decât printr-o stare afectivă, printr-un sentiment de 
dragoste. Pentru Pseudo-Dionisie Areopagitul frumosul 
este unul din atributele divine. Această frumuseţe 
arhetipală pe care artistul o contemplă, o imită, este sursa 
oricărui lucru frumos. 

Invers, urâtul îşi are originea în ură, se trage din 
negarea iubirii, din îndepărtarea şi uitarea condiţiei umane 
de alteritate divină, din uitarea stării de graţie, din uitarea 
principiului, a sursei, a donatorului, a condiţiei noastre de 
adonat (J.-L. Marion). 


Totuşi urâțenia exterioară nu este întotdeauna 
echivalentă cu răul şi cu demonicul. Sacralitatea însăşi 
poate lua uneori chipuri înfiorătoare, cum este răstignirea 
lui Hristos. Nu sacrul este totuşi cel care devine 
cutremurător, ci însăşi răutatea lumii care nu poate primi 
sacralitatea decât după criteriile ei'™. Acelaşi lucru îl 
afirmă Hegel în Estetica II: „Hristos cel răstignit ...nu 
poate fi înfățişat prin formele Frumuseţii greceşti”. 


195 Vezi J.-L. Marion, Crucea vizibilului. Tablou, televiziune, 
icoană, o privire fenomenologică, traducere Mihail Neamţu, 
Sibiu, Deisis, 2000. 

Domul din Freiburg in Breisgau 


„Vrăjmaşii...întrucât se opun lui Dumnezeu, ÎI hulesc, 
ÎL batjocoresc, ÎL  martirizează, ÎI răstignesc, sunt 
reprezentaţi ca răi pe dinăuntru, iar reprezentarea răutăţii 
lor lăuntrice şi a potrivniciei faţă de Dumnezeu atrage după 
sine în exterior urâţenie”. Sacralitatea, care coboară în 
lume pentru omul de rând, nu poate lua chip decât după 
forma lumii. Demonicul schingiuieşte chipul slavei, al lui 
Hristos. 


„Typos-ul în care se coboară sfinţenia invizibilă 
trebuie să se acomodeze cu ceea ce îi oferă în schimb 
vizibilul...or, istoria oamenilor se confundă cu istoria 
crimei şi a urii împotriva lui Dumnezeu şi a celui 
nevinovat; prin urmare, vizibilul nu poate primi în el 

întipărirea invizibilului decât în modul propriei sale uri 
ucigaşe faţă de invizibilul însuşi”%€. 


Dar sensul acestei suferințe este iubirea însăşi, 
deoarece, aşa cum afirmă Fericitul Augustin (Predica 27, 
6) desfigurarea exterioară a lui Hristos exprimă frumuseţea 
lăuntrică. „Dacă El nu şi-ar fi dorit să devină diform, 
nicicând tu nu ai fi redobândit forma divină pe care o 
pierduseşi”. 


Depăşirea simbolului, spre arta anagogică 


Simbolul este puntea între vizibil şi invizibil, este 
modalitatea prin care transcendentul (termen înţeles în sens 
medieval — Absolutul, divinitatea) se face înţeles, este 
forma pe care o ia ceea ce nu are nici o formă, este 
exprimarea  inexprimabilului. Arta foloseşte simbolul 
tocmai pentru a trimite la ceea ce nu poate lua nici un fel 
de chip. Imaginile familiare, cunoscute, accesibile, devin 
chei pentru pătrunderea într-un tărâm refuzat logicii 
obişnuite. Fiind o ilustrare a Sfintei Scripturi, imaginile din 
decoraţiile catedralei gotice nu sunt nici ele altceva decît 
ceea ce sunt imaginile biblice, imagini cifrate, simbolice, 
care cer cititorului sau privitorului o participare activă, o 
interpretare a ceea ce vede. De aceea simbolul îl invită pe 


196 A ARTN) (aa l z 
J.-L. Marion, Crucea vizibilului. Tablou, televiziune, icoană, o 


privire fenomenologică, traducere Mihail Neamţu, Sibiu, Deisis, 
2000, p. 116. 

interpretul său, aşa cum spunea Andrei Pleşu, să iasă din 
sensibil fără a ieşi din real — şi să atingă astfel pragul 
dincolo de care pământul din noi devine pământ văzător. 

Arta medievală se vădeşte o artă încărcată de sensuri 
revelând dubla întemeiere pe care opera simbolică o are în 
psihicul nostru: „nevoia de a vizualiza abstractul şi nevoia 
de a transcende vizibilul”'*”. Putem spune despre simbol, 
alături de Simonne Poque, că este o cale, un drum spre 
lucruri ce ne par foarte îndepărtate dar care totuşi fac parte 
din chiar fiinţa noastră: Le symbol, „il annonce le proche et 
il rapproche du distant; il présant un sens familier et il 
familiarise à un sens plus &trange”"%. 

Permanenta nelinişte şi căutare a noului şi a 
originalității, care caracterizează mentalitatea artistului 
contemporan, era necunoscută acelui „om fără idei”, pentru 
că el se lăsa în totalitate condus de imaginea revelată pe 
care trebuia să o exprime. Nu îi lipsea ideea, ca 
modernului, pentru că ideea era primită de dincolo de sine. 
Rolul hotărâtor în arta medievală îl avea Scriptura şi textele 
sfinte. 


197 Gabriel Liiceanu, Om şi simbol, Interpretări ale simbolului în 


teoria artei şi filosofia culturii, Humanitas, 2005. 
1% Suzanne Poque, Le langage symbolique dans la predication 
d Augustin d'Hippone, tome I, Etudes Augustinienes, Paris, 1984, 
p. XVIII. 

